
PRAKALBA. 


Biblija yra svarbiausia viso pasaulio knyga, pažįstama 
visoms tautoms. Ji yra daugelio tautų pirmoji knyga. Jos 
svarbumą rodo ir tas faktas, kad ji išversta jau beveik į visas 
kalbas. 1925 metais ji arba atskiros jos dalys buvo išverstos 
į 835 kalbas ir tarmes. Garsus poetas Homeras yra išverstas 
maždaug į 30 kalbų, Shakespeare į 35. Kiek tai tėra palyginant 
su Biblija? Kasmet jų išplatinama daug milionų egzempliorių 
visame pasaulyje. Nė viena kita knyga nepadarė tokios įtakos 
žmonijos istorijai, kaip šita knyga. Europos civilizacija išaugo 
jos įtakoje. Kur įi skaitoma — šiaurės Europoje ir Amerikoje— 
kultūra aukščiausiai pakilus. 

Kiekvienas žmogus, ypač inteligentas, turėtų pažinti tą 
svarbią knygą. Daugely kraštų, ypač protestantų, kai kurie 
paprasti žmonės ją moka atmintinai. Jei kiekvienas inteligentas 
turi pažinti savo tautos ir kitų tautų literatūrą, tai juo labiau 
Bibliją, kuri yra visų tautų knyga. Liūdna darosi, kad žmonės 
šiandien skaito daugybę menkos vertės, nešvaraus turinio knygų, 
kurios tik sugadina jų sielas, o svarbiausios viso pasaulio 
knygos nepažįsta. Jei žmonės geriau pažintų Bibliją ir jei su 
ja derintų savo gyvenimą, visas pasaulis kitaip atrodytų. 

Svarbiausia knyga krikščionybei pažinti yra Naujasis Testa- 
mentas. Jam suprasti reikalingas studijavimas. Šitame savo 
veikale noriu duoti įvadą į šitą studijavimą, tai yra, į Naujojo 
Testamento mokslą. Tuo noriu patarnauti lietuviškajai visuo- 
menei, kuri domisi Biblija. Bet kartu turiu galvoje ir mūsų 
teologijos studentus, kurie šita knygute gali naudotis kaip vado- 
vėliu, kurių lietuvių kalba jiems dar trūksta. 


"Dr. Jonas Beblavy. 

16. Įvadas. 


Krikščionybė yra istorinė religija. Ji kilo savo laiku tam 
tikroj vietoj, jos Įkūrėjas yra istorinis asmuo. Be krikščionybės 
Įkūrėjo, Jėzaus Kristaus, Naujas Testamentas yra pagrindas if 
šaltinis, iš kurio semia krikščionybė. Nerint suprasti krikščionybę, 
reikia susipažinti su Kristumi ir su Nauju Testamentu. Bet tam 
tikslui pirmiausia reikia pažinti tą aplinką, kurioje veikė Jėzus 
Kristus ir apaštalai ir kilo Naujasis Testamentas. To mus moko 
dvi Naujojo Testamento mokslo šakos. Įvadas į Naująjį Testa- 
mentą ir Naujojo Testamento gadynės istorija. Pirmoji šaka duoda 
mums literatūrinį įvadą į Naująjį Testamentą, o antroji istorinį 
foną apie krikščionybės kilmę. 

Negalima krikščionybės izoliuoti nuo jos aplinkos. Aplinka 
veikė krikščionybės plėtojimąsi. Nors ji kilo tarp žydų, bet vis 
dėlto išsiplėtė helenų krašte. Jei kas nori gerai suprasti krikščio- 
nybės pradžią, turi pažinti anų laikų aplinką, foną, istorines 
aplinkybes, kuriose kilo krikščionybė. Su tuo mus supažindina 
Naujojo Testamento gadynės istorija. Šitas mokslas turi 
stovėti prieš įvadą į Naująjį Testamentą. 

Mokslas apie Naujojo Testamento kilmės laikotarpį yra 
gana jaunas. Kaip pirmuosius darbininkus šioj srity galima 
priminti Gfrorerį: Das Jahrhundert des Heils, 2 tomai, Stuttgarde 
1838 metais (nagrinėja tik judaizmą); Joną Juoz. Ign. Dėllingerį: 
Heidentum und Judentum. Vorhallė zur Geschichte des Chris- 
tentums. Regensburge 1857. Šito mokslo įkūrėjas yra Dr. 
Matthias Schneckenburgeris Berno profesorius (+ 1848). Nuo 
jo eina ir to mokslo pavadinimas. Jo paskaitas: „Vorlesungen 
ūber neutestamentliche Zeitgeschichte“ po jo mirties išleido 
Dr. Theodoras Lėhleinas (1862) Žymų veikalą parašė A. 
Hausrathas: Neutestamentliche Zeitgeschichte, 3 tomai Heidelberge 
1868 — 1874 m., 2 leidimo 4 tomai 1873 — 1877 m., 3. leidimas 
i 1879 m. (aprašo ir senovės krikščionybę). Tik judaizmą 
tiria: Emil Schūreriss:  Lehrbuch der  neutęstamentlichen 
Zeitgeschichte. Leipzige 1874. Tolesniuose leidiniuose savo 
veikalą praplėtė ir išleido pavadinęs „Geschichte des jūdischen 
Volkes im Zeitalter Jesu Christi“, 3 tomai. I * ir * 1901 m. 
5 leid. 1920 m. (Įvadas ir politinė istorija nuo 175 m. pr. Kristų 
iki 135 m. po Kr.), II + 1907 m. (išvidinės aplinkybės), III * 


7 


1909 m. (judaizmas diasporoj ir žydų literatūra, registras pridėtas 
1911 m.). Šitas momentalinis veikalas turi didelę vertę kiek- 
vienam teologui. 

Trumpesnį veikalą parašė O. Holtzmannas: Neutestamentliche 
Zeitgeschichte, 2 leid. 1906, W. Staerk: Neutestamentliche Zeitge- 
schichte 2 leid. 1920 m., 2tomai (Sammlung Gėschen), F. Žilka: 
Dejiny novozakonnė doby, Prahoj 1925 m. Žymų veikalą parašė 
ir Juozapas Feltenas (r. kat): Neutestamentliche Zeitgeschichte, 
2 tomai, Regensburge 2 ir 3 leid. 1925 m. 

Yra ir visa eilė kitų veikalų, kurie iš dalies aprašo Naujojo 
Testamento gadynę. Tokie yra: Žydų tautos istorija E. Renano 
(5 tomai, 1887 — 1893), H. Holtzmanno (1867), Stades (1888), 
Guthes (1889), Wellhauseno: Die Pharisaer und Sadduzūer (1874) 
ir Israelitische und jūdische Geschichte 19014, Schlatterio: Israels 
Geschichte von Alexander des Groszen bis Hadrian 1900, Keimo: 
Geschichte Jesu von Nazara, 3 tomai 1867 — 1872, C. Weizsd- 
ckerio: Das apostolische Zeitalter 19013, O. Pleidererio: Das 
Urchristentum 19023 ir die Entstehung des Christentums 1906, 
P. Wernles: Die Anfūnge unserer Religion 19042, R. Knopio: 
Das nachapostolische Zeitalter 1905, J. Weiszo: Das Urchristen- 
tum 1914 — 1917, E. Bousseto: Die Religion des Judentums 
19063, A. Deiszmanno: Licht vom Osten 19092, Justerio: Les 
Juifs dans I'Empire romain 1914, T. R. Gloverio: Conflict of 
Religions in the Early Romain Empire 1910, S. Anguso: 
Environment of Early Christianity 1914, Jacksono ir Lakes: 
Beginnings of Christianity 1922, F. Cumonto: Les religions 
orientales dans le poganisme romain 1907, Reitzensteino: Die 
hellenistischen Mysterienreligionen 1910, Wendlondo: Die helle- 
nistisch — romische Kultur in ihren Bezichungen zu Judentum 
und Christentum. 19123, A. Loisio: Les mystėres payens et 
le mystėre Chrėtien 1922, ir Mommseno: Rėomische Geschichte 
1869 — 1886. 

Tiesioginiai šaltiniai, be Naujojo Testamento, yra senovės 
paminklai, pinigai, antrašai ir anų laikų literatūra. Sitie šaltiniai 
iš dalies yra suglausti įvairiuose veikaluose. Iš jų suminėtini 
šie: Thomsenas: Denkmaler Palastinas aus der Zeit Jesu 1916, 
F. W. Maddenas: Coins of the Jews 1881, Inscriptiones Graecae, 
14 tomų 1873 —, Corpus inscriptionum Latinarum išleistos Th. 
Mommseno 1863 —, Corpus inscriptionum  Semiticarum 1881; 
die Apokryphen und Pseudepigraphen des Alten Testament, išleistos 
Kautscho, die Apokryphen des Neuen Testaments, išleistos 
Henneckes 19242, der jerusalemitische Talmud išleistas Wiinsches 
1880, der babylonische Talmud Winsches 1886 — 10689, die 
įūdische Literatur seit Abschlusz des Kanons išleist. Winterio ir 
Wūnsches 3 tomai 1894 — 1896, Philono iš Aleksandrijos raštai 
(+ 41 po Kr.) ir Juozo Flevious raštai (+ 93 — 100 po Kr., 

Antiguitates, bellum indaicum, contra Apionem). Iš pagonių 
rašytojų reikia priminti: Straboną (gimė 68 m. pr. Kr. + 20 m. 
po Kr.) su jo 17 tomų geografija, Plutarchą (90 — 120 po Kr.) 
su daugybe biografijų, etikos ir religinės filosofijos raštais, Dio 
Cassių (155 — 235 po .Kr.) su jo romėnų istorija, Corn. Tacitą 
(55 — 116), didžiausią romėnų istoriką, su jo „Annales ir Histo- 
riae“, C. Suetonių Tranguillų (75 — 150) su jo ciesorių 
biogratijomis. 

Pasirėmę tais šaltiniais iš Naujojo Testamento gadynės istorijos 
pirmiausia turim susipažinti su judaizmu ir helenizmu, nes dau- 
giausiai santykių krikščionybė savo pradžioj turėjo su jais. Paskui 
turim susipažinti su tautomis, tarp kurių kilo krikščionybė, toliau 
su anų tautų ypačiai žydų tautos istorija ir politine geografija; 
pagaliau aprašyti išvidinį ir socialį gyvenimą ir paskiausiai išdėstyti 
judaizmo ir helenizmo idėjas ir religines pažiūras. 


26. Naujojo Testamento gadynės tautos 
(Etnografija). 


Naujo Testamento gadynėj susiduriame su semitų ir arijų 
asyriečiai, babiloniečiai, arabai, aramiečiai arba syriečiai, chaldiečiai 
ir samaritai. . 

Zydų tauta jau nebesudarė grynos rasės, kaip Izraelis prieš 
Babilono nelaisvę. Nuo nelaisvės laikų tauta buvo sumaišyta su 
kitomis tautomis, ypačiai diasporoj *) daugiausia Samarijoj. Todėl 
kiti žydai nenorėjo turėti su samaritiečiais jokių santykių. 

Senoji klasiškoji tauta, Izraelis (kitaip Ibbrim, Hebreiečiai) 
kalbėjo hebrajų kalba. Be šitos kalbos nuo nelaisvės laikų buvo 
vartojama ir aramėjų kalba, kuri nuo 2 amžiaus pr. Kr. visai 
išstūmė iš praktiško gyvenimo senąją klasiškąją kalbą. Hebrajų 
kalba liko tik religijos, pamaldų ir mokslininkų kalba. Aramėjų 
kalba, kaip semitiškų kalbų šiaurinė šaka, buvo panaši į hebrajų 
kalbą. Jau Senojo Testamento kai kurios dalys parašytos arameiškai 
(Ezra 4—6, 7... Dan 2—7). Jėzaus laikais ' buvo tai liaudies. 
kalba Palestinoj. Ir Jėzus kalbėjo arameiškai.  Negraikiški 
išsireiškimai Naujajame Testamente nėra hebraiški, bet arameiški. 
Pav., raka, effata, talitha kumi, Gethsemane, Golgotha, Eloi, 
Eloi lama zabachtani, abba, maran atha, amen. Naujajame 
Testamente šita kalba yra klaidingai pavadinta hebrajų kalba 
(Ap. darb. 21.10 22>). Liaudis laikė ją tarme arba neliteratūriška 
klasiškos bibliškos kalbos forma. Pamaldose Senasis Testamentas 


1) Diaspora kilus iš graikiško žodžio diaspeiro išbarstyti. Žydai po 
Babilono nelaisvės buvo išblaškyti po įvairius kraštus. Šitie žydai už 
Palestinos sienų sudaro diasporą. 

buvo skaitomas hebraiškai, bet buvo greit išverstas į aramejų 
kalbą ir arameiškai paaiškintas. Taip kilo targumai, t. yra, 
Senojo Testamento vertimai ir paaiškinimai. Jėzus, kaip dau- 
gelis pamaldžių ir bibliškai išauklėtų žydų, rnokėjo ir hebraiškai. 

Aramejų kalba daugiausia paplitus buvo Syrijoj, todėl 
syriečiai kitaip vadinasi aramiečiais. Jie gyveno ir už Syrijos sienų 
Jų religija buvo politeizmas !), jų dievybė vadinosi -Hadad - 
Rimmon *) arba dažniausiai Baal. Krikščionybė syriečių tarpe 
išsiplatino labai anksti. Damasko mieste buvo pakrikštytas 
Saulius — Povilas?). Syrų Antiochijoj buvo įsteigta pirma krikš- 
čionių parapija už Palestinos ribų. Iš tenai keliaudavo Povilas į 
savo misijų kraštus. Poapaštališkais laikais Edessos mieste 
susidarė ypatinga syriška bažnyčia. Ji turėjo tik vieną Tatiano 
harmonizuotą Evangeliją (diatessaron) ir syrišką Biblijos vertimą, 
pavadintą Pešita. 

Semitams priklausė toliau finikiečiai, į vakarus nuo Pales- 
tinos, į pietus nuo Syrijos. Senasis Testamentas juos vadina 
sidoniečiais, arba amoriečiais, Naujajame Testamente jie vadinami 
Tyro ir Sidono sritimi, kananiečiais arba syrofinikiečiais. Ir jie 
buvo politeistai. Bibloso miesto dievas buvo Adonis, jo žmona 
Baalath, Tyro dievai buvo Melkart ir Astarte, Sidono dievas 
buvo Ašmun. 

Į pietus nuo finikiečių gyveno filistiečiai; pačioje pradžioje 
jie nebuvo semitai, bet tik vėliau buvo susemitinti. Jie atvyko tenai, 
gal būt, iš Kretos. Žymiausieji jų dievai buvo Dagon ir Belzebub*). 

Palestinos viduryje gyveno samaritai. Samarija (hebraiškai 
Šomeron, arameiškai Šemerajim) pirmiau buvo sostinės, o vėliau 
visos provincijos vardas. Po Izraelio puolimo 722 m. pr. Kr. 
tenai buvo kolonizuoti žmonės iš Assyrijos. Jie susimaišė su 
vietiniais izraelitais ir vėliau vadinosi samaritais. Žydai nutraukė 
su jais visus santykius“). 63 metais prieš Kristų Samarija iš 
Pompejau gavo nepriklausomybę, kuri galutinai panaikinta buvo tik 
Justiniano 524 m. Tik menki tautos likučiai pasiekė mūsų dienas. 

Kitos semitų tautos Naujojo Testamento gadynėj didesnės 
reikšmės neturi. Semitų įtaką galima pastebėti aigiptiečiuose. 
Žydų kolonija su savo helenistišku judaizmu nebuvo be reikšmės 
krikščionybei (Filonas, logoso spekuliacija). Krikščionybė buvo 
tenai labai anksti išplatinta tarp koptų, kurie iki šiol tebėra 
krikščionys. Į koptų kalbą buvo išversti Biblijos raštai, daugelis 
apokalipsių ir gnostiškų raštų; kai kurių šitų raštų graikiškų 
originalų jau nebeturim. 


!) Tikėjimas daugelį dievų. 

2) II Kar. 5.18. 

3) Ap. darb. 9.18, 

B) Mato 10.25. Mork. 332, II Kar. 1.2. 

5) Ezra 42. Jono Ev. 4.9. 848. Mat. 10.5. 

Iš arijų 4autų (indų, keltų, graikų, romėnų, germanų, slavų 
ir baltų) Naujojo Testamento gadynėj žymiausią rolę vaidina 
graikai ir romėnai. Graikais arba helenais, vadinamos įvairios 
giminės, kurios tik gyveno Balkanų pusiausalio pietinėje dalyje, 
Egėjų jūros salose ir Mažosios Azijos vakarinėje pakrantėje. Jų 
kultūra buvo labai aukšta jau pirmoj pusėj pirmojo tūkstančio 
metų pr. Kr. Bet Naujojo Testamento gadynėįj ji buvo jau nu- 
puolusi. Tai yra helenistų kultūra (300 pr. Kr. — 100 po Kr.), 
senoji i kultūra vadinama helenų kultūra (800 —300 

E Kr): 
E Bet graikų kultūra įsiviešpatavo visuose kultūringuose kraš- 
tuose ir vėlesniais laikais. Graikų kalba buvo mokslo ir inteli- 
gentų kalba visoj romėnų imperijoj. Ji tapo ir senovės krikš- 
čionybės kalba ir palengvino jos išsiplėtojimą. Graikų filosotija 
davė minties formas krikščionių teologijai. 

Graikams artimiausi buvo romėnai. Jie buvo susimaišę su 
kitomis italų giminėmis. Romėnų vardas yra kilęs iš Romos 
miesto ir buvo bendras įvairioms giminėms, užėmusioms Italiją 
ir įkūrusioms romėnų imperiją. Sitoj imperijoj kilo ir išsiplėtė 
krikščionybė, o vėliau net kovojo su imperija ir ją nugalėjo. 

Dvasios kultūroj rornėnai nepadarė tiek, kiek graikai. Jie 
tapo nugalėtų graikų mokiniais. Jie labiausiai pasižymėjo teisėj 
ir valstybės organizacijoj. Kaip krikščionių mokslas turi graikų, 
taip krikščionių bažnyčia turi romėnų įtakos. Bažnyčia perėmė 
romėnų imperijos organizaciją. 

Iš arijų tautų krikščionybė dar pradžioje pasiekė ir ke//us. Šita 
indoeuropiečių giminė išnyko tarp kitų Europos tautų ir tik 
vakarinėje Europos dalyje liko iki šių dienų. Keltai savo vardą 
davė ir Galacijai, kur jie atvyko 3 amžiuje prieš Kr. Naujojo 
Testamento gadynėj jie buvo jau visai helenizuoti. Daugelį 
karingų nomadų giminių į šiaurės rytus nuo romėnų imperijos, 
ypačiai pietinėj Rusijoj, graikai vadino skitais'). 


3 5. Naujojo Testamento politinė geografija. 


Politinė geografija aprašo kraštus pagal valstybines organi- 
zacijas. Kadangi Naujojo Testamento gadynėj svarbiausia vieta 
tenka romėnų imperijai (imperium romanum), todėl pirmiausia 
turime su įa susipažinti. Kraštai šalia šitos imperijos buvo labai 
mažai pažįstami ir N. T. gadynės istorijoj jie tik retai teminimi. 
Šituos kraštus išvardijo apaštalų darbai 2.9, kur kalbama apie 
šventosios Dvasios nusileidimą ant apaštalų Jeruzalėj. Tą dieną 
ten buvo partai, medai, elamiečiai ir tie, kurie gyveno Mezopo- 


) Kol. 341, 

tamijoj.  Partai vakarų Irane yra identiški su persais. Jie buvo 
graikų nugalėti, bet vėliau vėl atgavo savo nepriklausomybę. 
Tarp jų buvo gausinga žydų kolonija. Šitai imperijai priklausė 
ir Medija, kurios kultūra buvo senesnė, negu Persijos. Į pietus 
buvo Elamas su sostine Susa. Mezopotamija yra kraštas tarp 
Tigro ir Eufrato. Babilonija minima tik istoriškai arba simbo- 
liškai!). Vieną syk minima ir Afrikoj Atiopija?). Per ilgą laiką 
tenai visad viešpatavo karalienės. 


Romėnų imperija. 


Romėnų imperijos branduolys ir centras buvo /talija, geriau 
sakant, Roma. Roma buvo ne tik Italijos, bet ir visos romėnų 
imperijos sostinė. Tenai gyveno ciesorius. Romos miesto pilie- 
čiai sudarė viešpataujančią klasę, jie buvo imperijos previle- 
gijuoti bajorai. Naujojo Testamento laikais jų buvo daug 
visose provincijose. Nuo paskutiniojo amžiaus prieš Kristų ro- 
mėnų pilietybės teisė buvo teikiama visose imperijos vietose 
daugeliui šeimų ir miestų. Nuo Marijaus ir karo vadai turėjo 
teisę teikti pilietybės teisę tiems, kurie jos neturėjo. Be to, 
kiekvienas romėnų pilietis turėjo teisę duoti laisvę savo vergams 
ir padaryti juos romėnų piliečiais. Šitų romėnų piliečių privile- 
gijos, tarp kita ko, buvo tos, kad jie nemokėjo mokesčių ir buvo 
apsaugoti nuo žeminančių bausmių (plakimo, nukryžiavimo, Ap. 
darb. 16.57). Nuteistas romėnų pilietis turėjo teisę kreiptis į cie- 
sorių ir tuomet turėjo būti nugabentas į Romą?). Italai pirmiau 
buvo sąjungininkai, nuo 90 m. pr. Kr.— Romos piliečiai. Bet 
imperijos valdžia liko miesto arba ciesoriaus rankose. Daugely 
Italijos miestų gyveno gausingi žydai, daugiausia Romoj, kur jie 
turėjo sinagogas. 49 m. pr. Kr. jie buvo Kliaudijaus ištremti, bet, 
rodos, kad ne visi. Kada Povilas atvyko į Romą, jis tenai rado 
žydų parapiją, bet kartu rado ir krikščionių parapiją, kurią ro- 
dosi, buvo įkūrę atsivertusieji žydai. 

Iš Italijos miestų Naujajame Testamente minimi dar Regija*) 
ir Puteoliai") su žydų ir krikščionių parapijomis. Puteoliai tais 
laikais buvo svarbus Italijos uostas. 

Visa romėnų imperija už Italijos sienų nuo 27 m. pr. Kr. 
buvo padalinta į ciesoriaus ir senatorių provincijas. Senatorių 
provincijų priešakyje stovėjo buvusieji konsulai arba pretoriai, 
vadinami proconsules (xvddmazo:)), Jie buvo skiriami vieniems 


5) Mat. 11217, Ap. darb. 743, Apr. 148 1619 17,5, 18.210.21, I Petr. 5.13 
2) Ap. darb. 8.27. 

3) Apd. 25.12.25, 

4) Apd. 28.13. 

metams. Ciesoriaus provincijų gubernatoriai buvo skiriami ne- 
ribotam laikui ir vadinami legatus Caesaris pro praetore. Cieso- 
riaus provincijos buvo tos, kuriose visada stovėjo paruoštos 
kariuomenės dalys, o paskiau taip pradėta vadinti ir visos vėliau 
užimtos provincijos. 


Europos provincijos. 


Europoj atsirado šios provincijos: Hispanija (dabartinė Is- 
panija ir Portugalija), Galija (Prancūzija ir Belgija), Britanija, 
Raecija, Norikum, Pannonija, Ilirikum (visos keturios tarp Itali- 
jos ir Dunojaus), Dacija (į šiaurę nuo Dunojaus Rumunijoj); 
Balkanų pusiausaly — Moesia (šiaurinė Bulgarija), Trakija (pie- 
tinė Bulgarija), Makedonija (pietinė Jugoslavija) ir Achaja (Grai- 
kija), paskui Sicilijos ir Kretos salos su Kirene šiaurinėje Afri- 
koje. Naujajame Testamente minimos tik šios: 

1. Hispania, padalinta į 3 provincijas, buvo Povilo misijos 
tikslas (Rom. 15.24.28.). 

2. Galija, susidarė iš 4 provincijų (II Tim. 4.10). 

3. Illirikum, kitaip Dalmacija, ciesoriaus provincija, Povilo 
misijos šiaurinė siena (Il Tim. 410. Rom. 15.9.). 

4, Makedonija, senatorių provincija. Čionai Povilas įkūrė 
pirmas krikščionių parapijas Europoj, t. y., Pilipuose (Apd. 
16.9-12), Tesalonikoj (Apd. 171) ir Berejoj (Apd. 17.10). 

5. Achaja, senatorių provincija. Jos sostinė buvo Korintas 
su prokonsulo buveine. Povilas neturėdamas pasisekimo Atenuose 
(Apd. 1716-34), atėjo į Korintą. Tenai jis veikė pusantrų metų 
(Apd. 18.11) ir įsteigė žydinčią parapiją, kurią jis ir vėliau keletą 
kartų aplankė ir siuntė jai laiškus. Viena parapija įsisteigė ir 
Korinto uoste Kenkruose (Rom. 16.1). 

6. Kreta su Kirene sudarė vieną senatorių provinciją. Ki- 
renėj buvo žydų parapija (Apd. 2.1011.20). Iš ten buvo Simonas, 
kuris nešė Jėzaus kryžių (Mk. 15.21.) Povilas važiavo pro Kretą 
į Romą (Apd. 27.1-16.). Pagal vietinio poeto Epimenideso žodžius 
kretiečių dorovė buvo labai nupuolusi (Tit. 1.12). 

7. Sicilija, senatorių provincija su Maltos sala. Povilas, 
kada keliavo į Romą, aplankė tas abi vietas (Apd. 281-12.'. 


Afrikos provincijos. 


Svarbiausioji provincija Afrikoj buvo Aigiptas. Ji buvo 
ciesoriaus nuosavybė prokuratoriaus arba prefekto valdžioj. 
Aigiptas buvo Jėzaus ir jo tėvų prieglauda (Mat. 2413-21.) Žydai 
tenai turėjo galingą koloniją. Jos sostinė buvo Aleksandrija. 
Ten gimė Povilo bendradarbis Apolis (Apd. 18.24-26, I Kor. 142. 

3.4-6.22.). Krikščionybės plėtojimąsi svarbią rolę vaidino Filono 
helenistiškas judaizmas ir vėliau Aleksadrijos mokykla. 

Kitos Atrikos provincijos, kurios neminimos Naujajame Tes- 
tamente, yra Kirenaica, Africa consularis, Numidija ir Mauretanija. 


Romėnų provincijos Azijoj. 


1. Azija, senatorių provincija Mažosios Azijos vakarinėj 
daly susidarė iš Mizijos, Lydijos, Karijos ir Frygijos. Prokon- 
sulo buveinė buvo Efeze, kur buvo graži Artėmio bažnyčia iš. 
7 amžiaus pr. Kr. Tenai Povilas veikė 3 metus savo trečioj 
misijos kelionėj (Apd. 19) ir tenai kentėjo (I Kor. 15.s2.). Kai 
kurį laiką jis veikė ir Troadoj (Apd. 16.811. 20.56. II Kor. 222.). 
Iš Povilo veikimo ir laiškų mums žinomos ir kitos vietos. (Pav. 
Miletas Apd. 20.15, Ierapolis Kol. 4.15, Kolosai Kol. 1.2. Laodi- 
kija Kol. 241, 4as.15., ir kitos). Jono asmuo mus lydi į Patmo- 
salą, netoli nuo Mileto (Apr. 1.9). Septyni Jono apreiškimo 
laiškai parašyti (2—3) Efezo, Smirnos, Pergamo, Tiatyros, Sar- 
dies, Filadelfijos ir Laodikijos bažnyčioms. 

2. Bitinija ir Pontas, senatorių provincija Mažosios Azijos. 
„ šiaurinėj ir šiaurės rytų daly. Povilui nepasisekė atvykti į šitą 
“kraštą (Apd. 16.:). Iš Ponto kilęs Povilo bendradarbis Akvila (Apd. 
182). Tenai veikė kai kurį laiką ir Judejos gubernatorius Pilo- 
tas, kuris patvirtino Jėzaus mirties bausmę. Nuo Plinijaus 111 m. 
ten buvo ciesoriaus provincija. Iš čia į pietus buvo 

3. Galacija, Mažosios Azijos viduryje, ciesoriška provincija 
nuo 25 m. pr. Kr., apgyventa keltų. Jai priklausė ir Pizydija ir 
Likaonija. Povilas ten įsteigė krikščionių bažnyčias Pizydijos 
Antiokijoj (Apd. 13.14), Ikonijoj (Apd. 13.51), Listroje ir Derbėje 
(Apd. 14.6.10). 

4, Kapadokija, nuo 17 m. po Kr. ciesoriaus provincija į 
pietų a nuo Galatijos su žydų kolonija (Apd. 2.9). 

5. Kilikija, ciesoriaus provincija į pietų vakarus, prie jūros. 
Tarso mieste gimė Saulius-Povilas Apd. 22.s. Jis čia gimė kaip 
romėnų pilietis (Apd. 22.26-2e). 

6. Pampilija ciesoriaus provincija į vakarus nuo Kilikijos. 
Savo pirmoj misijos kelionėį Povilas aplankė tenai Pergą (Apd. 
131514. 14.25) ir Ataliją (Apd. 14.24). 

7 Lykija ciesoriška provincija prie Mažosios Azijos pietinio 
kranto. Povilas keliaudamas per ją aplankė jos uostą Patarą 
(Apd. 214) ir Myrą (Apd. 27.5). 

8. Kipro sala į pietus nuo Kilikijos nuo 22 m. pr. Kr. 
senatorių provincija. Iš tenai buvo kilęs Povilo pirmasis bendra- 
darbis Barnabas (Apd. 4.56) ir tenai jis pradėjo su juo pirmąją 
misiją Salamino ir Pafo miestuose (Apd. 13.5.6). 

90. Syrija nuo 64 m. pr. Kr. ciesoriaus provincija į šiaurės 
rytus nuo Palestinos, su kuria ji dažnai būdavo sujungiama. Se- 
noji sostinė Damaskas priklausė Dekopoliui, sąjungai 10 miestų, 
buvusių Syrijos gubernatoriaus žinioj. Tarp žydų Damaske greit 
išsiplėtė krikščionybė (Apd. 9.2). Tenai pradėjo skelbti Evangeliją 
ir buvusis krikščionių persekiotojas Saulius-Povilas. (Apd. 9.3 
19-22, 22.6, 26.12. Gal. 1.17). Vėlesnė sostinė—-Antiokija, didelis 
miestas prie Oronto su puse miliono gyventojų, buvo labai 
svarbi vieta krikščionybės plėtimuisi. Tenai greit kilo krikščionių 
parapija daugiausia iš buvusių pagonių, ir čia Kristaus mokiniai 
pirmą kartą buvo pavadinti krikščionimis (Apd. 11.9-26). Po- 
vilas buvo iš Tarso Barnabo atvestas į Antiokiją ir iš tenai vi- 
suomet eidavo į savo misijos keliones (Apd. 13-20). Už 5 valandų 
kelio nuo Antiokijos buvo jos uostas Selenkija (Apd. 13.4). 

10. Arabija buvo romėnų imperijos sąjungininkė, valstybė 
su savo karaliumi. Jos kraštas ėjo nuo Raudonosios jūros iki 
Eufrato, jos sostinė — Petra. Vienas karalius Areto IV šalies 
viršininkas norėjo Povilą sugauti Damaske (II Kor. 11.32). Tra- 
jano laikais viena Arabijos dalis buvo priskirta prie romėnų im- 
perijos ir sujungta su Palestina. Ir čia buvo žydų diaspora 
(Apd. 2.11). Povilas pats ten skelbė Evangeliją (Gal. 1.17). Ara- 
bija buvo daugelio žydų ir krikščionių prieglauda po Jeruzalės 
sugriovimo, ir vėliau daugelio eretikų, kaip nestorianų ir mono- 
tyzitų. 


Palestina. 


Naujojo Testamento gadynės įvykiuose pirmą vietą turi 
Palestina, pažadėtoji arba šventoji žemė. Palestina identiška su 
senu Kanaanu. Tuo vardu buvo pavadinta anksčiau. tik filistiečių 
pakrantė, o vėliau visas kraštas. Palestina turi apie 280 klm. 
ilgumo ir apie 100 klm.? platumo. Viso krašto teritorija apima 
apie 28.000 klm. t. y., kaip pusė Lietuvos. Jordaro upė visą 
kraštą dalina į dvi dalis. Jordano upė guli žemiau jūros paviršiaus 
prie Genezarėto ežero 208 m. prie Negyvosios jūros 394 m. 
Kraštas buvo gana derlingas ir dvodavo daug javų, balzamo, 
vyno, alyvų, fygų, palmių ir Jono duonos. Nuo turkų viešpata- 
vimo kraštas labai apleistas, ypačiai vynynai. 

Pirmame krikščionybės amžiuje Palestina buvo labai tankiai 
apgyventa. Jozefas primena, kad Velykų švenčių aukoms buvo 
užmušta apie 256.500 gyvulių. Pagal apskaičiavimą Palestinoj 
galėjo gyventi apie ,5.000.000 gyventojų. Taigi gyventojų tanku- 
mas lygus Belgijos gyventojų tankumui. Dabartinėj Palestinoj yra 
apie 780.000 gyventojų, kurių apie 110.000 žydai. (1490). 

Visai žydiškų miestų Naujojo Testamento gadynėįj buvo 
labai mažai. Graikiška kultūra užkariavo visą kraštą. Liaudis 

kalbėjo arameiškai (kitaip syriškai). Jau persų imperijoj aramėjų 
kalba buvo vartojama kaip valstybinė kalba vakarinėse provinci- 
jose iki Aigipto. Jėzus irgi kalbėjo šita kalba. Tik islamas išstūmė 
šitą kalbą ir į jos vietą įvedė arabų kalbą. Romėnų imperijos 
valstybės kalba buvo graikų kalba, bet ją mokėjo tik viena gy- 
ventojų dalis. 

Palestina apskritai dalinama į 4 kraštus: Galileją, Samariją, 
Judeją ir Pereją, arba Transjordaniją (anapus Jordano). 


Galilejos vardu pirmiausia vadinama tik „pagonių apskritis“ 
(gellil haggojim) t. y., vėlesniosios Galilejos šiaurinė dalis, o vėliau 
ir visas kraštas. (Palestinos šiaurėje į vakarus nuo Jordano). 
Šitas kraštas buvo labai derlingas ir tankiai apgyventas. Liaudis 
tenai buvo darbšti ir mėgo naujenybes. Pagal Talmudą Galilejos 
gyventojai garbę mėgo daugiau negu pinigus, gi Judejoj tai buvo 
atvirkščiai. Mesijo tenai labiau laukė negu kitose Palestinos 
dalyse. Čia išauklėtas Jėzus, iš čia buvo daugelis Jo mokinių, ir 
čia kilo vėlesni žydų karo vadai prieš romėnus. 

Galilejos viduryje buvo Nazareth arba Nazara (Lk. 4.16), 
Jėzaus tėviškė. Nazaretas turėjo žemą vardą (Jono Ev. 1.47). 
Čia Jėzus praleido savo jaunystę. Pirmiausia Kristus buvo vadi- 
namas pagal šito miesto vardą (Mat. 224 2i.1. Luk. 1.44 Jon. 
19419). o vėliau ir Jo pasekėjai (Apd. 24.5). Dabar šitas miestas 
(en-Nazira) turi apie 11.000 gyventojų. Netoli nuo Nazareto (apie 
1 valandą kelio) į šiaurės rytus buvo Kana (Jon. 21. 4as. 2t.2., 
dabar Kefr Kanna), kur Jėzus vandenį pavertė į vyną. Nuo Na- 
zareto į pietų rytus (apie 1 val. kelio) gulėjo Nain arba Naim, 
kur Jėzus prikėlė jaunikaitį (Lk. 3117). Netoli nuo čia į šiaurės 
rytus buvo Taboro kalnas. 

Galilejos rytuose buvo Genezareto ežeras (Lk. 5.1), kitaip 
dar vadinamas Tiberijos ežeru (Jon. 21) arba Galilejos jūra 
(Luk. 15.29. Luk. 7.2. Jon. 6.1). Ežeras buvo 21 klm. ilgumo r 
12 klm. platumo; jame buvo daug žuvų. Jėzaus laikais tūkstan- 
čiai šeimų tik tuo ir maitinosi. Tas miestas su savo apylinke 
sudarė Galilejos gyvenimo centrą. Ten ir Jėzus daugiausia dirbo. 
Vakarinėj ežero pakrantė buvo Tiberiada (Jon. 6.23, dabar Et. 
Taborija su 9000 gyventojų), Herodo Antipo sostinė. Miestas 
buvo pastatytas Herodo Antipo 20—22 m. ir ciesoriui Tiberiui 
pagerbti, pavadintas Tiberijada. Į šiaurę Genezareto lygumoj buvo 
Magdala ir nuo čia į šiaurę Kapernaum „Jėzaus miestas“ (Luk. 
1. Lk. Ta. Mt. 4as, Jon. 215) Nuo Kapernaumo į šiaurę 
buvo Chorazim arba Chorazain ir į rytus nuo Jordano Bethsaida, 
apaštalo Petro, Andriejaus ir Pilypo tėviškė (Jon. 1.40-45). 
Tetrarkas Pilypas padidino miestą ir pavadino įį Julijas, ciesoriaus 

duktės vardu. Abiejuose miestuose veltui Jėzus darė stebuklus 
(Mt. 11.21). 


Vidurinė Palestinos dalis į pietus nuo Galilejos vadinosi 
Samarija pagal sostinės vardą. Jonas Hyrkanas leido sugriauti 
miestą, bet romėnų legatas Gabinius jį vėl atstatė. Augustas 29 m. 
dovanojo Samariją Herodui, kuris ją atnaujino ir ciesoriui pagerbti 
pavadino Sebaste-Augusto ir pastatė Augusto šventyklą. Į pietų 
rytus nuo tos vietos (2 valandos kelio) buvo Sichem (dabar 
Nabulus su 24.000 gyventojų) ir 17/2 klm. į šiaurės rytus nuo 
Sichemo buvo Sychar (dabar Askar). Tarp šitų dviejų vietų buvo 
Jokūbo šulinys ir arti jo Juozapo kapas. 


Ties Samarija buvo geriausias Palestinos uostas, Cezareja 
(dabar Kaisarije). Herodas jį iš naujo atstatė. Ten stovėjo didžiau- 
sios kariuomenės dalys. Karaliaus Herodo rūmuose vėliau gyveno 
prokuratoriai. Ten Povilas išbuvo 2 metus kalėjime (Apd. 
23.45 24.+) ir iš čia važiavo į Romą. Pakeliuj nuo Jeruzalės į 
Cezareją buvo svarbi vieta — Antipatris (taip pavadintas Herodo 
jo tėvui pagerbti Apd. 23.21 Joz. Ant. 16.42, bell. jud. 1417). 


Kraštas buvo labai derlingas. Gyventojai vadinosi samari- 
tais, samaritonais arba kutiečiais. Jie sudarė maišytą tautą. Po 
Izraelio Asyrijos nelaisvės, Samarijoj buvo kolonizuoti žmonės 
iš Kutos (Babilonijoj), kurie sutapo su vietiniais gyventojais. 
Žydai, sugrįžę iš Babilonijos nelaisvės nenorėjo su ta tauta turėti 
jokių santykių ir atmetė jų paramą bažnyčią statant (Ezra 4.5), 
Todėl samaritai pastatė sau atskirą bažnyčią ant Garizimo kalno 
į pietus nuo Sichemo 5 amžiuje pr. Kr.?). Iš Senojo Testamento 
knygų jie priėmė tik Pentateuką. Neapykanta tarp žydų ir sama- 
ritonų vis didėjo. Jėzaus laikais žodis „samaritas“ buvo įžeidi- 
mas (Jon. 8.45), o patys samaritai laikomi svetimšaliais. (Lk. 17.1s). 
Žydai neimdavo nuo samaritų nei vandens atsigerti (Jon. 4.9.), O 
pastarieji nepriimdavo žydų, keliaujančių į Jeruzalę (Lk. 9.55) ir 
kai kada juos net užpuldavo (Antią. XX, 61. bell. jud. II,12,5)?). 
Samaritiečių tarmė buvo švelni palyginant su kieta galiliečių tarme. 
Dabar tebėra tik 200 senos samaritiečių sektos šalininkų Nabule. 


11 Jų pirmasis kunigas buvo Manasses. Jis buvo pirmiau žydų kuni- 
gas, bet kadangi vedė pagonę ir nenorėjo nuo jos skirtis, tai buvo paša- 
lintas. Jis ragino samaritonus, kad pasistatytų sau bažnyčią. 


ž) Samaritų bažnyčia ant Garizimo kalno buvo sugriauta Jono 
Hyrkano (Joz. antią., 13.250, bell. jud. 1.63), bet jie ten dar net ir šiandien 
meldžiasi ir aukoja. (Jon. 4.20). 

Judeja. 


Pietinė Palestinos dalis yra Judeja. Kai kada visa Palestina 
vadinama Judeja, arba žydų žeme. Sita Palestinos dalis yra ne- 
derlingiausia, sausa ir akmenuota. 

Judejos sostinė buvo Jeruzalė (Jerušalaim), politinės ir 
bažnytinės valdžios buveinė. Jau Senajame Testamente tas mies- 
tas buvo vadinamas „šventuoju miestu“ (Nehem. 11.18), ir dar 
šiandien arabai vadina jį El-Kuds, t.y., šventasis. Miestas stovėjo 
ant 749 m. aukščio kalno, 52 klm. nuo Viduržemio jūros, 22 klm. 
nuo Negyvosios jūros, rytuose susiėjo su Kidrono slėniu (Zed- 
rono slėniu, Jozafato sl.), vakaruose — Hinnono arba Geennos. 
Viena mažesnė dauba Tyropeon skyrė žemesnį Siono kalną 
(Akrą, bažnyčios kalną, žemesniąją miesto dalį, „Unterstadt“) 
1744 m. didumo nuo aukštesnės miesto dalies (Oberstadt, 771— 
789 m.). Senasis miesto vardas jebuzitų viešpatavimo laiku 
buvo Sionas, arba Siono kalnas. Dovydas atėmė įį iš jebuzitų 
ir padarė jį savo buveine. Miestas turėjo net vandentekį. Miestas 
buvo labai sunkiai prieinamas, nes kalnas, ant kurio gulėjo, buvo 
labai status ir apsuptas mūrinėmis sienomis, kurių Jozefo laikais 
šiaurėje buvo net trys. Seniausias mūras dar iš Judejos karalių 
laikų supė aukštesnį miestą ir žemesnį su Sionu. Antras mūras 
irgi iš senesnių laikų supė priemiestį ir šiaurinę dalį nuo Akros 
iki Antonijos pilies. Kalvarijos kalnas, arba Golgota, Jėzaus 
laikais buvo dar už miesto mūrų (Mat. 2752. Mk. 15.20.22. Jon, 
1917. Zyd. 1312). Trečias mūras pastatytas Herodo Agripos I 
ir po Jėzaus mirties jau šiaurėje supė Naujamiestį (Neustadt) 
Bezetą ir šiaurės vakaruose Kalvarijos kalną su Jėzaus kapu, 
kuris tokiu būdu pateko į miesto vidurį. 


Aukštesnio miesto šiaurės vakaruose Herodas pasistatė sau 
rūmus. Šitie rūmai buvo ir Piloto pretorija, kur, rodos, Jėzus 
buvo nuteistas ir kareivių išjuoktas (Mk. 151620). Bažnyčios 
kalno šiaurės vakariniame kampe buvo bažnyčią ir miestą val- 
danti tvirtovė, Baris Hasmonejų pastatyta. Ją Herodas su dide- 
lėmis išlaidomis perstatė ir pavadino Antonija. Ji gulėjo ant 
25 m. aukščio uolos. Ta bažnyčia turėjo 4 bokštus, iš kurių 
pietinis ir rytinis buvo 35 m. aukščio. Iš jų buvo matyti visa 
bažnyčia. Sitoj pilyj buvo romėnų kareivinės. Iš pilies laiptais 
buvo galima nužengti ir į bažnyčią (Apd. 21.85). | 

Aukštesnio miesto šiaurinėj pusėj stovėjo Hasmonejų rū- 
mai, kuriuose vėliau gyveno karalius Agripa II. Rūmai buvo 
tiltu sujungti su bažnyčia. Tarp tų rūmų ir bažnyčios stovėjo 
ir rotušė. Aukštesniame mieste buvo ir vyriausio kunigo archy- 
vas, Ananijos ir Kajaio namai. Zemesnio miesto pietų rytuose 
buvo Siloės tvenkinys (kur Jėzus nusiuntė žmogų, gimusį aklą, 
Jon. 91-7) ir į šiaurę nuo tos vietos Dovydo kapas. 

Ant Siono kalno stovėjo bažnyčia, žydų religinio ir tautiško 
gyvenimo centras. Zorobabelio bažnyčia buvo pastatyta vietoj 
Saliamono bažnyčios. Antiochus Epifanes ją suteršė ir išplėšė, 
bet Judas Makabejus ją vėl atnaujino ir pašventino. Herodas 
savo viešpatavimo 18 metais (20—19 pr. Kr.) pradėjo ją persta- 
tinėti, didinti ir gražinti. Jo įpėdiniai dar varė toliau jo darbą, 
(pristatė pašalinius trobesius ir viską puošė iki 64 m. po Kr.). 

Jeruzalės gyventojų skaičius buvo apie 100.000. 

Herodo laikais Jeruzalėj pastebima helenizmo žymių. Mieste 
buvo gimnazija (gimnastikos institutas), hipodronas, ir Herodas 
pats pastatė teatrą ir amtiteatrą. 

Rytuose bažnyčios kalnas buvo labai status ir 50—60 m. 
aukščiau pakilęs nuo Kidrono slėnio, kur po alyvų kalnu turėjo 
būti Getsemane (Mat. 2636. Mk. 14.52. Lk. 2239. Jono 184). Pietų 
rytinėį Alyvų kalno pusėj gulėjo Betanija (Jon. 11.18) ir Betiagė 
(Mk. 114). Toliau į šiaurės rytus netoli nuo Jordano gulėjo 
Jeriko, žymus palmių miestas (Mk. 10.46-52 Lk. 10.50). Čia mirė 
Herodas ir Išganytojas buvo įėjęs į Zakajaus namus (Lk. 19.1-10). 
Palestinos derlingiausia vieta, 1!/4 valandos kelio į pietus nuo 
Jeruzalės, buvo Betliejus!) Dovydo ir Jėzaus gimimo vieta (Mat. 
211623. Lk. 2.4-7.89. Jon. 7.42, Miko 5.1). Jėzaus laikais buvo tai 
mažas miestelis, dabar turi apie 12.000 daugiausia krikščionių 
gyventojų. Į šiaurės vakarus (2!/4 val. kelio) nuo Jeruzalės 
buvo Emaus (Lk. 24.15). 

Finikiečių pakrantė buvo daugiausia svetimšalių rankose. 
Izrealitai neturėjo patraukimo prie įjūrininkystės. Vienintelis ir 
mažas žydų uostas buvo Jopa, šiandien Jafa, geografiškai natu- 
ralus Jeruzalės uostas, su kuriuo ją jungia ir šiandien pirmasis 
Palestizoį pastatytas geležinkelis. Už trijų valandų kelio į pietų 
rytus nuo Jopos buvo Lyda (dabar el-Ludd), tipiškas žydų mies- 
tas (Apd. 9.52-35). Jamnija (Senojo Testamento Jabne), į pietus 
nuo Jopos, gavo didelį svarbumą po Jeruzalės sugriovimo, kaip 
žydinčios rabinų mokyklos buveinė, 


: Pereja (Transjordanija). 


Pereja, iš graikiško žodžio peran, reiškia anapus, t. y., 
anapus Jordano. Vietoj Perejos Naujajame Testamente visada 
sakoma „anapus Jordano“ arba „Užjordanė“ (Mat. 415. 191, 
Mk. 3s. Jon. 1.28. 326. 61.17 10.48. 181) Apskritai buvo tai der- 
lingas kraštas. Pereja susidėjo iš daug apskričių, kurie nors ir 
ne geografiškai, bet politiškai buvo sujungti su Palestina. Šiaip 
Pereja buvo tik viena apskritis tarp Jarmuko ir Arnono upės su 


!, Betliejus, Betlehem — duonos namas. 

sostine Gadara šiaurėje. Šito krašto pietuose į rytus nuo Ne- 

gyvosios jūros buvo Machero tvirtovė, kurios kalėjime Jonas 

LAS buvo nugalabytas (Antig. 18119. Mk. 617. Mat. 143. 
+ 319), 

Su Pereja glaudžiai buvo susijęs Dekapolis, t. y., 10 laisvų 
miestų sąjunga, bet kuri vis dėlto priklausė Syrijai. Perejoj 
gyveno daugiau žydų, o Dekapolyj daugiau graikų. Svarbesnieji 
miestai Dekapolyje buvo Gergeza (arba Geraza) į rytus nuo 
Genezareto ežero, kur Jėzus išgydė piktosios dvasios apsėstąjį 
(Mk. 51. Lk. 826.37) '), Gadara (į pietus nuo Jarmuko), Skythopolis. 
(į vakarus nuo Jordano), Pella tas miestas, kuris žydų kare 
pasiliko ištikimas romėnams. Į jį to karo metu bėgo Jeruzalės 
krikščionys. Geraza (į šiaurę nuo Jaboko), Filadelfija (Senajame 
Testamente Rabba,t. y., Amonitų sostinė), Kanatha (į vakarus 
nuo Haurano kalno) ir, pagal Plinijų Damaskas. 

rytus nuo Genezareto ežero buvo Batanejos kraštas 
(S. T-e Bazan). Jo žemė labai derlinga, tai Syrijos rugių aruodas; 
į rytus nuo čia buvo Auranitis (Hauran) ir į šiaurę nuo tos 
vietos Trachonitis ir Itureja. Tie kraštai sudarė Pilypo tetrarkiją 
(Lk. 341.) Į šiaurę nuo Genezareto ežero buvo Galaunitis; šito 
krašto šiaurėje buvo Pilypo Kesarija (Casarea Philippi). Anksčiau 
miestas ir kraštas vadinosi Panias (Paneas, dabar Banijas). 
Herodas, gavęs iš Augusto miestą ir kraštą, pastatė greta Pano 
šventyklos naują šventyklą iš marmuro, ciesoriui pagerbti. Jo 
sūnus Pilypas atstatė miestą iš naujo ir pavadino jį Kesarija. 
Tenai Petras apaštalų vardu išpažino tikėjimą į Jėzaus mesianiš- 
kumą, ir Jo dievybę (Mk.8.27, Mat. 16.1>.15.). Galaunitis, Bataneja, ir 
Auranitis irgi taip pat priklausė Pilypo tetrarkijai. 

Palestinos sienų šiaurėje į vakarus nuo Damasko gulėjo 
N. T-e paminėta Lizanijaus tetrarkija Abilėnė. Tai viena 
Syrijos dalis (Lk. 3.). Kurį laiką ji priklausė Herodo kraštui. 

Į pietus nuo Palestinos buvo Idumejos kraštas (Edom. Mk. 
3.8.). Idumiečiai nebuvo žydai. 125 m. pr. Kr. Jonas Hyrkanas 
juos nugalėjo ir privertė apsipiaustyti. Iš jų kilo Herodo 
šeima. 

4 $. Romėnų imperijos istorija Naujojo Testa- 
mento gadynėje. 


Naujojo Testamento gadynėj romėnų imperija jau buvo 
sulaukusi 7 amžių augimo jubiliejaus. Išoriniu atžvilgiu pasiekė 
didžiausį išsiplėtimą ir didžiausią galybę, bet viduje, doros, 
religijos, kultūros ir kitais atžvilgiais jau rodėsi būsimojo puolimo 
žymės. 


1) Buvo ir daugiau vietų su Gerazos vardu. 

Romėnų imperija savo gyvenimą pradėjo kaip karalystė 
(153 — 500 m.), paskui buvo kaip respublika, kurios priešakyje 
stovėjo du konsulai. Tada demokratija paėmė viršų. Bet 
aristokratai taip pat palaikė savo jėgas. Konsulai buvo renkami 
iš privilegijuotos patricijų klasės. 5 amžiuje plebėjai (liaudininkai) 
sau apsiginti gavo liaudies tribunolą ir nuo 300 m. lygias teises. 
Bet kova tarp aristokratų ir demokratų ėjo ir toliau. Liaudis dar 
nebuvo užtenkamai pribrendusi prie demokratijos. Vėl laimėjo 
aristokratai ir vėliau ciesoriai. Jėzaus laikais valstybė ėjo iš 
respublikos į monarchiją. Tai buvo demokratijos, aristokratijos ir 
monarchijos mišinys. Tada literatūroj buvo aukso amžius. 
Romėnai labiausiai pasižymėjo teisės srityje. 

Valstybės formos pasikeitimą nulėmė C. Julius Caesar. 
47 m. pr. Kr. jis, kaip diktatorius, paėmė į savo rankas visą 
valdžią. Buvo tai monarchijos pradžia. 44 metais kovo 15 d. 
jis buvo nužudytas. Bet ciesorystė nežlugo. Ciesoriaus brol- 
vaikis ir adoptuotas sūnus, Cajus Julius Caesar Octavianus, 
Antonijaus ir Lepido padedamas, nugalėjo Cezario priešus, 
Brutą ir Cassių prie Pilypų 42 m. rudenį. Po jūros kovos prie 
Aktijos (Actium) 31 metų rugsėjo 2 d. Oktavianas tapo vieninteliu 
valdovu. Jo priešas Antonius pats nusižudė, kada Aleksandrija 
30 m. pr. Kr. rugpiūčio 1 d. pateko į laimėtojo rankas. Aigipto 
karalienei Kleopatrai nusižudžius, Oktavianas paėmė į savo 
rankas Aigiptą. 

Kaip Cezaris, taip ir kiti ciesoriai rėmėsi kariuomene, bet 
greit kariuomenė parodė, kas turi būti ciesorius. Senatas liko 
tik „pro forma“, kaip liaudies galios reprezentantas. 

Oktavianas viešpatavo 30 m. pr. Kr. — 14 m. po Kr. Su 
juo prasideda eilė ciesorių, kurie tiesiogiai arba netiesiogiai 
įsikišo į krikščionybės istoriją. (Oktavianas konsolidavo visą 
imperiją. Jo laikais menas, literatūra ir mokslas pasiekė aukš- 
čiausį laipsnį. Čia didelių nuopelnų turi Mecenas. 27 m. Okta- 
vianas gavo nuo senato Augusto vardą *) ir tais pačiais metais 
buvo padalintos visos provincijos tarp jo ir tarp senato. 23 m. 
įis gavo teisę panaikinti viską, ką kiti prieš jo norą buvo padarę. 
12 m. pr. Kr. Augustas tapo vyriausiu kunigu (pontifex maximus) 
ir drauge kunigų kolegijos galva. Jo viešpatavimo laikais buvo 
keletas miestų (pav., Atėnai) ir karalysčių (pav., Mauretanija ir 
Judeja Herodui I valdant), kurios iš vardo turėjo tam tikrą nepri- 
klausomybę. Jo laikais gimė Jėzus (Lk. 2. 1. 2.). 

2. Tiberius (Claudius Nero, 14 — 37 po Kr.) buvo 
Augusto adoptuotaš 4 m. po Kr. ir 11 metais fpaskirtas bendra- 
valdžiu. Jis pasižymėjo kaip geras karo vadas ir įvairiose provin- 


") Augustus, graikiškai Sebastos — kilnus. 

cijose išgelbėjo imperiją nuo žlugimo ir nuo ginklugtų sukilimų. 
Jis taip pat mėgo literatūrą, kuri jo valdymo metu susilaukė 
sidabrinę gadynę. Jam viešpataujant, veikė ir mirė Jėzus (Lk. 3.1.). 
Dorovė Tiberijaus kaip ir kitų ciesorių šeimyniškame gyvenime 
buvo labai nupuolusi. Visas pasaulis drebėjo prieš jį, ir jis pats. 
visų bijojo. 

3. Cajus Ceasar Caligula )) (37 — 41) buvo pirmasis iš 
degeneruotų ciesorių; per vienus metus išaikvojo didelius. turtus, 
paliktus Tiberijaus. Nuo jaunystės buvo linkęs prie ištvirkimo 
ir žiaurumo, nežmoniškas tironas elgėsi kaip žvėris. Per trumpą. 
laiką 4 kartus vedė. Norėjo būti garbinamas kaip Dievas. 41 metų 
sausio 24 d. sąmokslininkų buvo nužudytas. 


4. Tiberius Claudius Nero Drusus, arba trumpai Ciaudius. 
(41 — 54) buvo Druso, ciesoriaus Tiberijaus brolio sūnus. Jis. 
išaugo tarp moteriškių ir atleistų vergių. Jos valdė įį ir tada, kai 
jis tapo ciesorium. Anksčiau jis užsiėminėjo filosofijos ir istorijos. 
studijomis. 49 metais įsakė žydams, dėl neramumų tarp jų, 
išsikraustyti iš Romos, bet pasitenkino tuo, kad neleido įiems- 
daryti susirinkimų. Jo vardą žemino jo neištikima žmona 
Valerija Mesalina. Ji buvo nužudyta 48 metais (24 metų amžiuje). 
Jo antroji žmona buvo Agripina (jo seserėčia, Claudijaus duktė,. 
kuri jau dusyk buvo ištekėjusi). Šita žmona (kaip Tacitas sako — 
be gėdos ir be garbės) dabar galingai valdė vietoj ciesoriaus. 
Jos sūnus L. Domitius Aenabarbus buvo ciesoriaus adoptuotas- 
ir tapo vėliau ciesorium Neronu, nors Claudius turėjo savo. 
sūnų. 54 metais Agripina liepė Claudių nunuodyti. . 

5. Nero Claudius Caesar Drusus Germanicus (54 — 68) 
yra paskutinis iš Augusto ciesoriškos šeimos. Jis buvo linkęs 
dainuoti, gitara groti, mėgo vežimų lenktynes, bet kartu buvo ištvirkęs, 
žiaurus ir palinkęs į beprotybę. 55 metais liepė nužudyti 
Britaniką Claudijaus sūnų, 59 metais Popejos Sabinos (vėlesniojo. 
ciesoriaus Otono žmonos) prašomas savo motiną Agripiną, 62 metais 
Burų, pretorijano preiektą, kurio vietą užėmė Tigellinas. Dabar 
pasitraukė į privatišką gyvenimą jo mokytojas Seneka. Nerono. 
žmona Oktavija taip pat buvo atstumta ir nužudyta. Greit po 
to Neronas vedė Popeją, kuri mirė 65 metais. Prie Nerono- 
Povilas atvyko į Romą, 61 metais buvo išklausytas ir po dviejų. 
metų paleistas. 64 metų liepos mėnesį didelis gaisras, trukęs. 
0 dienas, sunaikino didelę Romos dalį. Minia Neroną kaltino. 
padegimu. Neronas, kad panaikintų įtarimą. kaltino krikščionius.. 
Tuo prasidėjo baisus krikščionių persekiojimas, per kurį žuvo 
daug krikščionių, tarp jų ir Petras su Povilu. Nepasitenkinimas. 


„ 1) Caligula — batukas. Jis buvo kareivių taip pavadintas, kadangb 
kaip vaikas nešiodavo kariškus rūbus ir batukus. 

Neronu vis didėjo. 65 metais buvo susektas sąmokslas prieš įį, 
ir svarbiausieji sąmokslininkai nužudyti. Ir Seneka, kaip įtariamas 
asmuo, turėjo nusižudyti. 68 metų kovo mėnesį kai kurios 
provincijos sukilo prieš Neroną. Pretoriai taip pat išsitarė prieš 

ir išrinko Galbą ciesoriumi. Neronas pasislėpė. Senatas 
pasmerkė jį plakant nužudyti. Išgirdęs apie tai, jis verkė ir šaukė 
kartodamas: „Toks menininkas turi žūti“. (Oualis artifex pereo) 
Pasiuntiniams artinantis, savo sekretoriaus padedamas, jis įsismeigė 
durklą į gerklę ir mirė 68 metų birželio 9 d., sulaukęs 31 metų 
amžiaus. Pasklido gandai, kad jis nemirė ir sugrįš dar vieną 
sykį (Apr. 13. 17.10 kaip Antikristas). Po Nerono mirties prasi- 
dėjo žydų karas. 

Netrukus po Nerono mirties kilo pilietinis karas. Per 
vienus metus buvo trys ciesoriai vienas ko kito. Sausio 15 d. 
Otonas buvo išrinktas ciesoriumi ir Ga/ba nužudytas. Balandžio 
mėnesį po vienos pralaimėtos kovos O/onas pats nusižudė. 
Jo įpėdinis Vitelius dar tais pačiais metais buvo nužudytas, 
kai Vespasianas buvo išrinktas ciesoriumi rytuose. 


6. Titus Flavius Vespasianus (69—79) jau anksčiau pasi- 
žymėjo gausingais laimėjimais, kaip legijonų karo vadas ir kaip 
altruistiškas ir teisingas prokonsulas. Su juo prasideda Flavijų 
dinastija. Žydų karą, kurį jis pradėjo, jo sūnus Titus varė toliau. 
21 metais abu triumfavo nugalėję žydus. Vespasianas buvo tikras 
Augusto įpėdinis ir romėnų imperijos atitaisytojas. Jis atitaisė 
discipljną, tvarką ir teisingumą. Buvo labai darbštus, doras ir 
saikus. Jis krikščionių nepersekiojo. 

7. Flavius Titus (19—81), savo tėvo bendravaldis, po jo 
mirties tapo vieninteliu valdovu. Pasižymėjo didelėmis dvasios 
dovanomis. Buvo labai geras valdovas'). Krikščionims jo vieš- 
patavimas buvo taikos laikas. 

8. Domitianus (81 — 96), Tito brolis, dėl jo žiaurumų 
vadinamas antruoju Neronu?). Jis labai troško garbės. Pagal jo 
įsakymą visi turėjo jį garbinti kaip Dievą. Jis vėl pradėjo per- 
sekioti krikščionis. Liepė nužudyti savo pusbrolį, buvusį konsulą 
Titų Flavių Clemensą ir ištremti jo žmoną Flavią Domitillą. Prieš 
jo mirtį krikščionių persekiojimas išsiplėtė ir provincijose. Jis 
įsakė atvesti pas save Judo, Jėzaus brolio, du įpėdiniu, kaip galimus 
pretendentus į Dovydo dinastijos sostą. Šitiems paaiškinus, kad 
Jėzaus karalystė nėra iš šio pasaulio, jis juos paleido. 96 metais 
jis buvo nužudytas. 


. 1) Dieną, kurioj niekam nieko gero nepadarė, laikė prapuolusią. 
Nieko nenorėjo nubausti mirtimi. Ė ' ; 
AAS 2) Neroną jis pranešė tuo, kad pats norėjo matyti visas pasmerktųjų 

ančias. 

9. Marcus Cocceius Nerva (96—98) viešpatavo maloniai, 
teisingai ir išmintingai. Panaikino prieš krikščionis nukreiptus 
įstatymus ir uždraudė skundus dėl bedievybės. Rūpinosi netur- 
tingomis, daug vaikų turinčiomis šeimomis. 


10. Marcus Ulpius Nerva Trajanus (98—117) Nerono 
adoptuotas sūnus laimėdamasis kovojo Dacijoj ir prie Tigro 
ir labiausiai išplėtė romėnų imperiją. Norėjo įvesti 
senąją tvarką ir senąją religiją, todėl liepė persekioti krikš- 
čionius. Daug krikščionių buvo nužudyta tik todėl, kad jie buvo 
krikščionys. Savo laiške C. Pliniui jis rašė, kad krikščionių nereikia 
ieškoti, bet tuos, apie kuriuos pranešta, reikia nubausti, jei jie 
nenori atsisakyti nuo tikėjimo; tuos, kurie su atgaila atsisako, 
reikia paleisti. Anonimiškų pranešimų nereikia klausyti. Prie 
Hadrianus buvo nužudytas Symeonas, Jeruzalės vyskupas, Jėzaus 
giminietis ir Ignacius, Antiochijos vyskupas. 


11. Publius Aelius Hadrianus (117—138) mėgo mokslą, 
seną dorovę ir valstybės religiją. Jis įvedė ir įvairias orienta- 
liškas religijas, bet krikščionybei ir žydams buvo priešingas. Prie 
jo žydai, Barkochbos vedami, paskutinį kartą sukilo (131—135). 
Hadrianus nors skaitė krikščionių apologetų (Kvadrato, Aristido) 
raštus (apologija), bet vis dėlto varė krikšžionių persekiojimą. Su 
juo baigiasi Naujojo Testamento gadynė. 


Iš šito trumpo aprašymo matyti, kad romėnų imperija nuo 
pat pradžios buvo priešinga krikščionybei. Nuostabu dar ir tai, 
kad romėnų imperijoj visi kiti kultai buvo leidžiami, bet krikš- 
čionybė ne. To priežastis buvo krikščionybės ekskluzivismas ir 
absoliutiškumas. Krikščionys nenorėjo dalyvauti pagonių kultuose 
ir nenorėjo garbinti ciesorių, bet garbino tik Dievą. Todėl jie 
buvo laikomi ateistais. Nuostabu, kad vis dėlto krikščionybė nugalėjo 
visas kitas religijas ir net pačią romėnų imperiją. Taip įvyko 
todėl, kad ji yra iš Dievo?). 


58. Žydų tautos istorija Naujojo Testamento 
gadynėje. 


Žydų žemė Palestina N. T. gadynėj buvo romėnų imperijos 
valdžioje. 

Nuo Babilono nelaisvės ji beveik visai neturėjo nepriklau- 
somybės. Anksčiau buvo persų žinioj, paskui Aleksandro Didžiojo 


1) Gamalielis sakė: „Jei tas sumanymas ar veikimas iš žmonių, jis 
iširs, bet jei iš Dievo, jūs negalėsite jo išardyti“. Apd. 5.33.39. 

užimta, tapo Makedonijos dalimi!) Po jo mirties pradžioje buvo 
Ptolemajų (Aigipto karalių), vėliau nuo 198 m. pr. Kr. Seleukidų 
(Syrijos karalių) rankose. Čia Syrai platino helenizmą ir dažnai 
įžeidinėdavo žydų religinius jausmus, labiausiai Antiochus IV 
Epifanes. Kilus ginčui dėl vyriausio kunigo vietos, Antiochus 
Epiphanes atvyko į Palestiną 170 metais ir išplėšė iš Jeruzalės 
šventyklos indus, uždangą ir visas brangenybes. Po dvejų metų, 
168 metais, jis liepė sugriauti Jeruzalės mūrus, daug piliečių nu- 
žudyti, šventyklą pašventinti Dzeusui, deginamų aukų altoriaus 
vietoj pastatyti jo altorių?). Mirties bausme uždraudė pildyti žydų įsta- 
tymo reikalavimus: apipiaustymą, šeštadienio laikymą, valgių rinkimą, 
visai panaikino žydų kultą, visur liepė pastatyti pagoniškus altorius 
ir įsakė valdininkams versti žydus, kad aukotų ant tų altorių. 
Rodėsi, kad žydų religija ir jų tautybė galutinai panaikinta. 

Bet provincijoj, kur pamaldumas buvo didesnis, ten žydai 
greit sukilo. Modine (netoli nuo Jeruzalės, tarp Lydos ir Emaaus) 
Matatias Hasmono ainis ir kunigas iš Jojaribo šeimos nužudė 
tą, kuris norėjo padaryti pirmą pagonišką auką, taip pat ir ka- 
raliaus pasiuntinį, surinko sau nepatenkintų žydų grupę ir pradėjo 
kovą prieš syrus (baudė neištikimus žydus, apipiaustė neapi- 
piaustytus vaikus ir griovė Antiocho altorius). Pradžioj, laiky- 
damasis įstatymo nenorėjo kovoti šeštadienį, bet vėliau kovojo 
dėl Dievo įstatymo ir šeštadienį. Po Matatijo mirties jo penki 
sūnūs?) toliau varė kovą. 

Pirmas karo vadas buvo Judas Makkabajos*). Jis nugalėjo 
syrus, užėmė Jeruzalę, liepė iš naujo pašventinti bažnyčią (165 
metų kislevo=—gruodžio 25 dieną?) ir iškovojo žydams religinę 
laisvę. Su kalaviju rankoj vertė neištikimus žydus grįžti prie 
įstatymo. Jis mirė kovoj 161 metais. 

Kovą varė jo jauniausias brolis Jonatanas, kuris priėmė 
vyriausio kunigo titulą. Jis buvo syrų nužudytas 142 m. 

Jo brolį Simoną (142—135) syrai ir žydai pripažino kuni- 
gaikščiu. Tauta jį patvirtino kunigaikščiu ir vyriausiu kunigu tol, 
kol ateis tikras pranašas. (Tuo prasidėjo hasmonejų dinastija, 
kuri užėmė vyriausio kunigo vietą 153—35 m. pr. Kr.). Simonas 
leido pirmą kartą kalti žydiškus pinigus. Jis buvo savo žento 
nužudytas 135 metais. 


1) Helenizmas buvo įvestas ir į Palestiną, kuri gulėjo tarp dviejų 
helenizmo centrų: Aleksandrijos ir Antiochijos. Aleksandrijoj buvo išverstas 
Senasis Testamentas į graikų kalbą (LXX), nes žydai ten jau hebraiškai 
nesuprato. Taip ir graikai ir indogermanai galėjo skaityti šitą knygą ir 
naudotis jos kultūra. 

2) „Sunaikinimo nuobodas“ Dan. 927, Mk. 13.14, 

3) Jonas, Simonas, judas, Eleazaras ir Jonatanas. 

4) Makkaba hebraiškas žodis = plaktukas. Tokiu įrankiu užmušė 
Jaelis Siserą, Jud. 4.21., vėliau visa giminė buvo taip pavadinta. 

5) Tą pačią dieną prieš 3 metus bažnyčia buvo išniekinta, 

Jo sūnus ir įpėdinis Jonas Hyrkanas I (135—105) užėmė 
Idumeją, privertė idumiečius apsipiaustyti ir priimti žydų įstatymą. 
Ant Garizimo kalno sugriovė samaritonų bažnyčią. Karo išlai- 
doms padengti išplėšė Dovydo kapą. (Juo prasideda Makabejų 
puolimas, dekademija). Jo laikais atsiskyrė sadukiejai ir parizie- 
jai. Jis buvo sadukiejų šalininkas ir pe:sekiojo pariziejus, todėl 
šitie pasidarė jo priešai !). 

Jo sūnus Aristobulas I (104—103) priėmė karaliaus titulą. 
Jis savo motiną, kuri turėjo jo vietoj viešpatauti, badu numarino 
kalėjime, liepė savo 3 brolius įmesti į kalėjimą ir ketvirtąjį nu- 
žudyti; ituriečius privertė apsipiaustyti ir priimti žydų įstatymą. 

Aleksandras Janejus (103—-16), jo vyriausias brolis, vedė 
jo našlę Salomę Aleksandrą ir tapo jo įpėdiniu. Jis daug kariavo?) 
ir todėl buvo visos tautos nekenčiamas. Stovėdamas vieną sykį 
šėtrų šventėj prie altoriaus ir norėdamas aukoti, buvo visos 
tautos išjuoktas ir citrinomis apmėtytas. Iš keršto jis liepė 6000 
žydų nužudyti. Vėliau patys žydai pariziejų vedami sukilo prieš 
jį ir jam reikėjo 6 metus kovoti, kol sukilimą numalšino. Per 
puotą sėdėdamas tarp paleistuvių žiūrėjo kaip buvo kryžiuojama 
800 pariziejų su jų žmonomis ir vaikais. Mirdamas patarė savo 
žmonai susitaikinti su pariziejais. 

Aleksandra (16—67), kaip karalienė, buvo pariziejams labai 
palanki. Jie tai išnaudojo savo priešams sadukiejams atsikeršyti. 
Aleksandros vyresniam (taikingam) sūnui Hyrkanui Il tapus vyr. 
kunigu, jaunesnis (karingas) sūnus Aristobulas II atsistojo opo- 
zicijos priešakyj ir pradėjo kovą prieš savo brolį. Aleksandra 
mirė civilinio karo pradžioj?). Į dviejų brolių kovą įsikišo sve- 
timšaliai.  Antipateris, kurio tėvas buvo Aleksandrui ir Aleksand- 
rai valdant Idumejos gubernatorius, patarė Hyrkanui, kad bėgtų 
pas Nabatejų karalių. Šitas nugalėjo Aristobulą ir paėmė Jeru- 
zalę. Aristobulas kreipėsi į Pompejų, kuris tuomet buvo Syrijoj, 
bet ir Hyrkanas ir tautos atstovai kreipėsi į Pompejų Damaske 
63 metais. Pompejus atvyko į Judeją ir paėmė Jeruzalę. (Žydai 
subatos dieną nekovojo). Užėmė jos šventyklą ir įėjo į šventų 
šventovę. Hyrkanas buvo paskirtas vyr. kunigu 1r etnarku, Aristo- 
bulas gi 61 metais su savo jaunesniu sūnum Antigonu4) ir 2 
dukterimis triumfališkai buvo nugabentas į Romą. Judeja pateko 
į Romos priklausomybę (turėjo mokėti mokesčius). Tada daug 
miestų jūros pakrantėj ir Transjordane, kaip laisvieji miestai, 
buvo priskirti prie Syrijos. Tuo ir pasibaigė žydų tautos ne- 
priklausomybė. 


1) Tvirtino, kad kunigaikštis, kuris nėra kilęs iš Arono giminės, ne- 
gali būti vyriausias kunigas. 

2) Būdamas vyriausias kunigas. 

3) Po jos visi makabiečiai mirė nenaturalia mirtimi. 

4) Vyresnis sūnus Aleksandras pabėgo. 

Aristobului ir jo sūnui pavyko pasprukti iš Romos ir varyti 
toliau kovą prieš Hyrkaną. Aristobulas buvo vėl suimtas ir nu- 
gabentas į Romą. Romėnai pagelbėjo Hyrkanui. Kilus civiliniam 
karui tarp Pompejaus ir Cezario 49 metais, Cezaris paleido Aris- 
tobulą, kad grįžtų į Palestiną, bet greit jis buvo Pompejaus žmonių 
Romoj nunuodytas ir jo sūnus Aleksandras kirviu nugalabytas. 

- Antiochijoj. 48 metais Pompejus buvo nugalėtas ir Aigipte nu- 
žudytas. Cezaris, atėjęs į Aigiptą, atsidūrė sunkioj padėtyj. 
Hyrkanas nusiuntė jam į pagalbą Antipatrį ir jo pavyzdžiu pasekė 
kiti. Todėl Cezaris patvirtino jį vyr. kunigu ir etnarku su pa- 
veldėjimo teise ir davė žydams visokių privilegijų!).  Antipateris 
paskirtas Judejos prokuratorium („epitropos“, nepriklausomai 
nuo Hyrkano). Cezaris leido vėl atstatyti Jeruzalės mūrus, kuriuos 
Pompejus buvo sugriovęs. 

Po Cezario mirties Antipateris stengėsi savo valdžią dar 
labiau sustiprinti. Jis išsirūpino, kad vienas iš jo sūnų, Fazaelis, 
būtų Jeruzalės ir antrasis sūnus, Herodas, Galilejos gubernatoriais. 
Herodas tapo ir romėnų kariuomenės vadu Coelosyrijoj. Anti- 
pateris buvo nunuodytas 43 metais (puotoj pas Hyrkaną; Mali- 
chus, vienas iš Hyrkano žmonių, įpylė jam į vyną nuodų. Hero- 
das liepė jį nužudyti). Po kovos pas Pilypus Antonijus patvirtino 
Fazaelį ir Herodą Judejos tetrarkais Hyrkano nenaudai. Aristo- 
bulo II sūnus Antigonas, paskutinis hasmonejų pradėjo kovą 
prieš juos. Į šitą kovą įsikišo ir partai. Jie suėmė iš vienos. 
pusės Hyrkaną, iš kitos pusės Fazaelį, kuris pats nusižudė ?). 
Hyrkanui buvo nupiautos ausys*), kad jis nebebūtų tinkamas į 
vyr. kunigus. Antigonas tapo karalium ir vyr. kunigu. Herodas 
pabėgo į Romą 40 metais. 

Romoj Hlerodas buvo Antonijaus ir Oktaviano paskirtas 
Judejos karaliumi. Atėjęs į Judeją, nugalėjo Antigoną ir liepė jį 
kirviu nukirsdinti 37 metais (kaip jo brolį Aleksandrą 49 m.). 
Jis jau anksčiau vedė Aleksandro dukterį Mariammę, Aristobulo 
II ir Hyrkano II anūkę. Taip jis norėjo sau užtikrinti teisę į 
sostą. Be to, liepė išžudyti Hasmonejų šeimą, pirmiausia daugiau 
kaip 70 metų amžiaus Hyrkaną (30 metais), paskui savo žmoną 
Mariammę (29 metais) ir jos motiną Aleksandrą (28 metais), 
vėliau ir savo du sūnu nuo Mariammes: Aleksandrą ir Aristobulą. 
(8 m.)4. Jį charakterizuoja ir vaikų išžudymas Betliejuje (Mat. 


[ 


!) Atleidimas nuo mokesčių. 
d Susidaužė sau galvą kalėjime. 
3) Antigono įsakymu. 

4) 24 metais jis vedė kitą Mariammę, kunigo Simono dukterį, priėmė 
vėl savo pirmąją žmoną Doris, kurią jis dėl gražios Mariammes buvo at- 
stūmęs, ir dabar ją vėl priėmė dėl jos sūnaus Antipaterio; be to, jis turėjo. 
dar 7 žmonas, tarp jų samarietę Maltakę, su kuria jis turėjo du sūnus 
Herodą Antipą ir Archelajų, ir Kleopatrą iš Jeruzalės, su kuria turėjo taip 
pat du sūnus: Herodą ir Pilypą. 

21618). Savo viešpatavimo pradžioj liepė nužudyti beveik visą 
saducejų susirinkimą (45 asmens), vėliau ir daugelį pariziejų. 

Jo viešpatavimo laikais Palestina turėjo didžiausią teritoriją. 

Augustas grąžino jam daugelį kraštų, kurie anksčiau buvo 
nuo Palestinos atskirti. Herodas stengėsi visur įvesti helenistų 
kultūrą.  Jeruzalėj įsteigė parką, teatrą, amiiteatrą, hipodromą, 
įvedė olimpiadas (kas 4 metus), pasistatė sau rūmus helenų sti- | 
liuj, atnaujino hasmonejų rūmus ir pavadino jį Antonija. Sustip- 
rino daug kitų pilių!) Augustui pagerbti pastatė tris šventyklas: 
Samarijoj (Sebaste), Cezarijoj ir Panease. Visuose miestuose 
rėmė kultūrą ir meną. Kad patenkintų žydus, liepė perstatyti 
bažnyčią. Bet žydai su nepasitikėjimu žiūrėjo į jį. Veltui sten- 
gėsi jis saugoti jų religinius jausmus, teikti jiems pagalbos, ant 
pinigų nekalė savo paveikslo, tik ant bažnyčios prieangio buvo 
auksinis erelis. Prieš jo mirtį žydai šitą ženklą sudaužė, bet už 
tai užmokėjo savųjų gyvybėmis. Užsieniuose įgijo žydų pagarbos 
per aukas graikų miestams ir bažnyčioms. Bet jo tauta dar 
labiau nepasitikėjo juo. Jis nesuprato savo tautos, 0 tauta jo, 
ir todėl jis buvo nemylimas. Jis mirė 4 metais pr. Kr.2. Vos 
keletą dienų prieš savo mirtį liepė dar dėl įtarimo nužudyti savo 
vyriausią sūnų Antipaterį. Trumpai prieš Herodo mirtį gimė 
Jėzus Kristus. (Mat. 2). 

Pagal Herodo testamentą Palestina buvo padalinta tarp 3 jo 
sūnų: Arkelajaus, Herodo Antipo ir Pilypo. Nors žydai prieš 
tai ir protestavo, ciesorius patvirtino jo testamentą. Arkelajui 
buvo paskirta Judeja, Samarija ir Idumeja su etnarko titulus), 
Herodas Antipas gavo Galileją ir Pereją kaip tetrarkas, Pilypas 
taip pat kaip tetrarkas — Bataneją, Trachonitį ir Auranitį. He- 
rodo sesuo Salomė (+ 20 m. po Kr.) gavo pinigų ir 3 miestus. 

Zydai ne tik protestavo, bet ir viešai sukilo visame krašte 
prieš Herodo šeimą, bet buvo romėnų nugalėti. 

Pilypas (4 m. pr. Kr. — 34(po Kr.) viešpatavo ramiai savo 
krašte, apgyventame žydų ir pagonų. Jo buveinė buvo Paneas, 
pagražinta jau Herodo; jis šitą miestą perstatė ir pavadino Pilypo 
Kesarija (Caesarea Philippi Mk. 8.27). Jo žmona buvo Salomė 
Herodiados (antrosios Antipo žmonos) duktė. Vaikų neturėjo. 
Po jo mirties kraštas buvo priskirtas Syrijai (34 metais) ir vėliau 
(37 m.) Kaligulos dovanotas Herodo ainiui Agripai, Herodiados 
broliui, su karaliaus titulu. 

Herodas Antipds (4 pr. — 40 po Kr.) įkūrė daug miestų 
pirmiausia Tiberiją, — savo buveinę, Genezareto ežero šiau- 


1) Tarp Jeruzalės ir Cezarijos Antipatrį. j 

2) Mūsų dabartinis metų apskaičiavimas netikras, paeina iš vėlesnių 
amžių; reikėtų skaičiuoti 4 arba 5 metus daugiau. 

3) Negavo karaliaus titulo, kaip tai norėjo Herodas. 

rinėj pakrantėj. Ten buvo ir svarbi sinagoga, vėliau rabinų 
mokslo centras. Jis minimas ir Naujajame Testamente Jono 
Krikštytojo ir Jėzaus istorijoj.  Antipas buvo vedęs arabų kara- 
liaus Areto IV dukterį. Bet kada įi pastebėjo, kad H. Antipas turi 
santykių su Herodiada, jo brolio Herodo') žmona?), tai pabėgo. 
nuo įo. Tuomet H. Antipas vedė Herodiadą. Dėl to kilo ka- 
ras tarp Antipo ir Areto, kurį Antipas pralaimėjo (36 m.). Jonas 
Krikštytojas barė jį dėl tų įstatymui priešingų vedybų?). (Mk. 6.14-s0, 
Mat. 14,1—12, Lk. 3.19.20). Antipas liepė jį todėl įmesti į Machero 
kalėjimą ir vėliau nukirsdinti dėl Salomės, Herodiados dukters, 
kuri gražiai šoko jo akivaizdoje. 

Jėzus buvo išauklėtas ir veikė daugiausia H. Antipo krašte. 
H. Antipas išgirdęs apie jį manė, kad tai Jonas Krikštytojas pri- 
sikėlęs iš mirusiųjų (Mk. 6. 14—16. Mat. 1441.2. Gal būt, sąžinė 
jį kankino). Vėliau norėjo juo nusikratyti (Lk. 13.1—25). Jėzus, 
tai patyręs, pavadino jį lape*). Jis susitiko su Jėzumi Jeruzalėj 
per Jėzaus procesą, nes jis atsitiktinai buvo Jeruzalėj (Lk. 23.1.). 
Pilotas, matydamas Jėzaus nekaltybę, nusiuntė jį pas Herodą 
Antipą, nes nenorėjo imtis atsakomybės už jo mirtį (Lk. 23.14). 
Į H. Antipo klausimus Jėzus nieko neatsakė, todėl H. Antipas 
išniekino jį ir nusiuntė atgal pas Pilotą (Lk. 23, s—;15) ?). 

+ H. Antipo žmona Herodiada negalėjo pakęsti, kad jos brolis 
Agripa I karalius. Ji ragino savo vyrą, jog važiuotų su ja į 
Romą ir melstų Caigulą, kad suteiktų karaliaus titulą. Bet šio 
titulo jis negavo; atvirkščiai; Agripos apkaltintas buvo ištremtas 
į Lugduną Galijoj, kur jis mirė 40 metais, ir jo kraštą gavo Agripa. 

Arkelajus viešpatavo trumpą laiką (4 pr. Kr.— 6 po Kr.). 
Jis buvo labai žiaurus. Jo laikais grįžo Jėzus iš Aigipto (Mat. 
2.99.) Kaip jo tėvas, taip ir jis pašalindavo vyr. kunigus (kurie 
turėjo pasilikti iki gyvos galvos). Jis atstūmė savo žmoną ir 
vedė savo mirusiojo brolio Aleksandro našlę Glaphyrą, kuri turėjo 
vaikų ir buvo jau ištekėjusi už Mauretanijos karaliaus Jubos. Tai 
prieštaravo žydų įstatymams. Dėl to ir dėl jo žiaurumo žydų ir 
samaritonų deputacija apskundė jį Romoj ir Augustas liepė jį 
ištremti į Galijos Vienną (6 m. po Kr.). 

Judeja ir Samarija buvo prijungta prie Syrijos su atskiru 
ciesoriaus prokonsulu. (Lk. 31),6), kuriam, jei buvo reikalinga, 
Syrijos legatas teikė pagalbos. Žydai buvo priešingi romėnų 


1) Kleopatros sūnaus, kuris neviešpatavo. 
2) Aristabulo, jo brolio duktė. 
3) Sinoptikai neteisingai sako, kad Herodiada buvo Pilypo žmona; 
jo žmona buvo jos duktė Salomė. 
+) „Eikite ir sakykite tai lapei“... 
B) Gimdamas Jėzus turėjo priešininką tėvą, o mirdamas sūnų. 
5) Graikiškai hegemon, epitropos. eparchos. 

valdžiai!). Pirmasis prokuratorius buvo Caponius (6—9 M.). Jo 
viešpatavimo pradžioj atvyko į Judeją Syrijos valdovas) P. Sul- 
picius Ouirinus, kad pravestų surašinėjimą naujame krašte?). Žydai 
prieš šitą surašinėjimą sukilo. Jų vadas buvo Judas Galilietis 
(Apd. 5.27 ), Hyskijo sūnus iš Gamalos (Perejoj), kuris jau po 
Herodo mirties kovojo Galilejoj prieš romėnus. Jis su parizieju 
Sadduku įkūrė zelotų, šovinistų partiją (vėliau Sikarijai), ir pra- 
dėjo šventąjį karą dėl Mesijo karalystės prieš romėnų valdžią. 
Pripažino tik Dievą savo Viešpačiu ir Karalium. Judas „žuvo, ir 
visi, kurie jam pritarė išsisklaidė“ (Apd. 5.57.). Judo sūnus ir 
giminiečiai toliau kovojo prieš romėnus. Ir Jėzus turėjo vieną 
mokinį iš zelotų tarpo, „Simoną, vadinamą uoluoju“ (zelotes, 
Lk. 6.15, Apd. 1.15). 


4, Prokuratorius4) Valerijus Gratus (15—26) pašalino vyr. 
kunigą Anną arba Ananų ir tris kitus ir paskyrė vyr. kunigu 
Kajafą (18 m.), Anno žentą. 


5. Iš prokuratorių geriausiai pažįstamas Jėzaus teisėjas 
Pontius Pilatus (26—36). Jam viešpatauti buvo labai sunku, 
nes reikėjo patenkinti ir savo valdovą ir žydus. Jis viešpatavo 
labai žiauriai. Įvedimas ciesoriaus paveikslų labai erzino žydus. 
Kartą jis liepė daugelį galiliečių su jų aukos gyvuliais paskersti 
(Lk. 131.) Barabo vedami kai kurie žydai sukilo prieš jį (Mk. 
15.7.). Jis išplėšė ir bažnyčios brangenybes, ir už jas įvedė van- 
dentekį Jeruzalėj. Jėga nuramino žydų sukilėlius. Gal būt, ir 
Romoje neturėjo gero vardo, bijojo skundų pas ciesorių (Jon. 
1942.). Apie Jėzaus karalystę neturėjo supratimo (Jon. 18.36.); 
būdamas skeptikas, jokios tiesos nepripažino (Jon. 18.38), bet 
kaip jo žmona, gal būt, ir jis nebuvo apsaugotas nuo prietarų. 
Jėzaus byloj buvo įsitikinęs, kad Jėzus nekaltas (Mk. 15.10. Mat. 
2laa19. Lk. 23.4. Jon. 19.46.), bet neturėjo tiek drąsos ir vyriš- 
kumo, kad jį paleistų, tik simboliškai parodė, kad neima atsako- 
mybės dėl juridinio nužudymo (Justizmord Mat. 27.29.25.). Ko 
jis bijojo, tai ir įvyko. Kai jis liepė nužudyti daugelį samaritonų, 
Syrijos legatas Vitellius jį pašalino nuo vietos ir nusiuntė į teismą 
Romoj?). Vitellius pašalino ir vyr. kun'gą Kajafą. 


Caligulos viešpatavimas buvo žydams labai sunkus. Jis 
liepė pirmiausia Aleksandrijoj, paskui ir Palestinoj žydų sina- 
gogose pastatyti savo paminklus. Jamnijoj žydai sudaužė cieso- 
riaus statulą. Todėl jis liepė savo paminklą pastatyti Jeruzalės 

1) Hyerarkija prieš imperiją, kaip vėliau popiežystė prieš ciesorystę. 

2) Nuo 6 m. jau antrą kartą. 

3) Pagal Luką 21. tai įvyko Jėzaus gimimo laiku. 

4) 2. Buvo Marcus Ambibulus ir 3. Annius Rutus. 

5) Po jo prokonsulu buvo Marullus du syk. Taip iš viso Judejoj buvo 
7 prokonsulai. 


-30 


bažnyčioj, bet tai neįvyko!) — Claudius priskyrė Samariją ir 
Judeją Herodui Agripai I (41 m.). Taip perėjo Palestinos valdžia 
dar kartą į vieno valdovo rankas (iš Herodo giminės), ir žydai 
dar 3 metus galėjo. laisvai gyventi (41—44 m.). 

Herodas Agripa (41—44) buvo išauklėtas Romoj. Vėliau 
gyveno pas savo dėdę Antipą, paskui pas Syrijos valdovą ir vėl 
Romoj. Caligula davė jam (34 m.) Pilypo ir Lyzanijaus tetrarkiją 
(Abilėnę). Į savo kraštą atvyko tik 38 metais ir po vienų metų 
vėl sugrįžo į Romą. Caligula davė jam ir Antipo kraštą (40 m.). 
O Claudius dar ir Judeją su Samarija. Zydų akivaizdoje labai 
uoliai saugojo žydų įstatymus, kasdien liepė aukoti, pats atneš- 
davo pirmuosius vaisius pintinėj ant savo pečių į bažnyčią, 41 
metais (subatos metai) šetrų šventėj jis pats perskaitė Deutero- 
nomiją bažnyčios prieškiemy*). Nenorėdamas erzinti žydų, neleido 
gaminti pinigų su atvaizdais, bet tik tokius, kurie buvo skiriami 
Jeruzalei, kiti buvo su ciesoriaus arba jo atvaizdais*). Panašiai 
kaip ciesoriai, leido save garbinti kaip Dievą (Apd. 12.23.24. „Tai 
Dievo balsas, ne žmogaus“). Agripos žydiškumas buvo tik pavir- 
šutinis. Tarp graikų jis buvo graikas, helenistų kultūros mėgėjas 
(teatro, gladiatorių kovos ir k.). Todėl žydai jo nemėgo, nors 
jis ir buvo priešingas naujai krikščionių bendruomenei, liepė 
kalaviju nukirsdinti Jokūbą, Jono Zebedejaus brolį (Apd.12.1.), 
ir Petrą įmesti į kalėjimą (Apd. 12.5.), iš kur jis buvo paleistas. 
Agripa mirė netikėtai, eidamas teisėjo pareigas. Zmonės laikė 
jo mirtį kaip Dievo bausmę dėl jo piktažodžiavimo (Apd. 12.21-28, 
Joz. Antią. 19.548.850.). Po jo mirties visas kraštas buvo ati- 
duotas vienam prokuratoriui, bet šventyklos vyr. priežiūra ir vyr. 
kunigų paskyrimas teko Chalkiso (po Libanonu) karaliui He- 
rodui (nuo 41 metų), Agripos broliui. Jo antroji žmona buvo 
Berenikė, jo seserėčia—H. Agripos I duktė. 

Po Herodo mirties Chalkiso valdžią paveldėjo Berenikos 
brolis, H. Agripos I sūnus, Agripu II (48 m.)j. Vietoj Chalkiso 
vėliau (53 m.) jis gavo pirmesnius savo tėvo kraštus: Trachonitį, 
Auranitį ir Bataneją. Neronas vėliau pridėjo jam dar Galilejos 
ir Perejos dalį. Jo buveinė buvo Pilypo Kesareja, jo pavadinta 
Neroniada. Jis turėjo ir Jeruzalės priežiūros teisę. Žydų kare 
ji pasiliko ištikimas romėnams, taigi ėjo prieš savo tautą. Todėl 
Vespasianas apdovanojo jį nauju kraštu šiaurėje. 

Kaip Festo prokuratoriaus svečias su Berenike dalyvavo 
Povilo tardyme Kezarejoj. Povilo kalba padarė jain labai didelį 
įspūdį, kad jis beveik krikščioniu tapo. Kaip Festus, taip ir jis 
pripažino Povilo nekaltybę (Apd. 25—26). 


„ 1) Caligula todėl liepė Syrijos valdovui Petronijui nusižudyti, bet 
naujiena apie Caligulos mirtį atėjo anksčiau, negu jo laiškas. 
2) Ir verkė! ir neatsisėdo! 
3) Jis buvo pirmasis žydas, kuris liepė kalti pinigus su savo paveikslu. 

Berenikė (jo sesuo) po Herodo iš Chalkiso mirties gyveno 
pas jį (kaip žmona). Kad uždarytų žmonių burną, Agripa ją 
išleido už Kilikijos karaliaus Polemono !). Bet ji vėl sugrįžo pas 
savo brolį. Vėliau įsimylėjo ją ciesoriaus sūnus, Titus, su kuriuo 
ji važiavo į Romą. Bet (Vespasiano ir minios noru) jis turėjo 
skirtis nuo jos?). Agripa II mirė I amžiaus pabaigoj. Po jo mirties 
iš Herodo šeimos jau daugiau nė vienas nebeviešpatavo Palestinoj. 

Herodo Agripos I krašte, t. y., visoj Palestinoj po jo 
mirties viešpatavo prokuratoriai (išskyrus Agripos II kraštą). Iki 
žydų karo Palestinoj buvo 7 prokuratoriai (kaip nuo Arkelajaus 
iki Her. Agripos I Judejoj). Visa provincija buvo pavadinta 
Judeja. Palestinos pavedimas prokuratoriams reiškė žydų 
žiauraus karo tragedijos „pradžią. ydai pradėjo nerimauti. 
Pirmasis prokuratorius Cuspius Fadus išsklaidė Mesijo Theudo 
vedamą gaują, kuri norėjo atvaduoti kraštą (Apd. 5.35) 45 metais.— 
Antrasis prokuratorius Tiberius Aleksandras, žydas iš Aleksan- 
drijos, liepė nužudyti Judo zeloto iš Galilejos du sūnus: Jokūbą 
ir Simoną. Jo laiku (46—47 m.) Palestinoj buvo badas, ir dėl 
tos priežasties krikščionys susijungė į vieną broliją (Apd. 11.28-30). 

Trečiasis prokuratorius buvo Ventidius Cumanus (48 — 52). 
Jo laikais kilo neramumai Jeruzalėj, kur vienas kareivis išniekino 
šventyklą, ir Samarijoj, kur samaritonai nužudė žydų maldininkus 
iš Galilejos.  Zydai jiems atkeršijo. Cumanus neteisingai 
nubaudė žydus. Į neramumus turėjo įsikišti ir Syrijos legatas 
(Ammidius Ouadratus), kuris vienos ir kitos pusės kaltininkus 
liepė nužudyti, Cumaną, vyr. kunigą Annanių ir daugelį kitų 
nusiuntė į Romą kaip įkaitus. Claudius, Agripos II patartas, 
nubaudė samaritonus ir Cumaną ištrėmė (52 m.). 

Cumano vietą užėmė Antonius Felix (52 — 60 m.) cieso- 
riaus atleistinis (libertinas) ir ciesoriaus visagalio bičiulio Pallaso 
brolis. Neramumo laikais, jis jau 50 m. atvyko į Judeją kaip 
prokuratorius ir čia buvo jam pavesta Judeja, Samarija, 52 m. 
ir Galileja. Jis buvo ciesoriaus giminėtis *). Palestinoj jis vedė 
Drusillą (Agripos I dukterį, karaliaus Azizo žmoną, Apd. 24.24.) 
Jis viešpatavo labai žiauriai. Tada susiorganizavo sikariai 
(Apd. 21..). 4 Feliksas išsklaidė vieną tokią gaują (4000 žmo- 
nių), kuri buvo vieno žydo iš Aigipto vedama. Bet durklininkai 
ir toliau teroristiškai kovojo, prisidengdami mesiastiniu tikėjimu. *) 


1) Kuris turėjo apsipiaustyti. 

2) Romėnai nenorėjo žydės ciesorienės; po Vespasiano mirties, kai 
ji sugrįžo į Romą, Titus jos jau nepažino. Jos sesuo Drusilla ištekėjo 
pirmiau už karaliaus Azizo iš Emesos, paskui atsiskyrė nuo jo ir ištekėjo 
už prokuratoriaus Felikso. Antroji sesuo Mariamme irgi paliko savo pir- 
mąjį vyr ir ištekėjo uz Demetrio turtingo pirklio Aleksandrijoj. 

i žmona buvo Claudijaus seserietė. - 

4) Graikiškai sikarioi — durklininkai. 

5) Ž. Mk. 13.22. Mat. 24.24 netikri mesijai. 

Jie nužudė ir vyr. kunigą Jonataną. Jeruzalėj kilo kova tarp 
vyr. kunigo ir kitų kunigų dėl dešimtinių. Kezarijoj vėl kilo 
ginčai tarp žydų, (kurie buvo turtingi) ir nežydų dėl romėnų 
pilietybės teisės. Feliksas įteikė bylą ciesoriui Neronui, kuris 
ausprendė žydų nenaudai (nedavė jiems pilietybės teisės). 

Felikso laikais Povilas pateko į Kezarijos kalėjimą 
(Apd. 23 — 24). Feliksas dažnai su juo kalbėdavosi, bijojo 
paskutinio teismo, norėjo gauti nuo Povilo pinigų (Apd. 24.26), 
todėl jį laikė 2 metus kalėjime. 60 metais buvo atšauktas. Jo 
vietą užėmė 

5. Porcius Festus (60 — 62). Jis greit atnaujino Povilo 
procesą ir, jo prašomas, nusiuntė jį į Romą pas ciesorių. Tar- 
dyme dalyvavo ir Agripa II su Berenike (Apd. 25 — 26). Jis 
taip pat turėjo kovoti prieš vieną netikrą mesiją. Mirė Palestinoj 
62 metais. 

Prieš naujojo prokuratoriaus atvykimą vyr. kunigas liepė 
nužudyti Jėzaus brolį Jokūbą be valdžios sutikimo. Festaus 
įpėdinis buvo 

“6. Albinus (62 — 64). Neramumai didėjo, prasidėjo 
anarchija ir kova visų prieš visus, tarp vyr. kunigų ir kunigų bei 
patriotų.  Albinus atšauktas prieš savo išvykimą atidarė visus 
kalėjimus ir išleido plėšikus ir piktadarius. Po jo atėjo 

1. Gessius Florus (64 — 66), blogiausias ir žiauriausias 
iš visų, plėšikų globėjas. Jo viešpatavimo 2 metais kilo žydų 
karas, kuriame tragiškai pasibaigė žydų imperijos, tautos, miesto 
ir bažnyčios 1000 metų augimas. 


Žydų karas (66 — 73). 


Neramumai prasidėjo pirmiau Kezarijoj, paskui Jeruzalėj. Keza- 
Tijoj žydai išeidami iš sinagogos buvo išjuokti. Jie kreipėsi į proku- 
ratorių G. Florų Samarijoj, bet jis liepė įmesti jų atstovus į 
kalėjimą. Vėliau jis išplėšė šventyklos turtą (17 talentų). Todėl 
žydai, kad jį išjuoktų, rinko dovanas „vargšui nelaimingam 
Florui“. Minia sukilo. Florus atėjo su kariuomene ir leido jai 
apiplėšti miestą ir daugelį iš žydų kilmės riterių nukryžiuoti. 
Zydai sutvirtino savo poziciją apie bažnyčią. Florus paliko ten 
vieną kohortą ir išvyko. Agripa II norėjo minią nuraminti, 
bet minia jį išvarė (nes jis nieko nedarė prieš Florų). 

Sustabdę  aukąs už ciesorių, žydai paskelbė karą 
romėnų imperijai ir šaukė visą tautą į šventąjį karą. Zydai 
pamatę, kad Agripa II yra priešų pusėj, sudegino jo ir vyr. 
kunigo Ananio rūmus, nes jis juos ragino taikai. Sukilėliai 
paėmė visą Jeruzalę į savo rankas. Sukilimas išsiplėtė visame 
krašte, kur žydai tai laimėdavo, tai vėl pralaimėdavo. Neramumų 

buvo ir už Palestinos. (Kur žydai sudarė mažumą, ten buvo 
mušami, kur sudarė daugumą, — mušė kitus). 

Prieš žydus su romėnų kariuomene atėjo Syrijos legatas 
Cestius Gallus. Su dideliais nuostoliais jis atvyko iki Jeruzalės. 
Bet žydų sumuštas turėjo atsitraukti. Žydai jį (su džiaugsmu) 
persekiojo ir atėmė iš jo daug karo medžiagos. 

Neronas dabar, 67 metais, nusiuntė prieš žydus T. Flavią 
Vespasianą ir jo sūnų Titą su 60.000 kariuomenės. Iš Ptolemajo 
jie žengė į krašto vidurį. Pradžioj jie užėmė Galileją, kur prieš 
juos kovojo Juozas Flavius (vėliau istorikas). Jis greit pasi- 
davė ir perėjo į romėnų pusę. Jo kariuomenė išbėgiojo, 
vos tik pamačius romėnus. Sunkiau buvo užimti kai kurias 
pilis (Jotapata, Tiberias, Torichee, Gamala, Gišala, kurios 
vadas Jonas pabėgo į Jaruzalę ir ten tapo žydų vadu). Samarija 
taip pat buvo greit užimta. Žiemą Vespasianas su savo kariuo- 
mene pasilsėjo. 68 metų pavasarį jis užėmė Pereją, jūros 
pakrantę, Idumeją ir prisiartino prie Jeruzalės. Jeruzalėj tą 
rimtą valandą viešpatavo didžiausia nesantaika (civilinis karas, 
aristokratai nužudyti, krikščionys bėgo į Pellą, Mat. 24.20). Vieni 
(zelotai, ekstremistai) nenorėjo pasiduoti; jų vadas buvo Jonas 
iš Gišalos; kiti norėjo taikos, tarp jų ir Zakarias, Barakijo sūnus; 
minia jį užmušė šventykloj!). Vadovybė buvo įvairiose rankose. 

Tada mirė Neronas, ir Vespasianas sustabdė karą. (Be 
ciesoriaus sutikimo nenorėjo kovoti). Galbai ir Otonui mirus, 
jis vėl užpuolė Jeruzalę 69 m. birželio mėnesį, bet liepos mėnesį 
jau išvyko iš Palestinos, nes buvo išrinktas ciesorium (pirmiausia 
nuo legijonų Aleksandrijoj) Karo vadovybę jis atidavė savo 
sūnui Titui. Šitas užpuolė Jeruzalę iš šiaurės 70 metais pavasarį. 
(Miesto vadovybė buvo Jono iš Gišalos, Simano Gjoro sūnaus 
ir Eleazaro rankose). Pirmiausia jis užėmė Bezethą. Miesto 
užpuolimai truko nuo gegužės iki rugsėjo mėnesio. Kas galėjo, 
bėgo iš miesto, gal būt, ir krikščionys, kurie ten dar pasiliko 
(Lk. 21.20.22). Liepos mėnesį buvo užimta Antonija, paskui, 
rugpiūčio mėnesį sudeginta šventykla. Rugsėjo mėnesį užimtas 
ir aukštesnis miestas (Oberstadt). Iš viso miesto pasiliko tik 
griuvėsiai. Visi gyventojai buvo nužudyti arba paversti vergais. 

Tuo žydų sukilimas buvo numalšintas. 71 metų pavasarį 
Titas triumiališkai įžengė į Romą (su bažnyčios indais). Tam 
paminėti Romoj Domitiano laikais buvo pastatyta Tito triumto 
arka. Bet Tito karo vadai dar trejus metus kovojo (iki 73 metų), 
kol užėmė tris tvirtoves Mirusiųjų jūrų pakrantėj: Herodejoną, 


1) Kai kurie istorikai mano, kad šitas Zakarijas yra minimas evan- 
gelijose Mat. 23.35, Lk. 11.51., bet Jėzus kalba apie kitą Zakariją, kuris. 
minimas II Par. 24.2021, bet šitas buvo Jojado sūnus ir ne Barakijo, kaip 
klaidingai pasakyta, tai buvo pranašas Zakarias (1.1.). 

Machairą ir Masadą. (Paskutinieji žydų karžygiai vieni kitus nu - 
žudė). Tokiu būdu žydų valstybė buvo panaikinta ir jų tauta 
išsklaidyta. Povilo žodžiai apie žydų sukietėjimą ir jų atstūmimą 
įvyko (Rom. 9—11), bet kartu ir Jėzaus žodžiai išsipildė, Žydų 
tautiškas tikėjimas į Dievą buvo sužalotas. 

Zydai kaip tauta nustojo egzistuoti, bet jų dvasia neišnyko. 
Judeja tapo ciesoriaus provincija, pavesta ciesoriaus legatui, 
kurio buveinė buvo Kezarijoj; sugriautoj Jeruzalėį buvo svarbiau- 
sias garnizonas, kuris traukė į ten daugelį pagoniškų gyventojų. 
Zydų ten beveik nebuvo, išskyrus keletą vargšų senelių, kurie 
ten prie bažnyčios griuvėsių gulėjo. Vėliau atėjo ir kiti iš pro- 
vincijos, kad ten verktų ir melstųsi. Mokesčiai šventyklai buvo 
pakeisti mokesčiais Jupiterio Kapitolijui. - Vespasianas liepė už- 
daryti ir šventyklą Leontopolyje (pastatytą 2 amžiuje pr. Kr.). 

Nebuvo daugiau kunigų ir aukų, nebuvo sinedrijos ir sa- 
dukejų. Kunigų ir sinedrijos vietas užėmė rabinai. Jų centras 
pradžioje buvo Jamnija ir Lyda, vėliau Tiberiada. (Svarbiausieji 
rabinai buvo Jochanan ben Sakkai, Gamalie) II, Jozua ben Cha- 
nanja, Akiba ir k.). Jie“buvo aukščiausias autoritetas visuose 
reikaluose. 

Mesijo laukimas privedė prie žydų karo, jis ir dabar kėlė 
neramumus (dėl mokesčių Jupiteriui). 115—117 metais Traja- 
nas kovojo Asyrijoj ir norėjo žengti ir į Indiją, bet kai kurios 
provincijos jo užpakaly sukilo. Zydai irgi išnaudojo šitą progą 
ir viešai sukilo Kyrenej, Aigipte, Kipre ir Mezopotamijoj many- 
dami, kad atėjo laikas jiems išsivaduoti (mesiastinė viltis!).  Žy- 
dai visur žiauriai žudė romėnus ir graikus. Kyrenėj žuvo 220.000 
žmonių (žydai iš keršto nepaleido nė vieno gyvo), Kipre apie 
240.000. Bet žydų sukilėliai greit buvo numalšinti. Žydams 
mirties bausme buvo uždrausta aplankyti Kipro salą. 


Dar didesnis žydų sukilimas buvo Hadriano laikais (132— 
135). Sukilimo priežastys buvo du ciesoriaus įsakymai: apipiau- 
stymo uždraudimas ir planas pastatyti naują pagonių miestą ir 
šventyklą ant Jeruzalės griuvėsių. (Hadrianas visai nenorėjo įžeisti 
žydų. Pirmu įsakymu jis įskaitė apipiaustymą kaip kastravimą, 
kurį jau Domicianas mirtimi uždraudė; kitu įsakymu jis norėjo 
iš naujo perstatyti Jeruzalės miestą. Miestų statymas ir jų re- 
montavimas buvo jo ypatingas savumas). Žydai Hadriano įsakyme 
matė didelį įžeidimą. (Šventasis miestas kaip nešvarių pagonių 
buveinė ir Dievo šventykla stabų namas! Tai reikštų palaidoti 
jų mesiastinį laukimą!). Sukilimas greit išsiplėtė visur, kur tik 
gyveno žydai; jie greit užėmė Jeruzalę. Jų vadas buvo Simonas, 


1) Dio Cassius 68.32. 

kitaip Bar Kocheba, arba Barkochba (=—žvaigždės sūnus). Rabinas 
Akiba pasveikino jį kaip Mesiją ir Izraelio karalių, (kaip žvaigždę, 
kuri pagal šv. Raštą turi išeiti iš Jokūbo, Num. 27,+; vėliau 
jis buvo pavadintas Bar Kosiba — melo sūnus, melagingas) 
Čionai išsipildė Jėzaus žodžiai: „Aš atėjau savo Tėvo vardu, bet 
jūs manęs nepriimate; jei kitas ateis savo vardu, tą jūs priimsite“ 
(Jono ev. 5.45). Nors Simonas ir nebuvo iš Dovydo giminės, 
nedarė stebuklų, nebuvo labai pamaldus, tačiau visas Izraelis jį 
priėmė! (Tai tikras žydų Mesijas!). 

Hadrianas nusiuntė savo geriausią karo vadą Sekstą Julių 
Severą, legatą iš Britanijos, į Judėją prieš žydus. Zydus nugalėti 
nebuvo lengva, kova truko 3,5 metų; reikėjo pamažu užimti 
50 pilių, apie 1000 kaimų. Sunkiausia buvo užimti pilį Beth-ther 
netoli nuo Jeruzalės, kur ir Bar-Kochba buvo užmuštas (135). 
Šitame kare žuvo apie 580.000 žmonių?). 

Visa Judeja pasidarė tyruma. Dabar ant Jeruzalės griuvėsių 
tikrai buvo įkurta romėnų kolonija, pavadinta Aelia Capitolina ?). 
Bažnyčios vietoj stovėjo Jupiterio šventykla su Hadriano paminklu. 
Mieste buvo daug kitų šventyklų (pav., Bachuso, Afroditės, Sera-“ 
pio ir k. — tikrai sunaikinimo nuobodas šventoj vietoj Dan. 9.27, 
Mk. 1314). Žydams mirties bausme buvo uždrausta įžengti į 
miestą. Krikščionys iš pagonių galėjo ten gyventi. — Vėliau — 
už pinigus — buvo leista žydams vieną sykį per metus aplankyti 
miestą sugriovimo dieną ir ten verkti. . 

iandien nė vienas žydas neina į vietą, kur stovėjo 
šventykla, kad neužeitų ant šventų šventovės vietos. Bet penk- 
tadienio vakare ir svarbiausiais šventadieniais ateina prie raudo- 
jimo sienos (Klagemauer), liūdnai bučiuoja senus akmenis ir 
meldžiasi, kad Dievas pasigailėtų Siono ir paguostų tuos, kurie 
liūsta dėl Jeruzalės“). 


6. 5. Socialinė ir dorovinė padėtis romėnų 
imperijoj (Seima, šeimos tėvas, moterys, 
vaikai, vergai). 


Šeimos tėvas turėjo neapribotą teisę šeimoje, kuri buvo jo 
nuosavybė. Jis galėjo savo vaikus išdėti*), parduoti arba . 
užmušti. Ciesorių laikais ir žmona gavo neliečiamybės teisę. 


1) Dio Cassius 69,13.14, Žydai, kurie pasiliko, buvo parduodami kaip 
vergai. Ir romėnų nuostoliai buvo taip dideli, kad Hadrianas senate ne- 
drįso jų pranešti. - 

2) Aelia pagal Hadriano vardą, Capitolina todėl, kad ji buvo įkurta 
Jupiterio Kapitoliui pagerbti. 

R) Mesianinė viltis tebėra dar šiandien. 

4) Išnešti laukan ir ten palikti. 

Žmona nebegalėjo būti parduota arba užmušta (savavališkai); 
vyras tik su šeimyninio teismo nariais galėjo ją nuteisti. 

Įstatymas leido tik monogamiją. Vedybų amžius vaikinams 
buvo nuo 14 metų, mergaitėms — 12 metų. Tikrumoje vaikinai 
vedė priėmę „toga virilis“ (14—17), mergaitės 14 metų amžiaus. 
Buvo įvairių rūšių vedybų (visai teisėtos, usus, coemtio=-pirkimo 
vedybos (Kaufehe), laisvos vedybos: kur mergaitės pasilikdavo 
pas savo tėvą): Žmonos buvo labai gerbiamos („domina)“. 
Ciesorių laikais moterų dora labai žemai puolė. (To priežastys 
buvo puotos, teatrai, Veneros šventyklos). Buvo daug persisky- 
rimų!). Augustas įsakė, kad visi vyrai 20—60 metų turi vesti 
ir visos moteriškės 20—50 metų ištekėti ir gimdyti vaikus. Vien- 
gungiai nieko negali paveldėti, tėvai be vaikų gali paveldėti tik 
pusę turto. Vaikai buvo daugiausia vergų auklėjami (kalba ir 
literatūra, mergaitės, be to, mokėsi muzikos ir šokių, be to, buvo 
retorikos mokyklos ir gimnazijos kūnui lavinti; pedagogais vadi- 
nosi vaikų palydovai, daugiausia graikai). Auklėjimas baigdavosi 
seen 0 sukakdavo vaikui 17 metų (vaikinams priėmus togą 
virilis). 

Kaip graikai, taip ir romėnai turėjo daug vergų. (Aristo- 
telis tai laikė kaip socialinį ir kaip visai natūralų reikalą. Ir 
Platonas sako, kad vergų siela visai pagadinta ir negalima ja 
pasitikėti. Išlavintas žmogus turi paniekinti vergą. Šiuo atžvilgiu 
daug aukščiau stovi Kristus ir krikščionybė). Buvo privatiškų 
ir viešų vergų, kurių buvo galima ir pasisamdyti. Kai kurios 
šeimos turėjo keletą šimtų vergų. Vergės vaikai (nors ir vyras 
buvo laisvas) ir karo belaisviai tapo vergais; vergų buvo galima 
nusipirkti vergų turguose arba nuo vergų pirklių (kurie dažniau- 
siai pirkdavo juos nuo plėšikų). Dažnai ir laisvas žmogus, ne- 
turėdamas kuo atlyginti savo skolas, parduodavo savo žmoną, 
vaikus ir galų gale net ir pats save. Vergų kainos buvo labai 
Nui nuo 150 denarų (275 litų) iki 125.000 denarų (225.000 
itų). 

Vergų padėtis buvo baisi, savininkas savavališkai galėjo su 
jais elgtis kaip su savo daiktais. Jei kuris nors pabėgdavo, bū- 
davo pažymimas kaktoje, arba jo kaklas apkalamas geležiniu 
žiedu, arba jis atiduodamas arenoj laukiniams žvėrims sudraskyti, 
arba nubaudžiamas mirties bausme. Mirties bausmėj dažniausiai 
praktikuodavo nukryžiavimą. 

Pirmame krikščionybės amžiuje vergų padėtis buvo page- 
rinta. Be prefekto sutikimo savininkas negalėjo jų parduoti į 
žvėrių kovas, jie galėjo pasiskųsti prefektui, jei savininkas su jais 
neteisingai elgdavosi. Taip pat visuomenės akyse buvo labiau 


1) Ar šiandien nesikartoja ta pati istorija? 

gerbiami; buvo jau daug atleistų. Seneka aiškino, kad skirtumas 
tarp laisvojo ir vergo yra tik atsitiktinis, prigimtimi jie visi turi 
lygiai būti laisvi; tikroji laisvė yra dorovinė laisvė, kurios vergai 
dažnai daugiau turi, negu ponai. Ir krikščionybė įtakos vergų 
padėčiai padarė. Povilas savo laiške Pilemonui priduria, kad 
vergai ir ponai yra lygūs prieš Dievą, ir kalba apie krikščioniš- 
kos brolybės pareigas. — Vergai dažnai buvo labai kultūringi 
žmonės, kurie karo metu arba plėšikų parduoti pateko į nelaisvę 
ir tapo vergais. 

Vergija turėjo labai blogus padarinius. Vergai, būdami be 
teisės, bijodami bausmės, tapo bailiais, melagiais, be charakterio, 
stodavo į areną, nematė dorybės prasmės (motyvo, tikslo). 
Vergų skaičius buvo 4 kartus didesnis, negu vergių, tai mums 
rodo socialinio ir dorinio vargo vaizdą. Ponai per vergiją tapo 
despotais ir tinginiais. Vergijos padarinys buvo ir didelis proleta- 
riatas, neturtingos ir„vidurinės klasės buvo panaikintos. Vergija 
turėjo įtakos ir šeimai; vergų nedorybės veikė ir vaikus. Ap- 
skritai dorovė Romoj buvo labai nupuolusi; tai rodo, pav., 20 Ve- 
neros šventyklų ir kai kurių ciesorių gyvenimas:?). 


78. Žydų naminis ir socialinis gyvenimas. 


Kaip apskritai orientalistai, taip ir žydai laikėsi tradicijų. 
(Iš jų gyvenimo mes čia paminėsime tik tuos dalykus, kurie 
mums reikalingi geriau N. Testamentą suprasti). 

J Žemdirbystė. Žydai užsiėmė daugiausia žemdirbyste (da- 
bar prekyba). Ūkininkas priklausė nuo rudens ir pavasario lietų. 
Derlių ūkininkas iškuldavo greit lauke arba namie, varydamas 
per javus jaučius. Kad tada jaučiai galėjo laisvai ėsti derlių, 
tai susidarė patarlė ir dėl dvasinio darbo. („Neužriši nasrų ku- 
liančiam jaučiui!“ I Kor. 9.9, I Tim. 518, Deut. 25.4). Iškulti javai 
buvo valomi nuo pelų vėtykle prieš vėją. Palestinos žemė ne 
visur buvo labai gera (Mat. 13.5-s). Kai kuriose vietose buvo daug 
erškėčių. 

Malti javus buvo mcteriškių darbas. Paprastai dvi moteriš- 
kės sėdėdavo viena prieš antrą prie rankinio malūno ir padavi- 
nėdavo viršutinio akmens rankeną viena kitai (Mat. 24.41, girnų 
akmuo Mat. 18.6, Mk. 642, Apr. 18.2:.22). Turtingesnieji turėjo 
sudėtingesnį malūną, kur viršutinį akmenį suko asilas („asilo su- 
kamas girnų akmuo“ Mat. 18.6, Mk. 9.42). 

Neturtingieji kepė plonus miežinės duonos kepalūs (raugin- 
tus arba neraugintus, Jono 6.9, juos galima buvo laužyti ir be 
peilio). Kvietiniai miltai Palestinoj buvo labai retas daiktas. 


1) Plačiau su romėnais supažirdina p. M. Račkausko vadovėlis: 
„Romėnų senybės“ 1929 m. Aš priminiau tik tuos dalykus, kurie reikalingi 
N. Tesnamentui suprasti. 

Raugas buvo apskritai laikomas sutepimo (ir apkrėtimo) žyme 
(Mk. 8.15 „sergėkitės parisiejų raugo“, Mat. 16.6), tik retai—viską 
permainančia (atnaujinimo) pajėga (Mat. 13.15). 

Soduose daugiausia buvo alyvų (Mat. 214, alyvų kalnas) 
ir Tygų (Mk. 11.31); iš alyvų buvo sunkiamas aliejus, vartojamas 
kaip tepalas, vaistai (Lk. 10.24 „samaritonas užpylė aliejaus ir 
vyno ant žaizdų“, Mk. 615 mokiniai tepė aliejumi daug ligonių 
ir juos gydė, Jok. 5.14) ir kosmetika (Lk. 746 „nepatepei aliejumi 
mano galvos, šita gi patepė tepalu mano kojas“, Zyd. 1.9). 

Mažiau buvo vynuogių. Vyną gėrė neraugintą (gleukos 
Apd. 2415 „jie pasigėrė nuo saldaus vyno“) arba su alkoholiu. Be 
to, žydai turėjo kitų raugintų svaiginančių gėrimų (Lk. 1.15 sikera, 
hebr. šekar); jie gamino ir actą, silpnesnį rūgštų gėrimą, kurį 
gėrė neturtingesnieji ir romėnų kareiviai (Mk. 15.36, Mat. 27.18, 
Jono 19.29). Šitas gėralas sumaišytas su pipirais nugirdydavo ir 
apsvaigindavo žmogų (Mat. 27.34 „jie davė jam (t. y. Jėzui ant 
kryžiaus) gerti vyno sumaišyto su tulžimi“). 

2. Butai (gyvenamieji namai) apskritai buvo mažutės 
būdelės su vienu bendru kambariu žmonėms ir gyvuliams. Tik 
retai kur būdavo daugiau aukštų. Langų paprastai nebuvo, 
šviesa ir oras galėjo įeiti pro duris arba pro angą (skylę), kuri 
buvo stoge arba mūre. Stiklų langams dar nebuvo (nors 
ir I krikščionybės amžiuje Italijoje jau buvo stiklų fabrikos); 
vietoje stiklų langai buvo išpinti geležiniais pinučiais, arba 
tiesiog buvo tik uždanga. Namai buvo statomi iš molio plytų 
arba akmenų. Stogai buvo plokšti, padaryti iš medžių rąstų ir 
šakų, ant kurių laikėsi stipriai suplakamas pėdos storumo žemės 
sluoksnis. Stogų pakraščiai buvo aptverti tvorele (turėklais, 
Dent 22.9), tačiau galima buvo patekti nuo vieno stogo ant kito 
ir taip pereiti išilgai visą gatvę. Siauros gatvės, o dėl to tyro 
oro ir geros šviesos stoka darė tai, kad Palestinos gyventojai 
beveik vis4 savo laiką praleisdavo ant stogo; kartais ten net 
miegodavo, tuo labiau, kad ant stogo lengvai ėjo pasistatyti 
palapinę arba šiaip mažą kambariuką, kuriame galėjo niekeno 
nepastebimas gyventi. - Izraelitai kartais net melsdavosi ant stogo 
(ant stogo meldėsi Petras, Apd. 10.9). Nuo stogo kartais buvo 
kalbama į žmones (Mat. 10.27). Ant stogo galima buvo užlipti 
laiptais arba kopėčiomis (iš oro pusės, Mk. 2.4. Mat. 9.2 Lk. 5.19). 

Didikų namai paprastai būdavo didesni, net kelių aukštų 
(Apd. 20.59). Juos statydavo iš keturių taisyklingų flygelių, kurių 
viduryje buvo kiemas (Mat. 26.29). Įeinant iš gatvės į tokius 
namus, reikėdavo 'pirma pereiti prieangį *), kuriame paprastai 
būdavo durų sargas arba sargė (Jono 18.16. Apd. 12.15). 
Iš prieangio vedė dvejos durys: vienos į viršutinius 


1) Proaulion Mk. 14.68, pūlon, Lk. 16.20. Apd. 10.17. 

aukštus ir ant stogo, antros į anksčiau minėtą kiemą. Ir tik iš 
čia (iš kiemo) patekdavo į žemutinius kambarius. Privatiškų 
namų durys atsidarydavo į vidų, nes gatvės buvo labai siauros. 
Atėjęs kas nors prie durų suduodavo geležiniu plaktuku 
(Lk. 1236., 13.25, Apd. 1245, Mat. 7.7) arba sušukdavo (Apd. 12.14. 
Apr. 3.20). 

Baldų namuose nedaug tebuvo. Neturtingieji gulėdavo ant 
patiesalų (kilimų) arba tiesiog ant žemės apsidengę apsiaustais 
(Mk. 2.9. Mat. 9.6). Žmonės sėdėdavo ant žemės ar ant 
grindų, nors kėdė jau karalių knygose yra dažnai minima. 
(II Kar. 4410.), nes izraelitai senovėje taip pat kaip aigiptiečiai 
sėdėdavo prie stalo. Ė 

Naujojo Testamento gadynėje turtingųjų namuose buvo 
valgomasis stalas romėnų pavyzdžiu, sudėtas iš trijų stalų pasagos. 
forma. Išlaukinėje stalo pusėje gulėjo ant sofų svečiai, O 
šeimininkas ties viduriu vidurinio stalo, mylimiausias svečias 
šalia šeimininko ir taip, kad galva galėjo atsiremti į jo krūtinę ir 
atsigult ant jo kelių (Jonas 13.25.25). Iš vidaus tos pasagos 
(stalo) niekas nesėdėjo, ten vaikščiodavo tarnai. 

Kambaryje visuomet degė aliejaus lempa, kuri kabojo palubėj, 
ties kambario viduriu, arba stovėjo ant žibintuvo (Mk. 4.21.)!) 
— Skysčiai (vynas) buvo laikomi maišuose, padarytuose iš ožkų 
kailių. 

Gatvės miestuose apskritai buvo ankštos, kaip visur rytuose, 
kur žmonės ieško pavėsio nuo saulės. Jeruzalės gatvės buvo 
grįstos akmenimis, o Herodo Agripos II laikais—baltu marmuru. 


3. Maistas. Daugiausia valgė duoną (iš miežių arba kviečių), 
todėl Biblijoj maistas dažnai vadinamas duona (Gen. 18.5, Prov.30.8, 
„mūsų duona“). Duona buvo kepama kasdien. Be duonos, žydai 
vartojo pieną, sviestą ir sūrį. Išskiriant šventadienį, mėsą valgė 
labai retai?) Buvo uždrausta valgyti kraują (nes jame yra siela 
ir gyvybė Gen. 9.4, Lev, 17,1, Deut. 12,5), pasmaugto mėsą ir 
stabams paaukotą mėsą (Apd. 10.14, 15,29, 21.25, I Kor. 8.1.). Kaip 
priedas prie duonos buvo valgomos daržovės (pupos, žirniai, 
agurkai, melonai, česnakai, svogūnai) ir vaisiai (fygos, vynuogės, 
daktiliai ir alyvos). 

Vietoj cukraus vartojo medų (bičių ir daktilių). 

Zydai mėgo valgyti ir žuvis, kurių daug buvo Genezareto 
ežere. Žiogai buvo valgomi kepti arba virti (Mat. 3.4, Mk. 1.6.). 


!) „Miega tamsybėje“ reiškia — yra neturtingas, ir „jo Jempa 
užgeso“ — jis subankrutavo. š 
2) Košer Lev. 11,;— Dent. 19.3— 

Visuose valgiuose vartojama druska, kurios daug buvo kalnuose 
prie Mirusiųjų jūrų. 
Palestinoj nebuvo pakankamai gero vandens gerti. Todėl 
žmonės gerdavo daug pieno ir vyno (sumaišyto su vandeniu). 
Pietūs apskritai buvo 12 v., vakarienė 8 v. vakare. (Dėl 
šilumos žydai daugiausia valgydavo vakare, dienos kaitrai pra- 
ėjus). Žmonės valgė be peilio ir šakučių, rankomis (Mat. 26.23.). 


Jeigu šeimininkas neišdalindavo valgių (Jono 13.26), kiek- 
vienas pats pasiimdavo mėsos gabalą — mėsa buvo paduodama 
ant stalo jau supiaustyta—ir dėdavosi sau daržovių ant duonos, 
kaip ant lėkštės, arba dažė duoną į sosą (Mat. 26.23). Kadangi 
buvo valgoma rankomis, tai įas mazgodavo prieš valgį ir pa- 
valgius, iš ko Rašte mokytieji norėjo padaryti apeigų dėsnį. 
(Mat. 15.220. Lk. 11.s8.). Valgymas prasidėdavo ir pasibaigdavo 
malda (Deut. 8.1, Mat. 14.19, 15.30, 26.26...). 

Į kelionę žydai pasiimdavo duonos, vaisių arba ir vyno, 
aliejaus (Lk. 10.54, Jono 6.9.). 

Į puotą svečiai buvo kviečiami, prieš prasidedant puotai, 
dar vieną kartą per vergus (Mat. 223.4.). Svečiai buvo priiminė- 
jami pabučiavimu (Lk. 7.45)!). Ateinantiems svečiams buvo plau- 
namos kojos (Lk. 7.8, Jono 13.4, I Tim. 5.10) ir duodamas 
vanduo rankoms nusiplauti (Mk. 7.2). Pasitaikydavo ir galvos 
patepimas (Lk. T.s846, Jono 123) ir apvainikavimas gėlėmis. 

monės prie stalo užimdavo vietą pagal luomus. Svečiams pa- 
linksminti puotose kai kada pasirodydavo muzika ir šokėjos 
(Mat. 14.6.). Vaišingumas buvo laikomas šventa pareiga, N.T-e 
kaip krikščioniška dorybė. N.T-o laikais buvo jau ir viešbučių. 

4. Rūbai. Zydų apsivilkimas susidėjo iš apatinio ir vir- 
šutinio rūbo. Apatinis rūbas (švarkas arba marškiniai) buvo 
platus, diržu sujuostas, su rankovėmis. Jis buvo gana ilgas: 
siekė iki kelių arba net iki blauzdų, panašiai kaip marškiniai iš 
kraštų susiūtas. Būdavo ir visai nesiūtų, iš vieno išaustų švarkų 
(Jono 19.2.). Apatiniai rūbai dažniausiai buvo siuvami iš vilno- 
nės medžiagos arba drobės. 

Diržas nebuvo, kaip kad dabar, daromas iš odos, bet 
paprastai iš linų arba vilnų, ir buvo toks ilgas, kad apsijuosdavo 
keletą kartų ir tokiu būdu juo dar naudodavosi kaip kišene arba 
pinigine (Mat. 10.9, Mk. 6.8). 

Viršutiniai rūbai buvo dviejų rūšių: 1) ilgi, platūs apsiaustai 
(skraistės), su plačiomis rankovėmis. Tokius rūbus nešiojo. 


1) „Pasveikinkite vieni kitus šventu pabučiavimu“ I Kor. 16.20, II Kor. 
13.12, Rom. 16.16. 

kunigai, valdininkai ir kilnieji (Mk. 12.55, 16.5, Lk. 15.22) ir 2) 
paltai (Mat. 9.20, 5.40 Mk. 5.27, Lk. 8.44.). Paltas buvo svarbiausia 
apsivilkimo dalis, nes jis ne tik kad saugojo nuo šalčio ir blogo 
oro, bet naktį buvo vartojamas kaip apklotas, o kartais kaip 
pernešimo (transporto) įrankis (II Tim. 445). Todėl negalėjo 
kas kitas jo pasilaikyti sau kaip užstato (Exod. 22.26, Deut. 24.15). 

Pagal įstatymo įsakymą (Num. 15.ss, Deut. 22.12) kiekvienas 
izraelitas, kad atmintų savo pareigą pildyti Dievo įstatymą, 
keturiuose viršutinio rūbo galuose (kampuose) nešiojo vadinamus 
cicith-spurgus, padarytus iš žydrų arba baltų vilnų (Mat. 9.20. 14.86, 
kraspedon; Jėzus irgi nešiojo „cicith“; krauju plūstanti moteriškė 
tikėjo, kad jei ji palies Jo spurgus, tai išgis, taip ir atsitiko, | 
(Mat. 9.20.21.). Šitie spurgai dar iki šių dienų yra žydų vartojami. 
(Dabar juos prisiūva prie dviejų vilnonių keturkampių skarų, 
kurias žydai vadina „tallith“. Vienas, mažasis tallithas, kitaip 
yra vadinamas „keturkampė skara“ (hebr. arbah kanfoth, Deut. 
2212). Juo velkamasi ant nuogo kūno, po rūbais. Jis padarytas 
iš medžiagos gabalo, kurio viduryje yra iškirpta skylė, pro kurią 
galima iškišti galvą. Antruoju didžiuoju tallithu, vyrai ir berniukai, 
vyresni kaip trylikos metų, besimelsdami sinagogoje apsupa sau 
galvą arba pečius). 

Anais laikais Palestinoje, išskyrus kunigus, kelnės visai 
nebuvo nešiojamos (Exod. 28.42, 30.2). Vietoje kepyrių izrae- 
litai — gal būt, taip pat, kaip beduinai — vartojo ilgą (1 m.) ir 
plačią skarą, sudėtą trikampiu. 

Avėjo izraelitai sandalus, kurie buvo šikšnomis pririšami 
prie kojų. *) Neturtingieji vaikščiojo be sandalų. 

Moterų rūbai buvo šiek tiek įvairesni, siuvami iš plonesnės 
medžiagos ir ilgesni. Senajame Testamente yra minimas moterų 
šyras (veido uždangalas Iz. 3.19), bet paprastai moterys vaikščio- 
davo su nepaslėptu veidu. 

5. Zydų šeimyninis gyvenimas. Tėvas būdavo šeimos 
galva. Apskritai, žydai turėdavo tik vieną žmoną (po Babilono 
nelaisvės), bet atsitikdavo, kad kai kas turėdavo ir kelias žmonas 
(Herodų laikais). 

Mozės įstatymas mini įvairias vedybų kliūtis (Lev. 18.6-, 
201-, Deut. 2749-), bet iš kitos pusės reikalavo, kad našlė arba 
duktė kaip vienintelė paveldėtoja vyro ar tėvų palaikų ištekėtų 
už ko nors iš savo giminės, jog tokiu būdu turtai pasiliktų toj 
pačioj giminėį (Num. 271-, 36.1-) 2). 


1) Mat. 3.11, 1010. Apd. 125, 

„ 2)Į tą panašios buvo leviratų vedybos; iš to dažnai atsitikdavo 
poligamija; brolis, nors ir turėjo savo žmoną ir savo vaikų, tačiau turėjo 
vesti savo mirusiojo brolio našlę; jei jis to nenorėjo daryti, tai našlė 
imdavo jo sandalą nuo kairės kojos ir spiaudė į jo veidą, Dent. 25.5-10. 

Einant įstatymu (Deut. 22.22, Lev. 20.10), svetimoterystė 
buvo baudžiama mirtimi (Jono 8.5). *) Sužieduotuvės nedaug 
kuo skyrėsi nuo vedybų. Jei sužieduotinė nusikalsdavo, būdavo 
akmenimis užmušama (Deut. 22.24). Jei tai būdavo kunigo duktė, 
tai sudegindavo (Lev. 21.9), jei kuris vyras su kito sužieduotine 
svetimoteriaudavo, būdavo pasmaugiamas. 3 Š 

Nors vedybos buvo neperskiriamos, vis dėlto Mozė dėl 
žydų širdies kietumo leido jiems skirtis nuo savo žmonų, jei tik 
jie pastebėdavo jose ką nors nepadoraus; tuomet jie turėjo duoti 
joms persiskyrimo raštą (Mat. 19.5-, Deut. 24.1-4, 22.15-19, 28.29.); 
tas raštas reiškė, kad vyras neturi jokių pretenzijų prie savo 
žmonos, ir ji gali vėl ištekėti. Persiskyrimo priežastys pagal 
Šamajo mokyklą buvo nedorybė, paleistuvystė, pagal Hillelį, 
jeigu žmona prisvilindavo valgį arba perdaug druskos įdėdavo, 
pagal Akibą, jei vyrui kita gražesnė moteriškė labiau patikdavo. 
Hillelio pažiūra tapo Halacha, t. y., praktika. Jėzus buvo griežtai 
nusistatęs prieš persiskyrimą (Mat 5.s1.-32, 19.39, Lk. 16.18.). 
 Herodo šeimynoj atsitikdavo, kad žmonos siųsdavo savo vyrams 
persiskyrimo raštus ?). 

Sužieduotuvių proga sužieduotinis siųsdavo sužieduotinės tėvui 
arba jos broliams tam tikrą pinigų sumą (Gen. 34.12, Exod.22.16-). 
Jei sužieduotinis norėjo persiskirti, turėjo parašyti persiskyrimo 
raštą (Mat. 1.20, Lk. 1.27.). Religinių apeigų tuomet vestuvių proga 
nebuvo *). Sužieduotinis su savo draugais (Mat. 9.15) vesdavo 
savo sužieduotinę vakare iš jos tėvų namų, muzikai grojant, 
(Mat. 25.2-) į savo namus. Ten jau buvo vestuvės (Mat. 22.1-14, 
Jono 21-, Lk. 14.8-), kurios prasidėdavo visą savaitę anksčiau. 
Puotos gale kas nors pasakydavo palaiminimo kalb+, naujavedžiams 
(Gen. 24.60). 

Žmona buvo namų šeimininkė. Ką ji paveldėdavo, fai 
likdavo jos nuosavybe. 

Didžiausia laimė buvo turėti vaikų, ir didžiausias Dievo 
palaiminimas — sulaukti dar vaikų vaikų. 

Moteris, pagimdžiusi berniuką, 40 dienų buvo laikoma 
nešvaria, pagimdžiusi mergaitę—80 dienų; tam laikui praėjus, 
turėjo paaukoti avinėlį (1 metų) ir 1 balandį arba tik porą 
kurklelių. 

Aštuonių dienų berniukas turėjo būti apipiaustytas; tai atlik- 
davo namie koks izraelitas ar izraelitė. Apipiaustymas buvo lai- 
komas ženklu izraelio sandoros su Dievu?). 


1) Vyras ir moteris. 
2) „Joz. Antią. 15.710 Mk. 10.12. 
„1 Šiandien yra; rabinas sudeda jaunavedžių rankas ir sako 7 palai- 
minimus; sužieduotinis užmauna-sužieduotinei ant piršto žiedą. 
„„ 4) Apipiaustymą randame ir kitose tautose, pav., aigiptiečiuose, 
aitiopiečiuose, finikiečiuose. 

Naujojo Testamento laikais vaikui tuojau po gimimo ne- 
duodavo vardo, kaip Senajame Testamente, bet tik po 8 dienų, 
nes tada vaikas būdavo priimamas į sandorą su Dievu. Vardą 
duodavo paprastai motina (Lk. 1.51, Gen. 4.1.2.). Vaikas priimdavo 
ir savo tėvo vardą (pav., Bar-Jonas, Bar-Jesu...). Dažnai buvo 
vartojamos įr prievardės, kurios rodė to asmens kilimo vietą 
(pav., Judas iš Karioto) arba ypatybes. 


Žydų šeimai priklausė ir vergai, kurių padėtis čia nebuvo 
taip bloga, kaip kitur. Buvo stabmeldžių ir žydų vergų. Mozės 
įstatymas palengvino jų padėtį (Exod. 21.x4.27. Jei kas savo ber- 
nui arba tarnaitei išmušdavo akį, tai turėdavo dėl tos priežasties 
jiems duoti laisvę, taip pat turėdavo jiems duoti laisvę, jei savo 
bernui arba tarnaitei išmušdavo dantį. Atleisti vergai gau- 
davo laisvės raštą. Jei vergai buvo žydai, tai dalyvaudavo Ve- 
lykų puotose (Deut. 12.15.15. 16.11.19) ir šventė subatą (Deut 23.15). 
Vergo kaina buvo apie 120 drachmų (80 markių—192 litai). 


Neturtingieji izraelitai dažnai patys save parduodavo (Lev. 
25.29, Exod. 21.2. Deut. 151>) arba teismo keliu buvo parduodami 
tam, kurį apvogdavo (Exod. 22.), arba kuriam buvo skolingi 
(Mat. 18,25). Jei kas pats save parsiduodavo, po 6 metų arba 
anksčiau (kada ateidavo jubiliejiniai metai), gaudavo laisvę. (Exod. 
211-6, Lev. 25.40). Jis galėjo būti ir išpirktas (Lev. 25.45). Jubilie- 
įiniais metais, t. y., 50 metais visiems skolininkams skolos 
būdavo dovanojamos, žydų vergai gaudavo laisvę, ir žemė atgal 
grąžinama pirmajam savininkui (Lev. 25.1-as). 


Tokiu būdu žydų vergų skaičius nebuvo labai didelis. Krikš- 
čionybė tiesiogiai nepanaikino vergijos (I Kor. T.1, Ef. 63. Kol. 
3.2, Pilem.). Kristaus ir Povilo akyse kitiems tarnauti ne gėda, 
bet garbė (pasigyrimas, Mat. 20.25, Mk. 10.41. Rom. 15.84. „Kas 
tik tarp jūsų nori būti didesnis, tebūnie jūsų tarnas“). Bet savo 
mokslu apie žmonių lygybę prieš Dievą (Gal. 3.) netiesiogiai 
pašalino vergiją (Gal. 4.7). 

Žydai dažniausiai susieidavo miesto vartuose (Prov.2s.s1) 
arba prie šulinio. Teatro lankyti nemėgdavo. | 

Pasisveikinimas buvo toks: „Ramybė su tavim“!) ir „eik“ 
ramybėj'! | 

Mirusiam užspausdavo akis (Gen. 46.4) ir sučiaupdavo burną 
(Jono 11.44), nuplaudavo kūną (Apd. 9.3), dažnai ir patepdavo 
(Mk. 16.1, Lk. 231, Jono 12.7), paskui įvystydavo jį į švarią baltą 
drobulę (Mat. 27.5, Lk. 23, Jono 19.40). Kai kada Arebua 


1 Šalom Ieka, šalom Iechem. 

buvo ištepama kvėpalais (Jono 19.40). Kojas ir rankas surišdavo 
raiščiais ir veidą aprišdavo skepeta (Jono 11.40, 20.7). 

Mirusieji buvo laidojami dar mirimo dieną (Mat. 27.57-60, 
Jono 11.s9, Apd. 51-11, Deut. 21.22), grabų nežinojo. Mirusieji 
buvo ant neštuvų išnešami iš miesto (Lk. 7.14, Apd. 5111). Ka- 

inės paprastai būdavo už miesto, išskiriant žymesnių asmenų 
(Mat. 8.28, Lk. 712, Jono 11.50). Kapai buvo arba žemėje daro- 
mi, kaip pas mus, arba sienoje įtaisomi, kaip katakombose arba 
vienuolynuose, kur mūruose vienas kūnas ant kito dedamas 
(Mat. 2/.60, Lk. 1144, 23.63). 

Paminklai minimi įau nuo seniausių laikų (Gen. 35.20). Jė- 
zaus laikais buvo restauruojami pranašų ir žymesniųjų asmenų 
paminklai (Mat. 23.29). Kapai buvo uždaromi baltais akmenimis, 
kuriuos po lietaus vėl baltindavo (Mat. 23.27), kad kas nors ne- 
užliptų ant jų, nes palietusis kapą tapdavo nešvarus (Sir. 38.76, 
Num. 19.11-20). 

Kaip apskritai orientalistai, taip ir žydai nemokėjo tyliai 
liūdėti. „Verk mirusiojo ir liūsk dėl jo, kad žmonės nekalbėtų 
apie tave blogai“, sako Siracho knyga. Liūdesiui pažymėti jie 
perplėšdavo savo rūbus ant krūtinės (Gen. 37.34, 4413, Judic. 
13.55, II Sam. 1331), kad liūdesys ir skausmas turėtų pro kur 
išeiti, taip pat ir vargingumas „nes jie neteko mirusiojo gyvybės“; 
jie mušėsi į krūtinę (Lk. 23.45), apsivilkę žaku (iš plaukų Gen. 
31.84, II Sam. 3.21), užsirišdavo galvas (II Sam. 15.50), kad ne- 
matytų nelaimės, ir ant galvos užsiberdavo dulkių (I Sam. 4.12, 
II Sam. 1.2, 1319, Apr. 1819, Job. 12.s), ir taip sėdėdavo ant pelenų 
ir pasninkaudavo (I Sam. 31.18, II Sam. 12.46). Į namus ir eise- 
nai pasamdydavo vamzdininkus, raudotojas ir raudotojus (Mat. 
9.25, Mk. 5.38, Lk. 8.2, Apd. 8.2. Pagal Mišną ir neturtingiausias, 
kai mirdavo jo žmona, turėjo pasamdyti nors vieną raudotoją ir 
du vamzdininku).  Raudose primindavo visas mirusiojo ypatybes. 
Tos raudos primena mums dabartinius pamokslus laidotuvių 
proga (Leichenreden). Gedėjimas paprastai trukdavo 7 dienas 
(Gen. 5010, I Sam. 3149). Paskui būdavo vaišės (Leichen- 
schmausz), kur visus raudojusius pavaišindavo. 


6. Prekyba ir pramonė. Anksčiau žydai buvo ūkininkai. 
Palestinoj apskritai tokie ir pasiliko. Neturėdami gerų uostų, 
prekyba mažai teužsiėmė. Diasporoj pradėjo prekiauti (Alek- 
kanal Romoj). Dideles šventes Jeruzalėj išnaudodavo pre- 
ybai. 

Pramonė tarp žydų klestėjo (nors fabrikų ir nebuvo). Pra- 
monę statė taip aukštai, jog net ir rašto žinovai ja vertėsi, ir 


rabinai  Mišnoj sako, kad kiekvienas sūnus turi išmokti vieno 
amato. 

7. Mokesčiai. Žydai savo priklausomybę nuo romėnų labiau- 
siai jautė teismo srity ir dar labiau — mokesčiuose. Jie turėjo savo 
teismą, bet svarbiausias bylas nagrinėjo romėnų valdžia. Zydai 
skaudžiai kentėjo, kad turėjo mokėti mokesčius (kensos, census 
Mat. 17.25, 22417). Svarbiausias patriotų klausimas buvo: „ar 
reikia mokėt ciesoriui mokestį ar ne?“ (Mat. 22.17; nusistatymas 
prieš mokesčius — patriotizmo įrodymas). 

Mokesčių rinkėjai — muitininkai, publikonai buvo žydų nie- 
kinami ir nekenčiami. Pirmiausia todėl, kad jie tarnavo svetimai 
valdžiai ir tuo padėjo pavergti savo tautą, Oo antra, kad šitas 
užsiėmimas buvo sujungtas su nedorybe, apgavimu. Nors mo- 
kesčių pagrindas buvo įkainojimas (kensos, censas), vis dėlto 
mokesčiai buvo renkami visai savavališkai. Prokuratoriui buvo 
paskirta, kiek jis. turi duoti iš savo provincijos valstybės iždui. 
Mokesčių rinkimas buvo išnuomojamas apskrityse vyriausiems 
muitininkams (Lk. 19.41), nuo jų kaimuose nuomodavo vėl kiti 
muitininkai, kurių kiekvienas turėjo atiduoti atsakančią pinigų 
sumą. Kadangi jie iš to norėjo pragyventi, todėl ėmė daugiau 
negu buvo reikalinga!), kai kurie ir negailestingai, per prievartą, 
kol pralobdavo?). 

Dėl šitų priežasčių muitininkai buvo niekinami ir keikiami; 
muitininkas ir nusidėjėlis reiškė tą patį (Mat. 1149), jie buvo 
minimi drauge su paleistuvėmis (Mat. 21. „muitininkai ir pa- 
leistuvės eis pirm jūsų į Dievo karalystę“). Tikri žydai vengė jų 
„(Lk. 18.11). Jei kas turėjo santykių su jais, buvo įtariamas, kad 
jiems priklauso (Mat. 1149, Mk. 246). Ir Jėzui parisiejai negalėjo 
dovanoti, kad jis sėdėjo prie vieno stalo su muitininkais (Lk. 
5.2940) ir buvo įėjęs į jų namus. Jėzus maloniai priėmė ir mui- 
tininką (Matą Levį, Mat 105. Lk. 5.7) į savo mokinių tarpą. 

8. Pinigai. Seniausiais laikais hebrajai pinigus ne skaitė, bet 
svėrė (Jer. 32.10) *) N. T. gadynėj Palestinoį vartojo žydų ir romėnų 
imperijos pinigus. Žydų pinigų vienetas buvo „šekel“, graikiškai 
pavadintas „stater“. Kiekvienas žydas nuo 20 metų amžiaus 
turėjo mokėti bažnyčiai "2 šekelio, 2 vyrai vieną staterį (Mat. 
1724-27 Jėzus ir Petras); '2 šekelio — 2 drachmos (dvidrachmė), 
apie 3'* lito, 1 šekelis—7 litai. Žydų pinigai buvo gaminami iš 
vario, Simono Hasmonėjo laikais ir iš sidabro. | 

Sidabriniai ir auksiniai pinigai turėjo lotyniškus arba grai- 
kiškus pavadinimus. Iš aukso buvo gaminama romėnų „aureus“ 


1) Lk. 313 „nereikalaukite nieko daugiau, kaip jums nustatyta“. 

2) Pav. Zacheus Lk. 19.2 „muitininkų viršininkas ir turtingas“, 19.7 
„Viešpatie, štai aš duodu pusę savo gerybių beturčiams, ir jei ką nors 
nuskriaudžiau, grąžinu keturgubai“. 

3) anglai ir šiandien sako: 10 svarų sterlingų. - 

(zloty)—21 M =—50 litų — 25 sidabriniai denarai. 1 denaras — 4 
sestercii — 0,80 M =—2 litai). Darbininkai gavo 1 denarą per 


„ dieną. 


1 sestercius — 4 asai — 0,20 M — 0,50 lito. 

1 as —4 kvandransai — 0,05 M. — 12,5 centų?). 

1 kvandrans —3 centai ?). 

Mažiausias pinigas buvo graikų „lepton“ (hebr. prutah)=— !/> 
kvadranso. (Mk. 12.41 „neturtinga našlė įmetė du smulkiu pini- 
gėliu (Ieptonu), tai yra skatiką“*). 

Buvo vartojamos ir įvairių rūšių „drachmos“ (iš sidabro), 
dvidrachmės (Mat. 17.24), tridrachmės; 1 drachma buvo verta apie- 
1 denarą (Lk. 15.5). Jų pavadinimas buvo ir „sidabrinis“. Judas 
išdavė Jėzų už 30 sidabrinių (šekelių) — finikiečių tridrachmių — 
apie 250 litų (Mat. 26.16, 27,3-3), 

Minimas yra ir „talentas“ — 6000 denarų arba drachmų — 
apie 12,000 litųs). 

Į vieną talentą ėjo 60 minų (Lk. 1915.-95). 

1 mina — 100 denarų — 200 litų. 

Kadangi mokesčiai bažnyčiai turėjo būti mokami syrų pini- 
gais, ir įvairių kraštų maldininkai Palestinoj turėjo pakeisti savo 
pinigus, tai buvo reikalingi „pinigų mainininkai“ (Mat. 21412. 
Mk. 1146, Jono 241215). Jie ėmė už tai 400, Jie statydavos savo 
stalus bažnyčios prieškiemy, kas davė progos įvairiems ginčams. 
Jie dažnai būdavo ir bankininkai (Mat. 25.27. Lk. 19.25, nuo sko- 
lininkų ėmė 120/J, vėliau—mažiau). 

9. Matai. Ugio matai. Romėnų mylia (to milion — mille 
passus — 5000 pėdų —1478,5 metrai (aigiptiečių mylia — 1575 
metrai). 

Stadium, varsnos (to stadion, Lk. 24415, Jono 6419, Apr. 
14.e0, užsiliko nuo Aleksandro laikų rytuose, stadiono ilgumas. 
Atėnuose) — 185 metrai. š 

Sieksnis—apie viena šimtoji stadiono dalis — 1,55 m. (Apd. 
21.28, gr. orgija nuo oregein=ilgis, kurį sudaro ištiestos į šalis. 
rankos). į 


1) Mk. 12415, Lk. 20.24, 10.35, 7.41 „du skolininkai: vienas buvo sko- 
lingas penkis šimtus denarų (1000 litų), antras penkias dešimtis (100 litų)“, 
Mat: 18.28, Jono 6.7, Mk. 6.37 „miniai pasotinti buvo reikalinga duonos už 
du šimtus denarų“; Jono 12.5 tas tepalas buvo galima parduoti už daugiau 
kaip tris šimtus denarų“. 

2) Mat. 10.29. Lk. 12.6, kareiviai gavo 10 asų per dieną. 

3) Mat. 5.26 „kol 'neatiduosi paskutinio skatiko“ Mk. 12.42. 

4) Lietuviškame N. Testamento vertime nedaroma skirtumo tarp 
svaaja ir leptono. Mat 5.26 eschaton kodranten, Lk. 12.59, eschaton 
epton. 

i 5 Mat. 18.24-35, tarnas buvo skolingas 10,000 talentų (120,000,000 
litų) o jam kitas asmuo tik 100 denarų (200 litų), 25.15. 

Mastas (gr. pechos) ilgio mato vienetas rytuose, kaip pėda 
vakaruose; hebrajų mastas — 0,52 m. (šventas matas) arba 0,45 m. 
(paprastas matas, Mat. 6.27. Lk. 12.25, Jono 21.35. Apr. 21.27, 
Apd. 1.12 subato kelias—2000 mastų). 1 pėda=-296 mm., 1 mastas=- 
1!/2 pėdos. 

Turių matai 1 chomer, kor. koros = 394 litrai') — 10 eių 
arba bath-ų (gr. metrėtės), kibirų?), 10 X 39,41; 1 bathas — 3 seah-ai 
satonai. 

1 satonas — 13.12 1.3). 

Iš romėnų matų minimi: ksestės, sextarius,/) puodelis = 
0,5 I. (0,547 1.), 

modius, „saikas“'3) — 8,75 |., 

tryblion —!/> sekstariaus (gr. kotylė -— indas) —0,274 1.9) 

2 sekstariai —choiniks — 1,194 I., (Apr. 6.5 „saikelis“). 

Litra — 0,27 I. (Jono 12.53 „tepalo svarą“ -— 327,45 gramai, 
Jono 19. Nikodemas atnešė apie šimtą svarų myros ir aliejaus 
mišinio“'). 

10. Žydų kalendorius. Žydų metai susidėjo iš 354 dienų, 
-8 valandų, 48 minučių ir 38 sekundžių, nes vieno mėnulio mėnuo 
turėjo tik 29 dienas, 12 valandų 44 minutes ir 3 sekundes; tai 
mėnuo galėjo turėti 29 arba 30 dienų. 


Saulės metams (kilnojamiems metams 365 d., 5 v. 48 m. 
48 Ss.) išlyginti, kurie turi 10 dienų ir 21 val. daugiau, maždaug 
kas treji metai buvo pridedamas 13 mėnuo. Iki IV amžiaus 
po Kr. žydai tvirto kalendoriaus neturėjo; naują mėnesį pradė-- 
davo, kai pasirodydavo naujas mėnulis. Mėnesio 30 dieną buvo 
išklausinėjami liudininkai, kurie pastebėdavo naują šviesą; vyriau- 
sioji taryba paskirdavo šitą dieną, kaip naujo mėnesio 1 dieną, 
kas buvo ugnies signalais arba per pasiuntinius visiems prane- 
šama. Jei nebuvo liudininkų, tai ateinančioji diena buvo paski- 
riama 1 mėnesio diena, nes mėnuo negalėjo turėti daugiau kaip 
30 dienų. 

Labai svarbu buvo, kad Pasach (Velykų šventės) Nisano 
14 diena būtų po pilno mėnulio — po pavasario ekvinokcijos. 
Jei pastebėdavo metų pabaigoj, kad pasach bus prieš tą ekvinok- 
ciją, tai buvo pridedamas vienas (13) mėnuo. 

Mėnesių pavadinimai (nuo Babilono nelaisvės) buvo: 1 Svisan 
(kovo — balandžio mėnuo), 2 Ijjar, 3 Sivan, 4 Tammus,5 Ab, 


)) Lk. 16.7. „šimtas saikų“. 

2 Lk. 16.56 „šimtas statinių“, Jono. 2.6. 

k) Mat. 13.33 „tris saikeliai miltų“, Lk. 13.21. 
Mk. 7.48. 

5) Mat. 515, Mk. 4.21, Lk.11.8, 

6) Mat. 26.28. 

6 Elul, 7 Tišri, 8 Marchešvan, 9 Kislev, 10 Tebeth, 11 Šebat, 
12 Adar ir 13 mėnuo buvo pavadintas „antruoju adar“. Baž- 
nyčios metai prasidėdavo Nisano 1 dieną, civiliniai mėtai Tišrio 
1 dieną. 

Dienos neturėjo ypatingų pavadinimų. Sekmadienį vadino 
savaitės pirma diena (Mk. 16 2. s. Lk. 24. 1, Apd. 20. 7. I Kor. 
16. >.), bet 7 diena buvo pavadinta „sabbat“; penkta diena: pri- 
sirengimo diena (paraskeuė, Mat. 27. 62, Mk. 15. 49, Lk. 23. 54, 
Jono 19. s1. 42.) arba „priešsubatis“ (prosabbaton Mk. 15. 42). 

Religinė diena prasidėdavo nuo saulės nusileidimo ir truk- 
davo iki kitos dienos saulės nusileidimo (Lev. 23. sa). Todėl 
Povilas ją vadino nakties diena (gr. nychthėmeron II Kor. 11. 26). 
Naktis anksčiau buvo dalinama į tris sargybas (Nachtwachen), 
romėnų į 4 sargybas (nuo 6 v. iki 6 v., Mat. 14. 25, Apd. 12. 4.). 
Morkus jas vadina taip: vakaras, vidurnaktis, gaidžiagystė ir ryt- 
metis (Mk. 13. ss.). Valandas paprastai skaitė nuo saulėtekio 
iki saulėleidžio. 


8 5. Religinis gyvenimas Naujojo Testamento 
gadynėj. 


„A. Helenizmas. 


Krikščionybė, išsiplėtojusi romėnų imperijoj, susitiko su 
nauja, svetima kultūra: su helenizmu, kuris turėjo filosofijos, 
religijos ir etikos pobūdį. Šitos kultūros krikščionybei negalima 
buvo ignoruoti, reikėjo ją pergalėti, arba jai pasiduoti. Graikų 
tautos garbingi laikai pasibaigė (6—4 amž. pr. Kr.). Turtingu- 
mas ir prabanga buvo jos žlugimo (dekademijos) priežastys. Se- 
noji helenų kultūra buvo kūrybinė, vėlesnioji helenistų kultūra 
buvo epigoniška, (sekamoji, neoriginali)) Helenizmas buvo I 
amžiuj pr. Kr. ir po Kr. kultūringo žmogaus dvasinė kultūra, 
pasaulėžiūra. 

Helenizmą charakterizuoja tilosotiškas eklektizmas ir religiš- 
kas sinkretizmas. ; 

Eklektizmas*) reiškia išrinkimą, sinkretizmas!) —sumaišymą. 

Senų filosofijos mokyklų šalininkai buvo ištikimi savo mo- 
kytojams, bet vidutinės kultūros žmonės sudarė naują pasaulė- 
žiūrą iš įvairių filosofijos mokyklų. Tai ir yra eklektizmas. 

Graikų-romėnų religija negalėjo patenkinti žmonių, vis 
priimdavo naujas dievybes, naujas mintis iš orientališkų religijų. 
Iš to kilo religiškas sinkretizmas. 


1) Eklektizmas eina nuo gr. veiksmažodžio eklego—išrinkti, sinkre- 
tizmas — nuo veiksmažodžio synkerannymi—sumaišyti, 

Filosofijos klasiškoj gadynėj svarbiausios mokyklos buvo 
Platono (Sokrato mokinio), arba akademijos mokykla, kuri išėjo 
iš idėjų pasaulio (tikros tik idėjos, dorybė=—išmintingumas, susi- 
laikymas, teisingumas; ant visa ko stovi valstybė; dievybė — 
gėrybės idėja); Aristotelio, arba peripatetikų filosofija išėjo iš 
pojūčių pasaulio, be kurio protas neturėtų medžiagos; stoikų 
(Zenono) mokykla metatizikoj skelbė panteizmą, etikoj determi- 
nizmą; laimė yra žmogaus sielos ramybėj; epikurejų mokykla (su 
mokslu apie atomus) etikoj skelbė kūniškus smagumus, ištvirkimą. 

Helenizmo gadynėj visose šitose mokyklose įsiviešpatavo 
„skepsis“, abejojimas. Buvo pastebėta, kad nė viena mokykla neturi 
visiškos tiesos, visose yra klaidų. Iš visų žmonės išsirinko sau, 
ką rado geriausia, ir iš to susidarė eklektiška filosofija. 

Be eklektizmo, helenizmas turėjo dar ir dualizmo žymę. 
Pasaulyje nėra idėjos vienybės, bet du principai: gero ir blogo, 
dvasios ir medžiagos, gero dievas ir blogo viešpats (šetonas) 
stovi vienas prieš antrą). Indijos metafizika ir persų religija 
buvo taip pat dualistinė. Atlyginimas, gero laimėjimas, kaip ir 
judaizme, buvo ieškomas ateityje. 

Krikščionybė paėmė iš žydų šetono, kaip šio pasaulio val- 
dovo idėją, bet pergalę skyrė Dievui. Žmogaus širdyje (pagal 
Jėzų) arba kūne (pagal Povilą ir Joną) nuodėmė, blogis turi savo 
buveinę (Rom. 7. Gal. 5.11). Gero laimėjimas bus kitame pa- 
saulyje (I Kor. 15.2s). 

Iš šito dualizmo kilo tam tikras pesimizmas: pasaulis yra 
šetono valdžioj (Jono 14.30), pasaulyje krikščionys turi kentėti 
(Jono 16.35), kūniškas žmogus nesupranta to, kas yra Dievo, kas 
yra dvasios (I Kor. 2.14), negali įvykdyti gero, ko jis nori (Rom. 
Ta51849), yra nuodėmės vergas (R. 711). Tik su Dievo pagalba 
žmogus gali būti išvaduotas iš nuodėmės vergijos (Rom. 8.14, 
I Kor. 2.1) ir jis laukia galutino išvadavimo (Fil. 1.21). 

Dualizmo padarinys buvo asketizmas, kūno marinimas. 

Helenizmo ypatybė yra ir „gnosis“ (pažinimas), bet ne 
proto ir patyrimo keliu, tik betarpiška intuicija į dalykų esmę, 
dievybės ir išmintingumo paslaptį, pasaulio ir angelų paslaptį. 
Gnosis žadėjo savo pasekėjams aukščiausio džiaugsmo pergyve- 
nimą ir tobulumą. Tuo norėjo tapti žmonių religija. Jo meto- 
das buvo fantastiškas, be sistemos. 

Krikščionybė gnosei buvo priešinga. Ji buvo įsitikinusi, 
kad ji pati turi tikrąją tiesą (Rom. 2.20, I Kor. 81). Iš to kilo 
ginčas tarp krikščionybės ir gnosės. 

Kaip filosofijoj apsireiškė eklektizmas, taip religijoj sinkre- 
tizmas. Filosofija, stengdamasi išaiškinti pasaulį, buvo sujungta 


„1) Iš patyrimo žmonės matė, kad šviesa ir tamsa, laimė ir nelaimė, 
gera ir bloga keičiasi. Šitie du priešingumai buvo personifikuojami. 

su teologija ir dažnai ją pavaduodavo. Daugeliui filosofų Dievas 
ir pasaulis ir santykiai su Juo buvo tas pats. Už visokių mitiškų 
dievybių buvo ieškomas tikro Dievo principas. Inteligentų religija 
buvo panteizmas, paprastų žmonių religija — antropomorfiizmas. 

Graikų-romėnų politeizmas leido priimti iš rytų naujų die- 
vybių. Žmonės visuomet buvo pasiruošę aukoti „nežinomam 
Dievui“ (Apd. 17.2). Panteonas buvo atidarytas ir svetimoms 
dievybėms. 

Be to, pasirodė religijos individualizmas. Sena graikų ir 
romėnų religija buvo tautiška, valstybiška, būtina, dalis pilietiškų 
pareigų. Tai dažnai ėjo prieš sąžinės laisvę. Vėliau žmonės 
pradėjo laisvai rinktis sau ir kitas dievybes. 

Valstybė politiniais sumetimais platino valstybės religiją, 
steigdavo provincijose, Azijoj, Afrikoj šventyklas valstybės dievy- 
bėms ir vėl leido statyti imperijoj šventyklas svetimoms dievy- 
bėms. Iš to kilo sinkretizmas, sumaišymas, įtaka vienų religijų 
kitoms. 

Antrame ir pirmame amžiuje prieš Kr. Graikija susipažino 
su Oriento kultais. Buvo pastebėta, kad kai kurios dievybės 
turi daug panašumo, pav., semitų Aštarte yra panaši graikų Afro- 
ditei arba romėnų Venerai. Buvo priimta daug svetimų kultų, 
pavyzdžiui, iš Maž. Azijos Kybelė (Magna Mater) su Attisu 
Adonisu, iš Kapadokijos Ma, iš Syrijos Baalas Hadadas ir As- 
tartė (Atargatis), iš Dainės prie Antiochijos Artemidė ir Apols- 
nas, iš Aigipto Isis ir Oziris (Serapis) ir iš Persijos Mithra 
(saulės dievas). Daugelis tų kultų buvo sujungta su orgijomis 
(moteriškių pasiaukojimu, kunigų kastravimu) ?). 

Romėnų imperijos vienybė palengvino tų kultų išsiplėtojimą 
ir susiimaišymą. Pirkliai, kolonistai, kareiviai, valdininkai, karo 
belaisviai, vergai buvo jų platintojai. Šitų naujų kultų priežastis 
buvo dar ta, kad vakarų žmonių siela dekadentišku laikotarpiu 
troško ko nors naujo, paslaptingo, mistiško ir ieškojo išganymo, 
susijungimo su dievybe, ką tie kultai ir žadėjo. 

Šite kultai dažnai turėjo mistišką charakterį (todėl vadinosi 
misterijomis, išganymo religijomis). Tokios buvo Eleusio miste- 
rijos (Demeterio kultas)?), Isio Osirio misterijos, Dioniso miste- 
rijos (mirtis ir atgaivinimas), Attiso-Adoniso, Mithros. Svenčių 
proga buvo dramatiški vaidinimai. Misterijų dalyviai betarpiškai 
pergyveno išganymą. „Initiatus“ (įšventintasis) prisiruošdavo pas- 
ninku ir askėze mistiškam pergyvenimui. Puotoj jis susijungdavo 
su dievu, tapdavo jo gyvybės (mirties ir prisikėlimo) dalyviu 
(dievu), būdavo ntvalomas nuo nuodėmių, gimdavo iš naujo. 


1) Vienoj pusėj matome pasiilgimą išganymo, antroj — nedorybę ir 
ištvirkimą. . ' 
2) Demeteris ieško savo dukters ir daro sutartį su Hadesu. 

Kad tą pasiektų, jis pirmiausia turėjo pereiti įvairius „initiacijos“ 
laipsnius. 

Šitų orientalinių kultų įtaka buvo tokia, kad ir vakaruose 
apeigų, ceremonijų vietą pradėjo užimti išvidinis pergyvenimas, 
buvo sužadinama nuodėmės sąmonė ir išganymo troškimas; 
žmonės priėjo prie įsitikinimo, kad už daugybės dievybių yra 
vienas Dievas. 

Tarp kitų religijų helenizmui padarė įtakos ir judaizmas 
(labiausiai diasporoj) per Septuagintą (idėjinis tiltas) ir per sina- 
gogą (praktiška priemonė). Senasis Testamentas hebrajų kalba 
kitoms tautoms buvo neprieinamas, bet graikų kalba žydų mo- 
noteizmas pasidarė visiems prieinamas. Graikiškas vertimas buvo 
skiriamas pirmiausia žydams, nes jie diasporoj užmiršo hebraiš- 
kai ir net pačioj Palestinoj kalbėjo arameiškai. Atsitiktinai šitas 
graikiškas vertimas vadinasi Septuaginta: 70. (Rašoma LXX. Pa- 
gal legendą Aigipto karalius Ptolomėjus II Filadelius 283—247 
pr. Kr. paprašė vyr. kunigą Eleazarą Jeruzalėj, kad šitas atsiųstų 
jam po 6 mokytus vyrus iš kiekvienos giminės—taigi viso 72 ne 
70—kad šitie išverstų žydų šv. raštus į aigiptiečiams suprantamą 
kalbą. Jie dirbo atskiruose kambariuose Faroso saloj ir per 
72 dienas išvertė Thorą. Visi vertimai buvo iki paskutinio žodžio 
vienodi. Sita legenda norėjo įrodyti, kad ne tik Senojo Testa- 
mento originalas, bet ir vertimas yra inspiruotas. Iš legendos 
tikra tik tai, kad Pentateuchas buvo išverstas Aigipte 3 amžiuį 
pr. Kr., gal būt, ne iš karto. Kitos Senojo Testamento knygos 
buvo išverstos tik vėliau, nes 3 amžiuje pr. Kr. Senojo Testa- 
mento kanonas nebuvo dar nustatytas. Septuagintos kalba daž- 
nai vartojama N. T-o kalboj). Per Septuagintą žydų religija 
pasidarė pažįstama kitoms tautoms. Jas supažindino su mono- 
teizmu. Taip Septuaginta palengvino žydų misiją. 

Helenizmo laikais žydai varė dideię misiją tarp pagonių. 
Vieni jų tapo tikri žydai, priėmė apipiaustymą, kiti tik simpati- 
zavo žydų monoteizmui, subatai ir įstatymui apie valgymus. 
Pirmieji žydų buvo vadinami „teisybės svetimieji“ — gere hasse- 
dek, graikų ateinantieji—proselytai, kiti vadinami „Dievo garbin- 
tojais“—sebomenoi ton theon, — „pamaldieji“ — fobumenoi ton 
+1heon (Apd. 10.s, 13.16). 

Pagonis prie žydų traukė labiausiai etiškas monoteizmas ir 
dorybės rimtumas, kuriais žydai skyrėsi nuo tų laikų kitų tautų. 

ydų sinagogų paprastumas traukė labiau inteligentus, negu pa- 
prastus žmonės. Žydai dėl savo ekskluzivizmo didelės įtakos 
helenizmui nedarė. Atvirkščiai, helenizmas darė įtakos judaizmui, 
pirmiausia diasporoj, labiausiai Aleksandrijoj (Aelenistiškas ju- 
daizmaš). Zydai paėmė iš helenizmo ne tik filosofiškus termi- 
nus, bet ir galvojimo formas. Šitas helenistiškas judaizmas“ 
nesvetimas ir Povilui ir Jonui. 

Svarbiausias helenistiško judaizmo atstovas buvo Filonas 
iš Aleksandrijos (gimęs 30—32 pr. Kr.). Jis buvo filosofas 
eklektikas (iš Platono ir stoizmo), bet norėjo būti kartu ir tikras 
žydas. Alegoriškai aiškino Senąjį Testamentą. (Pav., pasaulio 
sukūrimas per šešias dienas 6—2/X3, pasaulis turi dvi sferas: 
dvasią ir kūną, ir tris matavimus. Išvadavimas iš Aigipto — 
tai simbolis pabėgimo iš kūniško pasaulio pas Dievą. Kad 
Aigiptas kūniškumo žemė, tai įrodo tas faktas, jog nėra drėki- 
namas iš dangaus lietaus, bet vandens iš Nylo. Keturios upės ro- 
įuje yra keturios tilosofiškos dorybės: protingumas, susilaikymas, 
vyriškumas ir teisingumas). Alegoriškai aiškindamas Senąjį Tes- 
tamentą, rado jame visą graikų filosofiją, metafiziką ir etiką. 

Pagal Filoną, yra vienas Dievas ir vienas Dievo leistas (ir 
proto arba logoso diriguojamas) pasaulis. Šitas pasaulis (kosmos 
fainomenos) yra idėjinio pasaulio atvaizdas (kosmos noėtos). Pa- 
saulyje yra daug tarpininkaujančių įėgų — hipostazų — tarp jų ir 
„logos“; Zmogaus siela egzistavo prieš įsikūnijimą ir egzistuos 
po mirties. Dabar logoso traukiama siela trokšta grįžti į savo 
tėvynę. Tai vykdoma per atsižadėjimą, tikėjimą ir mistišką žiūrė- 
įimą, ekstazę. Mistiškas susijungimas su Dievu pasiekiamas palaips- 
niui. Kas tai pasiekė, tapo Dievo žmogumi (anthropos theou). 


Šitas helenistiškas judaizmas turėjo įtakos ir krikščionių 
teologijai (Povilas, Jonas). Jėzaus ir pirmųjų krikščionių moksle 
įokios helenizmo įtakos dar nėra. Bet jau po trumpo laiko hele- 
nistai Jeruzalėį turėjo savo diakonus, kurių priešakyje stovėjo 
Steponas (Apd. 6). Jis buvo pirmas krikščionių kankinys (prieš 
judaistą Jokūbą). Helenistai paėmė bažnyčios vadovybę į savo 
rankas. Iš jų tarpo yra ir Barnabas ir Povilas, kuris sudarė baž- 
nyčios organizaciją, krikščionių teologiją, etiką ir filosofiją. Ste- 
ponas ir Povilas davė krikščionybei universalų charakterį. Hele- 
nizmas padėjo, kad krikščionybė nepasiliko partikularistinė (atskira) 
žydų sekta, bet tapo universali religija. Bet tai galima pasakyti 
tik apie judaistinį helenizmą, kuris pats skelbė monoteizmą, mintį 
apie žmogaus nuodėmingumą ir išganymą, ir taip turėjo daug 
supratimo apie krikščionybę. 

Helenizmo įtaka krikščionybei buvo daugiau formalinė, davė 
jai kalbą. Ta kalba yra parašyta seniausia krikščionių literatūra. 
Kad graikų kalba nugalėjo aramėjų kalbą, tai reiškia judaizmo 
nugalėjimą helenistinėj krikščionių bažnyčioj. Graikų kalba tapo 
pirma bažnyčios misijos ir teologijos kalba. Graikiškai buvo 
parašytas visas Naujojo Testamento kanonas. Šita N. T-to kalba 
skiriasi nuo klasiškos graikų kalbos. Su graikų kalba atsitiko 
tas pat, kas su graikų filosofija ir visa kultūra: per savo išsiplė- 
tojimą bepriiminėdama naujas tarmes neteko klasiško charakterio, 
ir tokiu būdu pasirodė tarmių mišinys. Tai yra „bendra kalba“ 

(koinė dialektos). Helenizmas savo kalba Iabai palengvino krikš- 
čionybės plėtojimąsi. 


B. Judaizmas. 


I. Žydų literatūra. 


Žydų religijai (judaizmui) pažinti svarbiausias šaltinis yra 
Naujojo Testamento gadynės žydų literatūra. Po Babilono ne- 
laisvės žydai rinko ir aiškino senesnius S. T-o0 raštus, parašė dar 
keletą naujų ir prijungė prie S. T-to kanono. Bet be šitų kano- 
niškų raštų Naujojo Testamento gadynėj kilo turtinga žydų lite- 
ratūra, kuri mums aiškiai rodo anų laikų žydų religinį gyvenimą. 
Kai kurie iš tų raštų krikščionių buvo perdirbti ir priimti, o žydų 
atmesti. Katalikų Bažnyčia kai kuriuos priėmė, kaip kanoniškus 
raštus. Protestantų bažnyčios jų nepriima, visus vadina apokrytais 
(paslėptais raštais) arba pseudepigrafais (kadangi parašyti netikru 
vardu). Šitie raštai parašyti S. T-to raštų pavyzdžiu. Pagal turinį 
jie yra apokalipsės, istorijos, poezijos, išminties ir propagandos 
raštai. 

1. Apokaliptiniai raštai. Naujojo Testamento gadynėj žydai 
labiausiai mėgdavo apokaliptinę literatūrą. Apokalipsė!), apsireiški- 
mas yra fantastiškas pranašavimo ir mokymo būdas. Šitos apokalip- 
tinės literatūros pradų galima rasti jau Senajame Testamente pas 
pranašą Ezekielį, Zakariją ir Danielių. Apokaliptinė literatūra iabiau- 
siai paplito N. T. gadynėj, prigydama ir krikščionybėj. Kaip apokalip- 
sės buvo visų mėgstamos, rodo ir tas faktas, kad iš hebraiškų ir ara- 
meiškų originalų buvo greit išverstos į graikų, lotynų, koptų, aitiopų, 
kaldėjų, armėnų ir slavų kalbas. Pirmieji apokaliptikai ekstazėj 


arba sapne turėjo vizijas, regėjimus apie ateities dalykus. Vėles- 


nieji apokalipsių rašytojai irgi naudodavosi šitų vizijų formomis, 
nors vizijų ir neturėjo. Sitai literatūrai tinka neramūs laikai, kada 
žmonės laukė ko nors geresnio, kokių nors permainų. Tokie 
buvo N. T-to laikai, kur žydai laukė Mesijo ir savo išvadavimo 
iš svetimo jungo. Tokiais momentais žmonės ir šiandien mėgsta 
skaityti apokalipses. 

Yra visa eilė judaistinių apokalipsių. Mes paminėsime jų tik 
svarbiausias. | 

Žymiausia visų yra Henocho?) apokalipsė. Šita apokalipsė 
yra įvairių autorių apokaliptinių raštų rinkinys nuo 160 iki 60 


1) Graikiškai apokalipsis nuo veiksmažodžio apokalyptein: atidengti 
paslėptus dalykus, apreikšti praeities ir ateities paslaptis, viso pasaulio, 
dangaus, Dievo mintis, esmę. S A 

Kaip Henocho apokalipsė, taip ir kitos apokalipsės yra parašytos 
prisidengus svetimais vardais, garbingų vyrų. iš praeities. Tada taip 
Euro įprasta pagerbti žymius vyrus ir jų vardu geriau išrekiamuoti savo 
raštus. 

metų prieš Kristų. Tie 1aštai buvo parašyti hebraiškai arba ara- 
meiškai, išversti į graikų kalbą ir iš ten į kitas kalbas. Mums 
yra žinomas aitiopų vertimas, trumpesnis slavų vertimas ir graikų 
vertimo fragmentai. 

Aitiopų vertimas turi 108 perskyrimus. Po įvado apie b2- 
dievius ir išrinktuosius (1 — 5) kalba apie angelų nupuolimą 
(6—16) ir Henocho kelionę danguje (17—36), po to apie Mesiją 
(31—71) ir žvaigždžių paslaptis (72—82), paskui eina vizijos apie 
žmonijos istoriją iki Mesijo laikų (83 — 105) ir baigia ragini- 
mais (106—108). 

Slavų Henocho apokalipsė yra daug trumpesnė, turi tik 68 
skyrius. Tenai aprašome, kaip Henochas atsisveikina su savo vai- 
kais ir keliauja per 7 dangus (1 — 21), gauna apreiškimą apie 
pasaulio sukūrimą ir apie tvaną (22—38), pasakoja savo vaikams, 
ką jis yra pergyvenęs (39—66) ir baigia patarimais (67— 68). 


Henocho knyga yra turtingiausias šaltinis pažinti žydų reli- 
gijai Naujojo Testamento gadynėj. Su žydų religija, ypač Jėzaus 
laikais, supažindina mus Mozės įžengimas į dangų (lotyniškai: 
assumptio Mosis), kuris buvo parašytas Palestinoj apie 30 metus 
po Kristaus. Iš šitos knygos mes turime tik 12 skyrių lotyniško 
vertimo. Čia įeina Mozės kalba savo įpėdiniui Jozuui apie pasaulio 
istoriją iki Herodo sūnų viešpatavimo. Įdomiai aprašytas laukia- 
masis Mesijas, kuris nugalės pasaulį, ir paskui bus pasaulio galas. 


Iš vėlesnių laikų yra Ezro IV knyga. Ją sudaro 7 vizijos 
kur nagrinėja klausimą: kodėl Dievas atmetė žydų tautą ir leido 
pagonims sunaikinti Jeruzalę? Taigi šita kmyga buvo parašyta 
jau krikščionių gadynėj, apie 80 arba 90 metus po Kr. Parašė 
ją tikintis ir galvojantis žydas. Žydų atmetimą aiškina gimtąja (pa- 
veldėjimo) nuodėme, bet džiūgauja, kad būsimojoj Mesijo karalystėj 
viskas bus išlyginta. Knyga parašyta hebraiškai ir išversta į graikų 
kalbą, bet užsiliko tik lotynų, syrų, arabų, aramejų ir aitiopų 
kalbomis. 

Panašaus turinio knyga yra ir Barucho apokalipsė, parašyta 
dar vėliau, antrame amžiuje po Kr. Syriškasis vertimas turi 87 
skyrius. Po istoriško įvado nagrinėja tą patį klausimą: Kodėl 
leido Dievas sunaikinti Jeruzalę? Kodėl neapsaugojo miesto nors 
dėl teisiųjų, kurie jame buvo? Kodėl nebaudžia visą piktą pasau- 
lyje, ypač tarp pagonių? (1—30). Visą paguodą randa ateityje ir 
alegoriškais vaizdais apie vynmedį, kedrą, šaltinius ir dvyliką 
upių, perkūną ir debesis aprašinėja būsimąjį teismą (31—87). 
Graikiškas ir slaviškas fragmentas septyniolikoj skyrių kalba apie 
Barucho kelionę per penkis dangus. 


Antrame amžiuje po Kr. kilo ir Abraomo apokalipsė. 32 
skyriuose apima įvairius apreiškimus, kuriuos Abraomas gavo 

danguje. Abraomo apokalipsė yra krikščionių perdirbta ir išsilikus 
tik slavų vertime. 

Senovės bažnyčios literatūroj dažnai minima Elijo apoka- 
lipsė ir Sofonijo apokalipsė. Rodos, kad ir jos buvo krikščionių 
perdirbtos. 

2. Istorijos raštai. Žydai uoliai garsindavo garbingą savo 
praeities istoriją, kad tuo mokytų ir ragintų savo bendratikius. 
Šitų raštų autoriai gyrė žydų tautos ypatybes, Dievo įstatymą, 
žydų pamaldumą ir peikė pagonis, kurie juos pavergė ir todėl 
jie turi būti Dievo pasmerkti, žydai gi—palaiminti. 

Vienas žymiausių istoriškų raštų yra Jubiliejų knyga, kitaip 
vadinama „mažoji genezis“, nes ji pasakoja tai, kas yra Genezis 
(I Mozės) knygoj: seniausią istoriją nuo pasaulio sukūrimo iki 
Izraelio išsivadavimo iš Aigipto. Apreiškimo formoj, kurį Mozė 
gavo ant Sinajo kalno per angelą, išdėstomas Mozės įstatymas 
ir kiti įstatymai, parašyti danguje. Autorius gina kunigus ir aštriai 
kritikuoja pagonis. Istorija padalinta pagal jubiliejinius 
(t. y. 50) metus, todėl ir knyga taip yra parašyta. Parašė ją žydas, 
rodos, dar 2 pusėj 2 amžiaus pr. Kr. hebraiškai arba arameiškai. 
Iki šiol užsiliko tik aitiopų vertimas. 


Gerai žinomos yr 4 Makabejų knygos, kurios apima maka- 
bejų istoriją. Pirmoji knyga, parašyta dar makabejų laikais, t. y., 
apie 130 m. pr. Kr., yra istoriška ir svarbiausia; parašyta hebraiškai 
arba arameiškai, užsiliko tik graikų, lotynų ir syrų vertimuose. 
Antroji ir trečioji knygos parašytos graikiškai jau pirmame am- 
žiuje po Kr. (prieš 70 m). Ketvirtoji knyga parašyta pirmojo 
amžiaus pr. Kr. antroj pusėj ir vėliau perdirbta. Ji apima legen- 
dinę istoriją apie Eleazaro kankinimą, septynis brolius ir jų 
motiną. Tai kitoniškos rūšies knyga, negu kitos, ji giria protą, 
kuris valdo geidulius. Šitos knygos labai svarbios žydų religijai 
pažinti. 

Legendariško turinio yra kitos dvi knygos: Judit ir Tobit. 
Judit didvyriškai atvadavo savo tautą, užmušdama priešų vadą 
Holoferną. Šita knyga parašyta hebraiškai, užsiliko graikų, lotynų, 
syrų ir aitiopų kalbomis. Joje pasireiškia tvirtas tikėjimas Dievo 
pagalba ir žydų laimėjimu, jei jie liks ištikimi įstatymui. 

Pirmame amžiuje pr. Kr. parašyta yra Tobito knyga graikų 
kalba (vėliau perdirbta graikų, lotynų, aramėjų ir aitiopų kalbomis). 
Ji aprašo Tobito šeimos istoriją, jo kelionę į Mediją ir jo laimę, 
gautą už dorybes. Iš knygos matyti tvirtas pasitikėjimas Dievu, uolus 
įstatymo įsakymų pildymas ir naujos Jeruzalės laukimas. 


Prieš Kr. arba po Kristaus gimimo kilo Adomo ir Ievos 
gyvenimas, kuris aprašo rojų, žmonių nupuolimą ir Adomo 
šeimą. 

Žydai mėgdavo papildyti Senojo Testamento raštus, pridėti 
priedų. Toks priedas yra /// Ezro knyga (taip pavadinta pagal 
lotynišką Bibliją, kur Nehemijo knyga vadinama II Ezro knyga). 
Ji aprašo gyvenimą nuo Jozijo karaliaus iki Erzo, ypač kultą. 
Iš makabėjų laikų yra Manaso malda, atgailos psalmė, kuri nori 
papildyti II Paralip. knygos 38 persk. 18 ir 19 eilutes. Danie- 
liaus knygą nori papildyti Asarjo malda ir Trijų vaikinų giesmę 
ugnies pečiuj; kilus taip pat makabėjų laikais. Iš antro amžiaus 
pr. Kr. yra priedas prie Esterės knygos. Iš tų laikų yra ir 
legenda apie dorą Zuzaną. Žydų religiją prieš pagonių stab- 
meldystę gina Jeremijo laiškas. 

Yra ir visa eilė testamentų, rašytų prisidengiant garbingų 
praeities vyrų vardais. Toks raštas yra Dvylikos patriarkų testa- 
mentas, parašytas tarp 70 m. pr. Kr. iki 10 m. po Kr. hebraiškai 
arba arameiškai (užsilikęs graikų, armėnų ir slavų vertimuose). 
Jis aprašo atskirai kiekvieno patriarko (Jokūbo 12 sūnų, Gen. 49) 
gyvenimą, paskui jų patarimus, įspėjimus ir pranašavimus 

iia knyga yra labai svarbus šaltinis žydų etikai pažinti — 
Abraomo testamentas aprašo, kaip Abraomas prieš savo mirtį 
dar nori pamatyti pasaulį, ir todėl Mykolo arkangelo vežamas 
per pasaulį, mato praeitį ir dabartį, dangaus paslaptis ir pažįsta 
Dievo mintis. Paskui miršta, ir jo siela nunešama į rojų. Knyga 
iš senesnių šaltinių parašyta antrame amžiuje po Kr. Žinoma 
graikų, slavų ir aitiopų vertimuose. (Graikiškai parašytas Jobo 
testamentas iš 2 arba trečio amžiaus. 

Mažesnės vertės turi Juozapo istorija, Izajo kankinimas ir 
kiti istorijos raštai. 

3. Poezijos raštai. Po Babilono nelaisvės žydai parašė daug 
psalmių. Kai kurios pateko į Senojo Testamento kanoną, kitos 
buvo atskirai platinamos. Vienas tokių psalmių rinkinių yra 
Salamono psalmės, parašytos pariziejų 60 metais pr. Kr. hebraiškai 
(dabar tik graikiškai). Rinkinys turi 18 psalmių, gal būt, ne 
vieno autoriaus. Šitos psalmės ragina uoliai pildyti Dievo įstatymą, 
laukti Mesijo, kuris įkurs sau politinę valstybę pagal Dievo 
įstatymą; primenamas tikėjimas prisikėlimu ir pasaulio galu. Savo 
laiku šitos psalmės buvo priimtos ir į Naujojo Testamento kanoną 
(Codex Alexandrinus). 

- Salamono odos turi daugiau kaip 40 odų syrų ir kopių 
vertime. Jos buvo perdirbtos ir todėl rodo žydų, krikščionių ir 
graikų elementų mišinį. Iš krikščioniškų minčių reikia priminti 
Dievo įkūnijimą, gimimą iš mergaitės, mirtį ant kryžiaus, nužen- 
gimą į pragarą ir trejybės formulę. Odos buvo parašytos gale 
1 amžiaus pr. Kr., arba pradžioj 1 amžiaus po Kr., bet apie 100 m. 
po Kr. krikščionių perdirbtos. Kai kurie jose mato krikščionių 
darbą iš 2 amžiaus. Šitos odos krikščionių buvo laikomos šven- 
tomis knygomis. 

4. Išminties knygos. Senojo Testamento išminties knygų 
pavyzdžiu per paskutinius du amžius prieš Kr. buvo rašomi 
išminties raštai, kuriuos labai uoliai skaitė ne tik žydai, bet taip 
pat krikščionys net ir šiandien. Svarbiausieji tokie raštai yra 
Siracho Jėzus (Jėzus ben Sira) ir Salamono išmintis. 

Siracho knyga yra patarlių rinkinys apie išmintį, atsižvelgiant 
į visus praktiško gyvenimo momentus. Svarbiausioji visos knygos. 
mintis yra ta, kad išminties pagrindas, šaltinis ir tikslas yra 
Dievo baimė: išmintis yra ir Dievo svarbiausioji ypatybė, kuri 
pasireiškia gamtoj ir istorijoj. Knyga parašyta hebrajų kalba 
apie 190 m. ir išversta autoriaus anūko 132 arba 131 m. pr. Kr. 
Be to, buvo išversta į visas senąsias kalbas. Hebraiškas tekstas 
dingo. 

Panašaus turinio yra ir Salamono išmintis (Sapientia Sala- 
monis), parašyta pirmojo amžiaus pr. Kr. pirmoj pusėj. Svar- 
biausioji mintis yra Dievo išmintis su bedievių teismu ir stab- 
meldystės prakeikimu. Šita knyga gina žydus nuo pagonių filoso- 
fijos ir daugdievystės. Bet ir autorius — stovi graikų filosotų 
įtakoj. Joj daug helenizmo, ir kartu stovi labai arti krikščionybės. 

5. Propagandos raštai. Zydai rašė ne tik žydams, bet ir kitoms 
tautoms, kad tarp jų išgarsintų savo religiją, kad patrauktų jas 
prie savo religijos, rodydami joms savo tautos garbingą ateitį. 

Prie tų propagandos raštų priskaitoma Barucho knyga, kuri 
iš dalies priklauso išminties raštams. Ta knyga pasakoja apie 
Dievo teisingumą ir Izraelio nuodėmingumą, vietomis ir apie 
išmintį, laukia išvadavimo iš nelaisvės. Bet tai buvo parašyta 
tik trumpai prieš makabejų laikus, kai kurios vietos prieš 
Jeruzalės sugriovimą. 

Aristeo laiškas Filokratui Iegendariškai aprašinėja Senojo 
Testamento išvertimą į graikų kalbą, Septuaginta, nori įrodyti 
šito vertimo dievišką kilmę ir žydų religijos vertę. Taigi laiškas 
turi apsaugos ir misijos tikslą. Buvo parašytas apie 100 m. 
prieš Kristų graikų kalba, kuri labai panaši į N. T. kalbą. 

Labiausiai buvo skaitomos (ir šiandien dar yra) Sibyllos 
knygos. Jau seniausiais laikais buvo mėgstamos Graikijoj prana- 
šystės Sibyllos vardu (burtininkės iš aštunto amžiaus pr. Kr. Maž. 
Azijoj). Žydai pasinaudojo Sibyllos literatūra, perdirbo ją, kad 
įrodytų, jog jau pagonių pranašai pranašavo kiltų tautų žlugimą, 
skelbė, kad pagonių filosofija ir etika yra be vertės ir gyrė žydų 
pamaldumą ir dorovę. Svarbiausioji mintis visur yra žydų priešų 
pasmerkimas Mesijo karalystėj. Tokios žydų pranašystės prasidėjo 
antrame amžiuje prieš Kristų. Krikščionys toliau platino šitą 
literatūrą. Yra žinomos penkios Sibyllos knygos. Svarbiausia 
yra trečioji, kuri kilo dar antrame amžiuje prieš Kr., ir penktoji, 
parašyta po Jeruzalės sunaikinimo, kuri rodo nuotaiką tų laikų 


58 


"— PW P/PP PMP 


“žydų, ypač santykiuose su romėnais. Ciesorius Neronas aprašomas 
su didžiausia neapykanta, kaip Jono apokalipsėj. *) 


6. Žydų rašytojai N. T. gadynėj. 


"Minėtos žydų literatūros autoriai daugiausia nežinomi. Bet be 
jų yra dar du žymūs žydų rašytojai, kurie gyveno apaštalų laikais, 
ir todėl yra svarbūs krikščionybei. Tai yra Filonas iš Aleksan- 
drijos ir Juozas Flavius. Abu yra žymūs helenistiško judaizmo 
atstovai. 

Filonas iš Aleksandrijos?). Kilęs iš kilnios, turtingos šeimos, 
buvo ištikimas savo tautos narys ir religijos išpažintojas, bet 
helenistiškai išlavintas filosofas. Jo literatūrinio darbo centras 
yra Dievo įstatymas. Jo darbo tikslas—žydų religijos aiškinimas 
ir gynimas. Jo darbų tarpe yra egzegezės: Mozės knygų aiški- 
nimas. Jis alegoriškai aiškina šv. Raštą. Iš sistematiškų filosofijos. 
raštų paminėtini: „Dzetemata kai lyseis“, t.y., klausimai ir atsa- 
kymai Biblijos knygoms, „Hypothetika“, t.y., sąlygos. Jis padarė 
žymią įtaką krikščionių teologijai. Jo raštus vokiečių kalba išleido 

L. Cohn 1909 metais. 

r Juozas Flavius, kilęs iš Jeruzalės iš kunigo giminės, gimė 
37 arba 38 metais po Kr. Dar jaunas gerai susipažino su Raštu, 
su sadukėjais ir eseniečiais. 19 metų amžiaus tapo pariziejų 
sektos šalininku. Gerai pažino ir helenistinę kultūrą. Žydų karo 
pradžioj kariavo prieš romėnus Galilejoj, bet greit pasidavė ir 
perėjo į romėnų pusę. 69 metais palydėjo Titą į Romą, priėmė 
romėnų pilietybę, gyveno Vespasiano rūmuose, buvo apdovanotas 
turtais Galilejoj ir mirė pirmojo amžiaus gale. " 

Jo raštai yra labai svarbūs šaltiniai žydų istorijai. Žymiau- 
sieji jo raštai yra septynių knygų Žydų karas (Bellum judaicum) 
(nuo Antiocho EEpifano iki 73 m. po Kr.), Žydų senybės („Anti- 
guitates judaicae) nuo pasaulio sukūrimo iki 66 metų po Kr., 
savo biografija („Vita“), kur pateisina savo darbus žydų kare, 
dvi knygos prieš Appioną („Contra Appionem“), kur gynė žydus 
nuo graikų ir romėnų. Apskritai, visi jo raštai turi gynimo 
charakterį. (Visus vokiečių kalba išleido H. Clementz, Halle 
1900—1901 ir Kohout, Linz 1901). 


7. Targumai. 
Naujojo Testamento gadynė glaudžiai susijusi su kai kuriais 
targumais. . Kaip jau buvo minėta, žydai po Babilono nelaisvės 


1) Visą judaistinę literatūrą vokiečių kalba išleido E. Kautzsch. 
Apokryphen und Pseudepigraphen des Alten Testaments 1900. | 
2) Mirė 41 metais po Kr. Jį jau minėjome straipsnyje apie helenizmą. 

jau nebesuprato gerai hebrajų kalbos, jie ėmė kalbėti arameiškai. 
Todėl buvo reikalinga ir pamaldose hebraiškai perskaitytą šv. 
Rašto tekstą greit išversti į aramėjų kalbą. Vėliau šitie vertimai 
"buvo parašyti, ir taip kilo targumai. Targumas yra mažiau arba 
daugiau laisvas vertimas su paaiškinimais (perifrazėmis). Mūsų 
'gadynei priklauso Onkelo ir Jonatano targumai. 

Onkelos gyveno pirmojo amžiaus po Kr. pirmoj pusėj; 
pagal Babilono talmudą, buvo prozelytas ir vyresniojo rabino 
"Gamalielio mokinys. Jis parašė targumą Pentateuchui (5 Mozės 
knygoms). 

Jonatanas, Uziėlio sūnus, Hillelio mokyklos šalininkas, 
gyveno pirmojo amžiaus po Kr. antroj pusėj, kadangi jis jau 
pažino Onkelo targumą. Jis parašė targumą ankstesnėms ir vėles- 
nėms pranašų knygoms (jozuė, teisėjai, 2 Samuelio, 2 karalių 
knygos, Izajos, Jeremias, Ezekiel ir 12 mažųjų pranašų). Jo tar- 
gumas laisviau išverstas, negu Onkelo, ypač pranašų, kur nori 
tekstą gerai paaiškinti. 

Yra ir visa eilė kitų targunių, bet jie kilę iš vėlesnių laikų. 


8. Rabinu literatūra. Talmudas. 


Ne visai, bet iš dalies mūsų gadynei priklauso ir rabinų 
literatūra, Talmudas. Jis yra didelis šaltinis religiniam žydų gy- 
venimui pažinti. 

Talmudas (t.y., studija, mokslas) yra daugelio raštų rinkinys. 
„Jis susideda iš dviejų dalių: Mišna ir Gemara. 

Mišna (t.y „kartojimas, nerašytas mokslas) yra žymių žydų 
mokytojų iš antrojo amžiaus po Kr. pamokymų rinkinys apie 
Mozės įstatymą. Minima apie 150 mokytojų iš pirmojo ir antrojo 
amžiaus po Kr., kurie arameiškai vadinasi tannaim, žanaitai, 
kitaip buvo vadinami rabbi (t.y., mano mokytojas), rečiau rabban 
(mūsų mokytojas). Šitie rabinai dalinami į keturias generacijas. 
Į pirmąją generaciją 10—90 m. po Kr. įskaitomi Hillelio mo- 
kyklos šalininkai, tarp jų vyresnis rabban Gamalielis (žinomas iš 
Apaštalų Darbų 5), rabban Jochanan ben Zakkai ir Šamajo mo- 
kykla. Antrajai generacijai (90— 130) priklauso rabban Gama- 
lielis II, Josna ben Chananja, Eliezer ben Hyrkanos, Ismael ir 
visų žymiausias rabban Akiba (kuris priėme Barkochbą kaip 
Mesiją), Mišnos įkūrėjas (vietoj komentaro sistematiškai padalino 
visą savo mokslą). Trečiąją generaciją (130—160) sudaro Akibos 
mokiniai, ypač rabban Meir, kuris toliau dirbo savo mokytojo 
sistematišką darbą. Ant jo darbo pagrindo ketvirtoj-generacijoj 
160—200) Juda Ha-nasi (Rabbenu hakkadoš: mūsų šventasis mo- 
kytojas) sustatė visą Mišną. 

Mišna turi šešias knygas su 63 traktatais. (Kiekvienas trak- 
tatas dalinamas į skyrius ir skyriai į pamokymus). Pirmoji knyga 

„Zeraim“ (sėklos) vienuolikoje traktatų kalba pirmiausi ie: 
žemdirbystės įstatus. (1. Berakhoth: palaiminimai, maldos, 5. Selinns 
septintieji metai, 6. Terumoth: dovanos kunigams ir aukos, 7. 
Maaseroth: dešimtinės, 11. Bikkurim: pradai). ' 

Antroji knyga „Moed“ (šventės laikas) turi 12 traktatų apie 
švenčių dienas. (1. Šabbath: subata, 3. Pesachim; Velykos 5. Joma: 
Suderinimo diena, 6. Sukka: šetrų šventė, 7. Beza: kiaušinis, ar gali- 
ma suvalgyti šventės dieną padėtą kiaušinį? Kas leista ir neleista 
daryti subatos dieną. 8. Roš-ha-šana: naujieji metai). 

Trečioji knyga „Našim“ (moteriškės) turi 7 traktatus apie 
vedybų teisę ir nazirų pažadus. 

Ketvirtoji knyga „Nesigim“ (žalų darymas) su 10 traktatų 
dėsto kriminalinę ir civilinę teisę. (4. Sanhedrin: sinedrija, 6. 
Šebuoth: priesaikos, 7. Edujoth: liudijimai, 9. Arboth arba Pirke 
Aboth: tėvai, protėvių patarimai). 

Penktoji knyga „Kodašim“ (šventieji dalykai) 11 traktatų 
kalba ypač apie aukas ir valgius (kurių neleista valgyti). 

Šeštoji knyga „Teharoth“ (švarumas) 12 traktatų apima. 
įstatus apie švarumą ir nešvarumą. | 

Mišnos kalba yra naujoji hebrajų kalba?). 

Be traktatų, kurie surinkti Mišnoje, yra ir kitų traktatų. 
Šitie arameiškai vadinasi Baraitha (t. y., „išorinė“ Mišna) arba 
Tosephta (priedas, prijungimas). Tai yra į Mišną panašus vei- 
kalas, Jo kilmė ne visai aiški. (Išleido jį M. S. Zuckermandel, 
Pasewalk 1880). 

Nuo trečio iki šešto amžiaus po Kr. gyvenusieji žydų mo- 
kytojai vadinasi amorejai (kalbėtojai), aiškintojai, kadangi jie už- 
siėmė ypač Mišnos aiškinimu. Tai vyko Palestinoj ir Babilonijoj, 
kur buvo žymios rabinų mokyklos. Taip kilęs veikalas vadinasi 
Gemara, t. y., pabaigiamas. Tuo baigiasi Mišnos ir Talmudo. 
darbas. 

Bet Talmudo darbas nėra vienodas. Daromas skirtumas. 
tarp Palestinos, arba Jeruzalės, ir tarp Babilono Talmudo. 


Palestinos, arba Jeruzalės, Talmudas kilo 4 ir 5 amžiuje 
po Kr. Jis parašytas iš dalies hebraiškai, iš dalies arameiškai. 
(Visą Jeruzalės Talmudą prancūzų kalba išleido M. Schwab: Le 
Talmud de Jėrusalem, 11 tomų, Paris 1878-90; vokiškai A. Wūnsche:. 
Der Jerusalemitische Talmud in seinen haggadischen Bestand- 
teilen ins Deutsche ūbertragen, Zūrich 1880). 


1) Vokiečių kalba. yra keletas Mišnos leidinių, bet jie apima tik vieną. 
Mišnos dalį. A. Sammter: Mischnajoth, die 6 Ordnungen der Mischna. 
Hebraisher K ext mit Punktation, deutscher Ubersetzung u. Erklarung, Berlįn 
1887 (nepabaigta); Geog Beer und Oskar Haltemann: Die Mischna, Text 
und Ubersetzung und ausfūhrliche Erklarung, 1912—Ausgewžhlte Mischna- 
traktate H. L. Stracko ir kitas P, 'Fiebigo. 

Babilono Talmudas penkis kartus didesnis už Jeruzalės 


Talmudą, nuo šio visai nepriklauso ir yra labiau vertinamas. Jis 
(pradėtas jau trečiame amžiuje Babilonijos žydų mokyklose Suroj 
ir Nehardejoj. Priruoštąją medžiagą pirmą kartą suredagavo Rab 
Aši!) (miręs 427); kaip paskutinis redaktorius iš amorejų mi- 
nimas Rab Abina (miręs 499). Bet Babilono Talmudas pabaigtas 
buvo tik šeštame amžiuje mokslininkų, kurie vadinasi saborejais, 
t. y., aiškintojais, mąstytojais. 

Babilono Talmudas parašytas daugiausia rytų aramėjų kalba, 
tik maža dalis hebraiškai. Jis neapima visų Mišnos traktatų. (Visą 
tekstą su anglų vertimu išleido L. Rodkinson, 20 tomų, New-Jork 
1896—1903, su vokišku vertimu Lazaras Goldschmidt 1897 (ne- 
pabaigtas), vokiškas vertimas su paaiškinimais ir Nivard Schlėg|, 
Wien 1921 (nepabaigtas). 

Midrašai skiriasi nuo kitų rabinų raštų tuo, kad jie nėra 
sistematiški, bet skirti atskiroms šv. Rašto knygoms. Jie iš dalies 
kilo tanaitų laikais?)  Midraš=—ieškojimas, studijavimas, aiški- 
nimas, kitaip sakant, komentaras. Iš tanaitų laikų mes turim 
halachos pobūdžio tris midrašus: Mešilta (—matas) Mozės II 
knygai, Sif/ra (—knyga) Mozės III knygai ir Si/fre (—knygos) 
Mozės IV ir V knygai. (Mešiltą išleido vokiečių kalba I. Winter 
ir A. Wūnsche 1909, Sifrą J. H. Weisz, Wien 1862, Sifrę, 1 dalį 
M. Friedmann, Wien 1864). Haggados (mokslo, dogmatikos) po- 
būdžio midrašai kilo tik 6 amžiuje ir dar vėliau. (Daugelį jų 
išleido vokiečių kalba A. Wiinsche). 


II. Religinės ir politinės žydų srovės. 


1. Rašto žinovai. Be kunigų, kurių pareiga buvo pirmiausia 
aukoti, žydų religija rūpinosi ir kiti žmonės. Jų priešakyje sto- 
vėjo a žinovai. 

ydų didžiausias pasigirimas buvo Mozės įstatymas. Jo 
studijavimu užsiimdavo daugelis pamaldžių ir mokytų vyrų. Žydai 
juos vadindavo „soferim“'—raštininkais. 

Pirmas toks „sofer“ buvo Ezra (T.s11. N:h. 819). Po Ba- 
bilono nelaisvės žydai labai susidomėjo Mozės įstatymu. Reikėjo 
jis apsaugoti, aiškinti ir perduoti būsimoms kartoms. Sitas darbas 
buvo laisvas (pašalinis). Juo užsiimdavo mokyti vyrai iš reli- 
gijos meilės. Gyventi iš to nebuvo galima (Hillelis, Povilas). 

Rašto žinovų nuopelnastas,kad jie apsaugojo ir atidavė žydams 
ir visam pasauliui Senojo Testamento literatūrą. Jie buvo žydų 
taip gerbiami, kad gavo vietą net aukščiausioj taryboj, synedrijoj. 


1) Babilonijoj rabinai buvo vadinami „Rab“. 
2) Halakos, etikos pobūdžio midrašai. 

Per juos judaizmas tapo knygos religija. Jėzaus laikais jie sudarė 
Rašto žinovų cechą ir buvo didžiausi naujosios dvasios priešai, 

Naujasis Testamentas juos vadina įvairiais vardais, dažniau- 
siai „grammateus“, kas atsako hebraiškam „sofer“ ir reiškia raš- 
tininką, rašytoją, literatą (Mk. 1.22). Dėl įstatymo studijavimo 
jų kitas pavadinimas yra „nomikos“ (Mat. 22.35. Lk. 10.25, no- 
mos=—įstatymas), arba „nomodidaskalos“ (įstatymo mokytojas 
Lk. 5.17, Apd. 5.34.). 

Jų svarbiausia pastanga buvo išlaikyti tradiciją (patrikai 
paradoseis Gal. 1.15), senesniųjų pažiūras.) Todėl jie papunk- 
čiai norėjo pažinti tradiciją (Apd. 22.5), ją išlaikyti ir kitiems per- 
duoti.) Raštų studijavimą vadino žodžiu „ieškoti“?) (graikiškai 
„ereunan“', tyrinėti Jono 5.s9.). Jėzaus laikais Senojo Testamento 
kanonas buvo jau nustatytas (užbaigtas). Tai buvo pirmiausia 
Rašto žinovų nuopelnas. Jie nustatė, kurios knygos turi būti 
paimtos į kanoną, ir išdirbo pažiūrą apie Rašto įkvėpimą (ins- 
piraciją). į 

Kai kanonas buvo jau baigtas, jų svarbiausias darbas buvo 
Rašto aiškinimas. Jų egzegezė buvo alegoriška. (Gal. 4.24, 3.16. 
I Kor. 9.9.10.). 

Iš Rašto jie stengėsi išdirbti mokslo sistemą (dogmatiką, 
hebraiškai „haggadą“ nuo higgid-limmed-mokyti) ir instrukcijas 
kasdieniniam gyvenimui (etiką, kazuistiką, hebraiškai „„halacha“, 
nuo halach-vaikščioti, gyventi). 


Jėzus buvo priešingas Rašto žinovams dėl jų gyvenimo 
(Mat. 23). Jie prisilaikė įstatymo raidės, bet rado būdą paleng- 
vinti įstatymo pildymą. (Pavyzdžiui, subatos dieną nieko nebuvo 
leista dirbti, bet jie nustatė sieną tarp leistųjų ir neleistų dalykų, 
pav., kad žydas gali eiti subatos dieną 2000 mastų, Apd. 1.12, 
subatos kelias, ne tik į bažnyčią; tokį kelią padarė ir Mozė į 
šventyklą). Rašto žinovų galvojimo būdą rodo kad ir šie klau- 
simai: kas bus po mirties su žmona, kuri buvo ištekėjusi už 7 
brolių (Lk. 20.27.), arba, keno sūnus bus Mesijas (Mk. 12.35.)? 


Jie ne tik aiškindavo Senąjį Testamentą, bet ir papildydavo, 
ko tenai nerasdavo. į 


Jie, užsiimdami formalumais, mažmožiais, užmiršo svarbiau- 
sius dalykus. Tai jiems prikišo ir Jėzus (Mk. 7.11, Mat. 23). 
Tuo jie atkreipė liaudį nuo religijos esmės, (branduolio, Lk. 11.52, 
Mat. 23.15, „jūs užrakinate dangaus karalystę ties žmonėmis“). 


' 


1) „Girdėjote, kad senesniems pasakyta“, Mat. 5.21. d 
2). Perimti hebr. masar, iš tenai yra Masora: mokytų mokykla, kuri 
saugojo S. T. tekstą; perduoti: kibbel, iš čia Kabala. oj 
3) Hebraiškai „daraš“ iš čia ,„Midraš“ moksliškas komentaras Biblijai. 

Savo ir pirmatakų mokslą jie perduodavo gyvu žodžiu. Jų 
mokslas buvo saugojamas atmintyje dažnu kartojimu!). Dažnai 
buvo pridedama prie tradicijos ir naujų dalykų. 

Rašto žinovai lavinosi pasikalbėjimuose, disputuose, ginčuose 
(graik. dzetesis Apd. 15.2, 18.5). Jauni mokiniai klausė, bet ga- 
lėjo ir paklausti ir buvo klausinėjami (Lk. 2.46-41). Pasikalbėji- 
mas tarp mokytojų (kaip rytuose) buvo labai triukšmingas. 

Mokytų „„meisterių“ mokyklos susidarė iš privatiškų jaunų 
vyrų grupių. Naujajame Testamente minimas Gamalielis, Sauliaus 
mokytojas (Apd. 5.34, 22.5); anksčiau veikė Hillel ir Šammai. 

Apskritai, Rašto žinovai dirbo be atlyginimo. (Kai Jėzus 
sako, kad jie „ryja našlių namus, dengdamies ilga malda“, tai 
nebuvo bendra taisyklė; Mk. 12.40). Todėl jie buvo liaudies 
gerbiami, vadinami „„meisteriais“ (rabbi, Mat. 23.7.9.), gal būt, ir 
„tėvu ir vadu“ (Mat. 23 9.10, pater kai kathėgėtės). Patys reikalavo, 
kad būtų sveikinami (Mat. 23.1.) ir užimdavo pirmas vietas po- 
kyliuose ir pirmus krėslus sinagogose (Mat. 23.64.) Visuomet 
buvo apsivilkę iškilmių rūbais. Ant rūbų nešiodavo „kutus“ 
(cicith. Mat. 23.5) ir kitas pamaldumo žymes (fylakteria=apsauga, 
amuletą, antrašą, hebr. tehilim: dirželiai su odiniu arba medi- 
niu kubu, į kurį buvo įrašyta žydų tikėjimo vieno Dievo išpa- 
žintis, pavadinta: ,„Sema Jizrael=Klausyk Izrael, Viešpats, mūsų 
Dievas, viens vienintelis yra Dievas...“; tai turėjo būti pririšta 
ant kaktos, ant rankos ir parašyta „aukščiau stulpų namų ir į 
vartus“, Deut. 6.4-9, 11.15-21). 

Jėzaus procese Rašto žinovai stovėjo drauge su pariziejais 
prieš Jėzų. 


Religinės srovės ir partijos. 


Dar labiau, negu graikai filosofija, žydai susidomėjo reli- 
gija. Kaip Graikijoj kilo filosofijos mokyklos, taip tarp žydų 
kilo religinės srovės. Iš jų Naujajame Testamente minimi: pari- 
ziejai, saddukejai ir esseniečiai. 

2. Pariziejai. Žydų religiniame gyvenime svarbiausią rolę 

Graikiškas žodis „farisaioi“ yra perdirbtas iš hebraiško 
žodžio „perušim“ arba arameiško „,parišajja“. ,,Perušit“ reiškia 
atsiskyrimą. Pariziejai, kad išliktų nesutepti, atsiskyrė nuo paprastų 
žmonių (hebr. „am haarez“: žemės liaudis). 

Pariziejų veikimas prasidėjo Hasmonejų laikais. Aleksandras 
Janejus (103-76) buvo jų priešas, o Aleksandra —-jų šalininkė 
(76-67). Jie buvo priešingi Herodų dinastijai (kuri buvo per 
mažai tautiška ir orthodoksiška) ir romėnų (pagonių) valdžiai. 


1) Kartojimas=mišna=Rašto žinovų literatūra. 

Pariziejai stengėsi Dievo įstatymą pritaikinti gyvenimui. 
Rašto žinovai labiau teoretiškai užsiėmė šv. Raštu, pariziejams 
tai buvo gyvenimo taisyklė. Rašto žinovas galėjo būti parizieju 
ir atvirkščiai. 

Pariziejai norėjo, kad Dievo įstatymas būtų visiems gyve- 
nimo taisyklė. Jie sudarė religinę srovę, arba partiją, sektą 
(Apd. 15.5. „hairesis ton iarisaion), tarp žydų, kurie norėjo gy- 
venimą suderinti su įstatymu. Tam reikėjo gerai pažinti įstaty- 
mą. Todėl pariziejai evangelijose dažnai minimi drauge su Rašto 
žinovais (Mat. 5.20, 151, 23, Mk. T.s. Lk. 6417, 7.20. Jono 8..). 

Kaip Jėzaus priešai, evangelijose jie aprašomi iš blogosios 
pusės. Apskritai, nebuvo gėda būti parizieju. Povilas, nors ir 
žinojo Jėzaus mintį apie pariziejus, nesigėdijo vadintis parizieju 
(Pilyp. 3.56. Apd. 23.6. „aš pariziejas, pariziejų sūnus“). Pagal 
įstatymo reikalavimą, nebuvo peiktinas (Pil. 3.5.6). Kitas garsus 
pariziejus, Gamalielis taip pat nedaro blogo įspūdžio (Apd. 5.54). 

Beveik visa, kas buvo pasakyta apie Rašto žinovus, galima 
pasakyti ir apie pariziejus; pirmųjų teoriją pastarieji vykdė. Jėzus 
prikaišiojo jų formališkumą, kazuistiką ir veidmainystę (Mk. 7.6 
Mat. 6.2, 5.16, 23; pariziejas ir veidmainys šiandien reiškia tą patį). 
Jėzus nepasitenkino formališkumu, apeigomis be širdies ir minčių 
pakeitimo, be meilės ir gailestingumo. Jis juos vadina „pabaltin- 
tais kapais“ (Mat. 23.27), jie gražūs tik iš viršaus. Daro viską 
tik dėl to, kad būtų žmonių giriami (Mat. 641.2, Lk. 810). Vis 
dėlto reikia pripažinti, kad kai kurie rimtai stengėsi būti pamal- 
dūs, davė daugiau dešimtinių, pasninkavo ir meldėsi daugiau, negu 
buvo reikalinga (Mat. 23.25, Lk. 18.10). 

Pariziejai prikaišiojo Jėzui, kad jis nesilaikė jų formališkos 
religijos įstatų (pasninkavimo, Mk. 249, Mat. 914, Lk. 5.33.84, 
subatos, Mk. 2.2s, Jono 5.18). Jie jautė, kad Jėzaus nusistatymas 
prieš formalumus reiškia jų religijos galą. Jų akyse peiktinas 
buvo ir Jėzaus draugavimas su nusidėjėliais. Egoistiškas susi- 
rūpinimas savo garbe nuslopino juose nusidėjėlių meilę. Jėzaus 
nusidėjėlių meilė, jo gailestingumas, malonė ir nuodėmių atleidi- 
mas jiems buvo svetimas. Krikščionybė reiškia parizeizmo nu- 
galėjimą (pralaimėjimą). 

3. Saddukėjai turėjo mažesnės įtakos, negu pariziejai. Greta 
pariziejų, kaip liaudies partijos, 2 amžiuje pr. Kr. jie pasirodė, 
kaip aristokratų partija. Sadduk arba Sadok buvo vyr. kunigo 
vardas Dovydo laikais (II Paral. 15.11, Ezech. 4445). Gal būt, jo 
ainiai sudarė saddukejų partijos branduolį. Iš jų kilo Hasmo- 
nejų šeima (I Makkab. 2.1), kuri kai kada tarp jų rasdavo para- 
mos prieš demokratiškus pariziejus. 

Saddukėjai neigė angelų egzistavimą ir žmonių prisikėlimą. 
(Mk. 12.18-, Mat. 22.23, Apd. 41 , 23s). Dievas pagal juos, tiek 
antgamtiškas, kad negali rūpintis kiekvieno žmogaus likimu. 

Prieš Jėzų jie ėjo drauge su pariziejais (Mat. 16.1). 

4. Esseniečiai *). Naujajame Testamente jie visai neminimi. 
Jie sudarė pamaldžių asketiško gyvenimo žmonių grupę, užsiėmė 
žemdirbyste, pramone, paleido vergus, nepripažino vedybų, visi 
jų turtai buvo bendri (komunizmas), laikėsi šventų knygų, švęs- 
davo subatą, atmetė priesaiką ir gyvulių aukojimą.—Helenistiškas 
sinkretizmas padarė jiems didelę įtaką (sakramentalis valgymas, 
pirtis, saulės kultas, atsisakymas nuo vedybų, nuo mėsos). Jie 
pasirodė 2 amžiuje pr. Kr., gyveno kai kuriuose miestuose į 
vakarus nuo Mirusiųjų jūros. Turėjo griežtą discipliną. Naujus 
narius priimdavo po 3 metų bandymo. Jų skaičius Filono laikais 
siekė 4000-čius. 

5. Terapeutai.  Askezės atžvilgiu į esseniečius panaši sekta 
buvo terapetuai. Šita sekta atsirado už Palestinos sienų, ypač 
Aigipte, kur ir pražydo pirmame amžiuje po Kr. ZŽinią apie ją 
duoda mums Filonas savo rašte apie kontemplatyvišką gyvenimą 
(Vita contemplativa). 

Pagal jį Aigipte, ypač prie Aleksandrijos, buvo daug žmonių, 
kurie paliko savo turtą, gimines ir pasitraukė į nuošalumą, kad 
apsisaugotų nuo pagundų. Jie vadinosi terapeutais, gal būt, todėl, 
kad mokėjo išgydyti sielą nuo jos ligų, arba, todėl, kad jie gar- 
bino Dievą. Graikiškas žodis „terapeuein“ reiškia „gydyti“ arba 
„garbinti, tarnauti“. 

Netoli Aleksandrijos vyrai ir moteriškės (ypač senmergės) 
gyveno mažuose butuose. Kiekviename bute buvo vienas šventas 
kambarys, kur negalėjo įnešti nieko nešvento. Jame tik tarnavo 
Dievui. Valgė kitame kambaryje. Terapeutai melsdavosi rytą ir 
vakarą, likusį laiką skirdavo askezei ir studijuoti Raštui, kurį 
aiškino alegoriškai. Tik saulei nusileidus išeidavo iš savo šven- 
tyklų ir valgydavo. Jų valgis 7 dieną buvo vanduo, duona ir 
druska. Septintą dieną, ištepę savo kūnus, susirinkdavo bendroj 
šventykloj, kuri mūru buvo padalinta į dvi dalis: vyrams ir mo- 
terims. Vyriausias sakydavo ten prakalbą. Didžiausioji jų 
šventė buvo Sekminės (50 diena), kada visi dalyvaudavo bendra- 
me valgyme.: Jie nebuvo krikščionys, kaip dažnai minima, bet 
žydai. Jie visai skiriasi nuo esseniečių. Naujasis Testamentas 
jų nemini. 


Politinės grupės. 
6. Herodianai. Herodų dinastija, apskritai, buvo svetima 


žydų tautai, bet vis dėlto turėjo savo partiją (dinastišką, valdžios 
partiją). Jų tikslas, gal būt, buvo palaikyti Herodų valdžią (Ga- 


1) Graikiškai essenoi, essaioi, hebr. chasea, plur. chosen—pamaldus, 
arba chazah: matyti, aram. chazain: matantis, pranašaujantis. 

tilėjoj) arba ją grąžinti (Judejoj). Todėl kovojo prieš romėnus 
r hasmonejus. 

Ne visai aišku, kodėl jie susijungė su pariziejais prieš Jėzų 
(Mk. 3.6, 12.15, Mat. 2216). Gal būt, herodianai matė Jėzuje ga- 
limą pretendentą į Dovydo sostą, ir pariziejai ieškojo jų tarpe 
paramos prieš Jėzų. 

7. Zelotai. Po Herodo I mirties revoliucionieriaus Judo 
Galiliečio šalininkai įsteigė politišką, karišką partiją žydų laisvei 
apsaugoti. Jie vadinosi zelotais—uoliaisiais (radikalais, nesutai- 
komais). Jie privedė prie nelaimingo žydų karo. 

Ir vienas Jėzaus mokinys buvo zelotas — Simonas Kana- 
nietis (Lk. 615, Apd. 1415). Gal būt, mesianiška viltis atvedė jį 
prie Jėzaus. " 

8. Samaritonai. Žydų aitimiausieji kaimynai ir giminiečiai 
buvo samaritonai. Religijos atžvilgiu buvo panašumo ir skirtumo 
tarp ių. Jie turėjo Pentateuchą, parašytą samaritoniškomis raj- 
dėmis (bet skaitė jį hebraiškai), kurį jie aiškindavo savo samari- 
toniškuose arameiškuose targumuose. (Jų Pentateuchas mažai 
skiriasi nuo masoretiško). Jie tikėjo vieną Dievą, Jahvę, laukė 
Mesijo (Jono 4.25), švęsdavo subatą. Turėjo savo šventyklą ant 
Garizimo kalno nuo Aleksandro Didžiojo laikų, bet ji buvo Joo 
iHyrkano I nugriauta 128 metais pr. Kr. 


III. Religinė santvarka. 


1. Bažnyčia. Žydų gyvenimo centras buvo bažnyčia. Dėl 
ios buvo laikomas šventu Siono kalnas ir visas miestas (net 
kraštas ir tauta). Jėzaus laikais tenai stovėjo Herodo bažnyčia!). 
Jis pradėjo ją statyti iš naujo 20 metais pr. Kr. Jo įpėdiniai 
dirbo šitą darbą beveik iki bažnyčios sugriovimo. 

Aplink bažnyčios aikštę buvo mūras, 490 m. ilgio ir 320 m. 
pločio. Mūro vidurinėj pusėj buvo trys eilės pridengtų stulpų 
113 m. aukštumo)?). Iš ten įžengdavo į pagonių kiemą, kuris visiems 
buvo prieinamas. Tenai stovėjo pinigų mainininkai ir gyvulių 
pirkliai (Mat. 21.12., Mk. 11.15, Jono 24415) Nuo šito kiemo 
bažnyčia buvo atskirta 1!/> m. aukščio tvorele („soreg“). Eiti 
už tos tvorelės pagonims buvo uždrausta mirties bausme. Iš 
„to kiemo šiaurės-rytų pusėje laiptai vedė į moterų kiemą; 
moterys toliau eiti nebegalėjo. Toliau buvo vyrų kiemas ir 
synedrijos salė su Salamono prieangiu („stoa tu Salamonos, 
Jono 10.25, Apd. 3.1). 


1) Pirmąją bažnyčią pastatė karalius Salamonas, antrąją Zorobabelis po 
Babilono nelaisvės. Šitą atnaujino ir padidino Herodas. 
2) Karališkas prieangis, „basileios stoa“. 

Akmenine tvorele buvo atskirtas levitų kiemas ir už to buvo 
kunigų kiemas, kurio viduryje po atviru dangumi stovėjo 8 m. 
aukštumo aukuras. 

Tik iš šitos vietos 12 laiptų vedė į tikrąją bažnyčią. Pirma 
jos dalis buvo šventykla su altoriumi smilkalams,!) su 7 vamz- 
džių liktorium ir stalu su šventos duonos (12) kepalais. Šven- 
tykla buvo 20 m. ilgio, 30 m. pločio ir 30 m. aukščio. Uždanga 
nuo jos skyrė šventų šventovę — (10 m.3, hagia hagion, Hebr. 
9.4), tamsią, be langų. Herodo bažnyčioj ji buvo tuščia, jos 
daiktai (sandaros skrynia su 10 įsakymų ir Arono lazda) žuvo 
Babilono nelaisvėj. 

Mūras aplink bažnyčios kiemą buvo 23 m. aukščio; uola, 
ant kurios stovėjo, — 36 m. aukščio. (Gal būt, tenai buvo 
gundomas Jėzus, Mat. 4.6). 

Kadangi Jėzus nebuvo kunigas, negalėjo toliau eiti, kaip 
iki vyrų kiemo.  „Gražiosios durys“, prie kurių sėdėdavo raišas 
žmogus (Apd. 3.2), buvo svarbiausias įėjimas iš rytų pusės į 
moterų kiemą. Šio kiemo viduje stovėjo trylika iždų (skrynių 
aukoms), kur Jėzus stebėjo žmonių aukojimą (Mk. 12.41-44, Lk. 
211.). Svarbiausias iždas buvo priė šventyklos (Mat. 27.6). 

2. Kunigai. Bažnyčios apeigas ir pamaldas pagal įstatymą 
(II Moz. 28) galėjo atlikti tik kunigai iš Levio giminės (iš kurios 
buvo Mozė ir Aronas). Levitai nebuvo iš Arono giminės ir 
atiikdavo tik antraeiles pareigas. 

Kunigai buvo padalinti į 24 klases, kurie iš eilės atlikdavo 
pareigas bažnyčioj. Eilė (tvarka, taksis) buvo nustatoma burtais. 
Tarnybos metu kunigai gyveno bažnyčioj. 

Aukščiausias visų kunigų buvo vyriausias kunigas. Tai buvo, 
apskritai, seniausias Arono giminės narys. Jis turėjo pasilikti 
iki gyvos galvos, bet romėnai dažnai pašalindavo ir paskirdavo 
kitą vyr. kunigą. Kai Naujasis Testamentas daugiskaitoje kalba 
apie vyr. kunigus („vyskupus“ Mt. 2.4, Mk. 10.85, Lk. 22.4 Apd. 
0.14), tai reiškia kai kurių šeimų narius, iš kurių buvo galima 
rinkti vyr. kunigą. Šiaip visi kunigai buvo lygūs. 

Vyr. kunigos buvo ne tik kunigų viršininkas, bet ir syne- 
drijos pirmininkas (Mat. 26.59, 271, Mk. 14.55, Lk. 22.66) ir teisėjas 
religinėse bylose (Mat. 26.65). Iš apeigų tik jis galėjo atlikti 
suderinimo dienos auką (Žyd. 9.7). 

Iš vyr. kunigų Jėzaus procese dalyvavo Annas (Jono 18.15) 
ir Kajafas. Annas buvo vyr. kunigas 6—14 metų po Kr. Augustui 
mirus, jis buvo prokuratoriaus Valerijaus Grato pašalintas. Bet 
savo įtaką palaikė jis ir toliau; žydai gerbė jį kaip savo galvą, 


1) Hebr. 94 klaidingai pastatytas auksinis smilkintuvas šventų 
šventovėį. 

kada penki jo sūnūs ir žentas iš eilės užėmė jo vietą. Jėzus 
pirmiausia buvo vedamas pas Anną ir tik paskui pas Kajifą 
(Anno žentą), kuris tuomet buvo vyr. kunigas iki 37 metų. 
(Ziūrėk Lk. 3.2 „po vyriausiais kunigais Annu ir Kajitu“). 
Povilo teismo metu vyr. kunigu buvo Ananijas (Apd. 23.2, 241). 

Kunigai atlikdavo kasdienines ir šventadienių apeigas ir 
viską, kas su tuo buvo susiję. Jų tarnyba buvo atlyginama. Iš 
žemės dešimtinių bažnyčiai jie gaudavo dešimtą dalį (Num. 
18.20-52, Lk. 11.42, 18412, Mat. 23.25). Be to, jie gaudavo pirmones 
iš aliejaus, vyno, javų ir tešlos. Tik jie turėjo teisę valgyti 
aukos gyvulių mėsą, jei ji nebuvo skirta sudeginti. 

Levitai atlikdavo tik pašalinius, pagalbinius darbus bažny- 
čios tarnyboj. (Plačiau apie tai kalba Senojo Testamento senybės). 

3. Pamaldos. Pamaldų esmė (pagrindas) buvo aukos 
(aukojimas). Buvo kasdieninės ir švenčių aukos. Kasdieninė 
auka buvo atnašaujama rytą ir vakarą (3 val. po piet) ir susidė- 
davo iš avinėlio, aliejaus, pyrago ir vyno. Rytą prieš aukojimą 
ir vakare po aukojimo buvo deginami smilkalai (Lk. 1.9). 

Per aukojimą susirinkdavo pama!dūs žmonės į kiemą melstis 
(Apd. 3.1). Iš aukojimo jie matydavo tik pasiruošimus.  Auko- 
jimo metu jie meldėsi (Lk. 140). Kai kada po aukojimo kunigas 
sakydavo prakalbą miniai (Lk.1.21.>>). Paskui ėjo kunigo palaimi- 
nimas, kurio visi laukė. 

Prie aukų buvo giedamos psalmės (kasdien kitos, subatos 
d. 92, sekmadienį 24, pirmadienį 48, antradienį 82, trečiadienį 94, 
ketvirtadienį 81 ir penktadienį 93). 

Subatos dieną buvo aukojama dvigubai; tuomet buvo 
pamainoma ir „padėtoji duona“ (Lev. 24.s, Mk. 2.26). Ypatingos 
aukos buvo atnešamos naujo mėnulio proga (7 avys, 2 jaučiai, 
avinas, tekis ir pyragai su vynu). 

4. Sventės. Savaitinė šventė buvo subata, kuri prasidė- 
davo jau penktadienį vakare. Darbo sustabdymas buvo prisiren- 
gimas subatai (Mk. 15.49, Lk. 23.54, Jono 19.31.4>). Subata baig- 
davosi vakare saulei nusileidus. 

Iš metinių švenčių svarbiausia buvo „pascha“ (arameiškai, 
pesach hebraiškai) Tai buvo avinėlio ir neraugintos duonos 
šventė. Pascha prasidėdavo Nisano 14-tą dieną vakare ir truk- 
davo iki 21 d. Buvo pradedama pirmą vakarą su vakariene, per 
kurią valgydavo avinėlį. 

Vakarienei prasidedant, šeimos galva siųsdavo aplink stalą 
pirmą taurę vyno su palaiminimu. Visi šeimos nariai gerdavo. 
Paskui valgydavo avinėlį su nerauginta duona (azyma). Tada 
ėjo antra taurė. Be to, šeimos galva pasakojo arba skaitė apie 
šventės kilmę (Exod. 11-13). Buvo giedama pirma giesmių dalis. 
(Ps. 113-118) Vėl ėjo malda ir trečioji taurė. Prie ketvirtos 
taurės buvo giedama antra giesmių dalis (Lk. 22.20, Mk. 14.26). 


69 


Su avinėliu valgydavo ir sosą iš karčių žolių, obuolių, riešutų ir 
vyno (Mk. 14.20). Pascha buvo švenčiama išvadavimui iš Aigipto 
atminti, be to, Nisano 16 dieną buvo aukojamos ir varpų pir- 
monės (Lev. 2310. Tai reiškia piūties iškilmingą, religišks, 
pradžią. 

Pagal sinoptikus, rodos, kad Jėzus valgė avinėlį su savo 
mokiniais Nisano 14 dieną, pagal Joną — 13 diemą. Bet visiems 
aišku, kad Jėzus buvo nukryžiuotas penktadienį, t. y., Nisano 
14 dieną, nes Nisano 15 d. visuomet buvo subata: tą dieną 
negalėjo įvykti Jėzaus proseso ir nukryžiavimo. Taigi Jėzus. 
valgė su savo mokiniais Velykų avinėlį vieną dieną anksčiau, 
negu kiti žydai. 

Krikščionybėjį Jėzaus mirties diena (did. penktadienis) įsigy- 
veno kaip Dievo avinėlio vienintelės aukos diena. Trečioji diena 
po to — prisikėlimo diena — išstūmė ir pavadavo žydų Subatą. 
Žydų neraugintos duonos atminimas ragina mus nusivalyti nuo: 
nedorybės raugo (I Kor. 5.6-8). 

2. Penkiasdešimtą dieną po Velykų buvo švenčiamos Sek- 
minės (hebr. Šebuoth, gr. Pente Kostė I Kor. 16.5 Apd. 241.20.16), 
piūties užbaigimas (pabaigtuvės, hebr. „asereth“). Tuomet buvo 
aukojami pirmi pyragai iš naujų miltų (Lev. 23.15-21).  Krikš- 
čionybei tai šv. Dvasios nužengimo ir bažnyčios įkūrimo šventė. 

3. Septintame mėnesyj—Tišri—10 diena buvo švenčiama 
kaip apsivalymo diena su atgaila ir pasninkavimu (Apd. 27.9, 
hebr. „joma“: diena, arba „jom hakkippurim“: suderinimo diena). 
Tik šitą vieną dieną įeidavo vyr. kunigas su smilkalų ir krauju 
į šventų šventovę. 

4. Septintame mėnesyje nuo 15 — 22 d. buvo švenčiama 
šėtrų šventė (hebr. „Sukkoth“), kada vyrai 7 dienas turėjo gyventi 
šėtrose (Lev. 24.54). Pirmiau, gal būt, ji buvo švenčiama kaip 
vynuogių ir vaisių rinkimo šventė (Deut. 16.15-15) ir vėliau buvo. 
sujungtas su ja atsiminimas apie keliavimą tyrumoje. 

5. Devintame mėnesyje — Kislev. 25 d. buvo bažnyčios 
pašventinimo šventė (Jono 10.22 gr. enkainia, hebr. chanukka) nuo 
165 metų pr. Kr., kada Judas Makabejus iš naujo pašventino 
Antiochaus Epifano suteptą bažnyčią. 

(Kitos šventės Naujame Testamente neminimos. Jų apra- 
šymas priklauso S. T. senybėms). 

5. Sinagoga. Žydai Palestinoj turėjo tik vieną bažnyčią. 
Todėl negalėjo patenkinti savo religinių reikalavimų (tokiame krašte 
kaip pusė Lietuvos). Didžiausia jų dalis tik retai galėjo dalyvauti 
pamaldose (iš diasporos, gal būt, vieną sykį gyvenime). Apeigų 
tormališkumas nedavė religinės praktikos. Todėl žydai religinių 
troškimų patenkinimo ieškojo kitur, t. y., sinagogose. 

Sinagogos Palestinoj kilo 2 amžiuje pr. Kr. Sinagogos 
reiškia susirinkimą arba susirinkimo vietą. Ji vadinasi ir „maldų 

namu“ (maldų vieta, gr. „proseuchė“ Apd. 16.415.16, joks namas) 
arba mokykla. 

Sinagoga kilo netyčia, nenoromis. Pamaldūs žydai, gyveną 
toli nuo Jeruzalės bažnyčios, susirinkdavo melstis. Iš tokių menkų 
susirinkimų vėliau susidarė religinio gyvenimo centrai. Sinagogos 
pavadavo bažnyčią ir tapo žydų maldingumo ir mokslo šaltiniais. 

Naujojo Testamento laikais sinagoga buvo mokymo vieta 
(Mk. 1.21). Tenai buvo skaitomas Senasis Testamentas (Lk. 4.16, 
II Kor. 3.14) ir pamokslų forma aiškinamas (Mk. 1.89). Susirin- 
kimai buvo kiekvieną subatą, įei buvo užtektinai dalyvių ir tin- 
kamas aiškintojas. Oficialių pamokslininkų dar nė Jėzaus laikais 
nebuvo. Kas norėjo, galėjo skaityti Raštą ir jį aiškinti (Mk. 6.2, 
Lk. 41617, Apd. 131416). Kaip ateniečiai, taip ir žydai visuomet 
norėjo ką nors naujo išgirsti (Apd. 17.21). Paprastai, Raštas buvo 
skaitomas stovint ir aiškinamas sėdint (Lk. 4.16-20, Povilas kal- 
bėjo stovėdamas Apd. 13.16). Be to, buvo skaitomos maldos ir 
psalmės.—Sinagogos turėjo savo tarnus (Lk. 4.20, hebr. „chazzan 
. hakkeneseth“) ir viršininkus (gr. „archisynagogos“, hebr. roš hak- 
keneseth“, Mk. 5:6, Lk. 8.41-49, Apd. 13.15, 18417). 

Aplink sinagogą organizavosi žydų religinis gyvenimas. Kiek- 
vienas žydas buvo vienos sinagogos narys. Būti pašalintam iš. 
sinagogos reiškė būti pašalintaim (išmestam) iš religinės bendruo- 
menės ir tautos, (buvo kaip „ekskomunikotas“). 

Sinagogos paruošė kelią krikščionybei: supažindino pagonių 
pasaulį su savo dvasine religija, su monoteizmu. Pirmieji krikš- 
čionių susirinkimai turėjo sinagogos pobūdį. Katalikų bažnyčioj 
įsiviešpatavo bažnyčios charakteris su aukomis, kunigais ir vyr. 
kunigu. Bet visuomet išsilaikė ir sinagogos pamaldų charakteris 
(protestantizme): Rašto aiškinimas, maldos, psalmių ir giesmių 
giedojimas (Ef. 5.19). Ė. 

6. Synedrija (vyr. taryba). Žydų religinei bendruomenei po 
Babilono nelaisvės buvo reikalingas vyriausias organas. Senesniais 
laikais tai buvo karaliai. Po jų išnykimo religija pasidarė nepri- 
klausoma ir demokratiška. Po Babilono nelaisvės mes skaitome 
apie vyresniuosius, kaip liaudies atstovus (Ezra 5.5). Juos galima 
pavadinti graikišku žodžiu, gerusia (presbyterija, vyresnieji). 

Synedrija susiorganizavo helenizmo laikais; tai rodo ir jos 
pavadinimas: sanhedrin, pagal graikišką žodį synedrion (syn ir 
hedra, t. y., kėdė): bendras sėdėjimas (kaip sinodas, lotyniškai 
„Conventus“). 

Synedrija galėjo spręsti religinio pobūdžio bylas. Mirties 
bausmės sprendimas įai nepriklausė (Jono 18.31), tai turėjo patvir- 
tinti prokuratorius. Šiaip galėjo spręsti mažesnius ginčus ir nusi- 
žengimus visoj Palestinoj (Mat. 52>). Jėzus buvo šaukiamas į 
teismą nuo Genezareto ežero (Mk. 322) ir Jonas Krikštytojas 
ištardomas anapus Jordano (Jono 1.19). 

Sinedrija turėjo 70 narių be pirmininko, kuriuo būdavo 
vyr. kunigas (Mk. 14.60, Apd. 5.21). Vėliau, kai vyr. kunigai netu- 
rėdavo daug galios, prokuratorius, arba karo komendantas, galėjo 
sušaukti synedriją (Apd. 22.30). Synedrijos nariai buvo vyriausieji 
kunigai (kunigiškų šeimų nariai, gr. archiereis), Rašto žinovai ir 
vyresnieji (presbyteroi Mk. 14.53, Lk. 201. Mat. 16.21, Lk. 22.66). 

Jėzaus procese synedrija turėjo sprendžiamąją rolę (Mk. 
14.55 15), dažnai ir pirmųjų krikščionių likime (Apd. 4.15, 5.18, 
22.80, 2341, 24.20, 6.15). 

Synedrijos teismo pobūdį rodo Jėzaus procesas. Jėzus buvo 
pasmerktas mirti dėl piktžodžiavimo (Mk. 14.64), Sprendimas 
turėjo būti patvirtintas prokuratoriaus. Bet pagal romėnų įstaty- 
mus žmogus dėl religinio piktžodžiavimo negalėjo būti nubaustas 
mirti. Todėl reikėjo Pilotui apkaltinti Jėzų dėl politinio išdavimo 
arba sukilimo, perversmo ruošimo (Mk. 15.2). Tik taip ir grasin- 
dami Pilotą apkaltinti Romoj dėl neatsargumo, galėjo laukti, kad 
šitas patvirtins jų sprendimą (Jono 19.12), 

Stepono užmušimas akmenimis be prokuratoriaus patvirti- 
nimo buvo visai neteisėtas (Apd. 6.7 „juridinis nužudymas“).— 
Mesti pirmuosius krikščionis į kalėjimą (Apd. 5.18) ir plakti, kaip 

„nieko nepaprasto, buvo leista synedrijai. 


"IV. Žydų religinės idėjos. 


1. Teologija. Žydų religija Jėzaus laikais buvo mono- 
teizmas (tikėjimas vieną Dievą). Su monoteizmu buvo sujungtas 
ir išrinkimas. Dievas yra viso pasaulio kūrėjas, visų tautų 
Viešpats, be Jo kito Dievo nėra; bet Jis yra ypatingai žydų 
tautos Dievas, žydai yra Jo išrinktoji tauta („am segula“). Jėzus 
Sirach (17.11) sako, kad Dievas visoms tautoms paskyrė savo 
valdovus (pavaduotojus), bet žydų tautos valdžią pasilaikė sau. 
(Paga; Danielių kn. 10.21. Izraelio „kunigaikštis“ yra Mykolas-Mi- 
kaelis). Kiekvienas žydas 2 kartus per dieną turėjo išpažinti: 
„Klausyk Izraeli, Viešpats mūsų Dievas, vienas vienintelis yra 
Dievas“ (Sema Izrael, Deut. 6.4). 

Įsitikinimas, kad žydai Dievo išrinktoji tauta ėjo dviem sro- 
vėmis. Viena, pranašų srovė, tvirtino, kad žydai pasiliks Dievo 
išrinktoji tauta tik iki tol, kol jie bus paklusnūs Dievui, kitaip 
Dievas gali juos atstumti (Ozea, 114-2, Iz. 1.4). Kita, netikrų 
pranašų, srovė, tvirtino, kad Izraelis pasiliks Dievo išrinktoji tauta 
be sąlygų, Dievas be jos negali apsieiti, nes kitos tokios tautos 
nėra. Jėzaus laikais atsirado tos abi srovės. 

Zydų pamaldumo, santykių tarp žmogaus ir Dievo svarbiausia 
žymė buvo baimė, nors atsirasdavo ir pasitikėjimo, meilės ir atsi- 
davimo pažymių (psalmėse). Dievas įsivaizduojamas kaip šventas, 
kilnus, teisingas, todėl žmonių pusėj vienašališka baimė. Dėl 

«didelės baimės visai neištardavo Dievo vardo, kad jis net balsu 
nebūtų suteptas. Ištarti jį galėjo tik šventykloj per kunigų 
palaiminimą, kur jis veikė stebuklingai. Kiekvienas izraelitas 
žinojo, kaip reikia Dievo vardą rašyti, bet skaitydami šv. Raštą 
jo neištardavo (JHVH Adonai, Viešpats) Septuaginta vartoja 
žodį Kyrios: Ponas, Viešpats. 

Vietoj Dievo vardo buvo sakoma „dangus“ (Mat. 3.s, „dan- 
gaus karalystė“ vietoj Dievo karalystės, Mat. 5.34, „prisiekti dan- 
gumi“, Lk. 15.7 „džiaugsmas danguje“, Lk. 15.1s „nusidėjau dangui“), 
„Jis“, „Aukščiausias“ (Lk. 1.82, 6.35, Apd. 7.48), „galybė“ (gr. 
dynamis), kurios dešinėje sėdi žmogaus Sūnus (Mk. 14.62), „pa- 
laimintas“ (gr. eulogetos, hebr. baruch, Mk, 14.61), „šventas“, 
„šechima“: namas, butas, t. y., dangus, ir „makom“ vieta. 

Nors ir Dievas įsivaizduojamas, kaip labai aukštai stovintis 
aukščiau pasaulio ir už pasaulio, vis dėlto tai nebuvo deizmas. 
Dievas veikia ir dabar pasaulyje, vykdo savo valią ir mato viską. 
Dažnai aprašomas antropomorfistiškai (žmogaus pavidale). 

2. Dievo įstatymas. Dievo noro apreiškimas buvo įstaty- 
mas. Dievas buvo jo tiesioginis autorius (Exod. 3148, pats jį 
parašė), Mozė buvo tik tarpininkas (Mat. 8.4, Jono 141). Todėl 
įstatymas buvo viso gyvenimo taisyklė. Kiekvienas izraelitas turėjo 
gerai mokėti įstatymą. Jis buvo mokymo objektas mokykloj ir 
šeimoj, taip pat ir sinagogoj pamaldų centras. Tikras žydas turėjo 
būti pasiruošęs duoti savo gyvybę už įstatymą. 

„Mėgti Dievo įstatymą“ charakterizuoja judaizmo pamal- 
dumą. Įstatymas žydui nebuvo našta, bet parama, džiaugsmas. 
Jis tvarkė kiekvieno kasdieninį gyvenimą. Įstatymo gerbimas buvo 
ir tautiška pareiga, garbė. Dėl jo žydas paniekino kitas tautas ir 
kitus žmones, kurie nepildė įstatymo (Lk. 7.54 muitininkai ir 
nusidėjėliai, Mat. 18.17 pagonis ir muitininkas). 

Prieškrikščioniškais laikais nieks negalvojo, kaip Povilas, 
kad įstatymas tik laikinas. 

Žydų didžiausia pastanga buvo gerbti ir pildyti įstatymą. 
Jie manė, kad įstatymą galima išpildyti (pav., patriarkai jį visai 
išpildė, buvo be nuodėmės). Bet įstatymo pildymas buvo dažnai 
tik formališkas, išorinis, dėl žmonių akių (Mat. 6.2, 23.35), dėl 
nuopelnų, be meilės. Kad kiekvienas žinotų, kas leista arba 
neleista, tai buvo išdirbta kazuistiška etika. Bet tuo buvo užmirštas 
religijos ir dorybės branduolys. Dėl medžių nematė miško. 
„leškošdavo uodą ir prarydavo kupranugarį, nuplaudavo taures iš 
viršaus, bet viduje palikdavo nešvarumą (Mat. 23.25-95). Nevalgy- 
davo neplautomis rankomis (Mk. 7.s, Mat. 15.24), bet ėmė plau- 
tomis rankoms našlių turtą (Mk. 12.40). Žmonės nemokėjo daryti 
skirtumo tarp svarbių ir nesvarbių dalykų. Skolastika ir kazuis- 
tika užmušė gyvenimą. Tai atvedė ir prie apgavysčių. Žydai, nors 

ir neteisūs, norėjo pasirodyti kaip teisūs. Nors ir subatos dieną 
nebuvo leista joks darbas, bet vis dėlto jie nustatė visą eilę leistinų 
darbą (jei kam avis įkrito į duobę, Mat. 12.!!, atrišti jautį ir vesti 
pagirdyti, Lk. 13.15. 2000 mastų kelias, Apd. 1.12). Bet be abejo- 
jimo pasmerkė Jėzų, kai jis pagydė žmogų, sakydami: Tas žmo- 
gus ne iš Dievo, nes nelaiko subatos (Jono 9.16); toks atsitiki- 
mos nebuvo jų sąraše. Jie neturėjo atsakymo į klausimą: „ar 
galima subatoj gera daryti?“ (Mk. 3.4) ir nesuprato Jėzaus žodžių, 
kad „,subata padaryta dėl žmonių ir ne žmonės dėl subatos“ 
Mk. 2.27). 

Jie prisilaikė formalumų ir užmiršo, kas svarbiausia, tai 
būtent meilę. Rašto žinovas galvojo, kad jis tarnauja Dievui, jei 
jis paaukoja tą, kuo jis turėtų išlaikyti savo tėvus („,korban“ 
Mk. 7.11). Auka jiems buvo daugiau, negu meilė (Mat. 9.15). Jėzus 
juos gerai charakterizuoja, kai jis sako, kad jie niekais paverčia 
Dievo žodį savo padavimais (Mk. 7.18). Jėzus nenorėjo pašalinti 
Mozės įstatymą, bet norėjo patobulinti, pagilinti (Mat. 5.21-48). 

3. Raštas. Kaip Mozės įstatymą, taip gerbė žydai ir pra- 
našus ir kitus raštus. (Šv. Raštas, Senasis Testamentas žydų 
dalinamas į tris dalis: įstatymą, pranašus ir raštus, hebr. thora, 
nebiim, ketubim). 

Rašto žinovai nuztatė dogmą apie Rašto įkvėpimą. Prana- 
šai buvo įsitikinę, kad jų žodžiai ėjo iš Dievo dvasios (Joel 2.28). 
Tai buvo vėliau sakoma apie visas knygas. Kai kuriuos žodžius 
Dievas pats parašė savo ranka (Exod. 3148), kitus diktavo (Iz. 
30.8, Jer. 22) arba kitaip apreiškė (Hab. 2.) Raštas yra 
nuorašas dangiškų knygų (Salamono odos). Inspiruotas pranašas 
yra kaip muzikos instrumentas arba plunksna Dievo rankoj. 
Dievo dvasia yra kaip stebuklingas gėralas arba Dievo pabu- 
čiavimas. 

4. Sakramentai. Sakramento charakterį turėjo subata ir 
apipiaustymas. Jais žydai skyrėsi nuo kitų tautų. 

Subata buvo švenčiama jau senais laikais. Judaizmas iš jos 
padarė ortodoksijos žymę ir reikalavo ją švęsti, kad net kare 
nebuvo leista gintis subatos dieną. Subata tokiu būdu tapo žmo- 
nių našta. 

Pirmieji krikščionys laikė subatą, ypač buvusieji žydai. Bet 
jau Jeruzalėj pradėjo švęsti ir sekmadienį, kaip Kristaus prisikė- 
limo dieną, vėliau sekmadienis visai pavadavo subatą. 

Apipiaustymas buvo religinė ir tautinė žymė, kad priklauso 
išrinktajai tautai. Visos kitos tautos kaip neapipiaustytos buvo 
žydų niekinamos (nors apipiaustymas atsirado ir tarp kitų 
semitų). 

Jėzus nekalba apie apipiaustymą, bet jau pirmoj krikščionių 
kartoj kilo ginčas apie jį. Povilas nors ir su pasididžiavimu 

primena, kad jis apipiaustytas (Pilyp. 3.5), vis dėlto nenorėjo. 
apipiaustyti buvusį pagonį Titą (Gal. 2.5). Jo akyse apipiausty- 
mas neturėjo didelės reikšmės, krikščionius nuo jo atleido, sakė, 
kad jei kas nori prisilaikyti apipiaustymo, tas turi laikyti visą 
įstatymą (Gal. 5.5). Dėl pagonių krikščionių daugely bažnyčių 
apipiaustymas pamažu išnyko. 

5. Dvasios. Judaizme didelę vietą užima tikėjimas dva- 
siomis. Jau Senajame Testamente atsiranda tikėjimas antžmo- 
giškomis būtybėmis. Minimi angelai (Gen. 21417, 22.41, 28.12), 
burtininkystė kilusi iš piktų dvasių (Lev. 20.47), „Azazel“ buvo 
tyrumos dvasia, kuriam buvo išvaromas vienas Ožys suderinimo 
dieną (Lev. 16.5-10). 

Vėlesniuose Senojo Testamento raštuose minimas šetonas, 
kaip apkalbinėtojas (Job. 1.6-12), serafai (Iz. 6.2-) ir kerubinai. 

Judaizmo raštai mums plačiai kalba apie demonologiją 
(demonų kilmę). Piktosios dvasios buvo sūnūs nupuolusių an- 
gelų, „Dievo sūnų“ (Gen. 61-), kurie pamėgo gražias žmonių 
dukteris, vedė jas, ir jos pagimdė milžinus. Šitie milžinai nužudė 
vieni kitus ir, kaip negyvi angelai, gyvena ant žemės, daro blo- 
gybes, tarnauja šetonui ir suvedžioja žmones. Demonų viršinin- 
kas—Mastena—prieš Dievą apkalbinėja žmogų, kuris nusidėjo, ir 
gauna nuo Dievo įsakymą, kad jį nubaustų už tą darbą, kurį jis 
pats yra padaręs. 

etono kilmė ne visai aiški. Vieną sykį sakoma (Adomo 
ir Ievos gyv. 11—17), kad šetonas, gerų angelų kunigaikštis, 
atsisakė nusilenkti Dievo paveikslui  personitikuotam Adome 
(Gen. 1.26-) ir todėl buvo su savo draugija nuverstas į žemę, kur 
šviesos pavidale suvedžiojo Ievą. Kitur (slavų Henoch 29.4, 31.5) 
sakoma, kad jis buvo arkangelas, kuris sukilo prieš Dievą, įkūrė 
savo valstybę ir stengėsi iš Adomo paveržti žemišką valdžią. 

Piktos būtybės idėja jau nuo seniausių laikų buvo liaudies 
religijoj. Nė vienas klasiškos gadynės pranašas nemini šetono. 
Tik vėliau Zakarja jį mini perėjime nuo pranašų į apokaliptiką. 
Liaudies religija paėmė naujas idėjas iš Babilonijos ir persų reli- 
gijos (sinkretizmas), į monoteizmą svetimą idėją iš dualizmo 
(parsizmo). 

Kai kurias Naujojo Testamento vietas galima išaiškinti tik 
pagal judaizmo demonologiją (iš S. T. negalima). Pav., apie 
šetoną sakoma, kad jis buvo „galvažudys nuo pat pradžios“, 
„melagis ir melo tėvas“ (Jono 8.44). Šetonas, kuris kaip žaltys 
(ho ofis ho archaios, Apr 20.>) suvedžiojo Ievą (II Kor. 11.5), 
buvo vienas iš Dievo sūnų, kurie vedė žmonių dukteris (Henoch 
69.6). Jis suvedžiojo Ievą lytiškai ir turėjo su ja sūnų: Kainą. 
Kainas tikrai buvo galvažudys. Jis tokį blogą palinkimą pavel- 
dėjo iš savo tėvo, šetono. Taip galvažudys buvo pats šetonas. 
(Šetonas dažnai minimas vietoj Kaino). Jis melagis ir melo tė- 

vas, nes pažadėjo: „Nenumirsit... bet būsit lygūs Dievui“ (Gen. 
345). Kitas Jėzaus citatas: „Mačiau šetoną krintantį, kaip žaibą, 
iš dangaus“ (Lk. 10.1s). Čionai minimas angelų sukilimas ir jų 
kritimas į žemę, kaip tai mini Senasis Testamentas apie Luciferį 
(šviesos nešėją Iz. 14.11), kuris norėjo būti lygus Aukščiausiajam, 
žengti į dangų aukščiau Dievo žvaigždžių (angelų?), bet buvo nu- 
verstas į pragarą, į duobę (Iz. 14.15-15). 

Jono apreiškimas vaizduoja slibiną, senąjį žaltį, kuris su- 
vedžiojo visą pasaulį, apkalbinėjo žmones prieš Dievą, davė val- 
džios žvėriui iš jūros, bet paskui buvo numestas žemėn su savo 
angelais ir Avinėlio kraujo nugalėtas (Apr. 12.9, 13.4). 

Taigi judaizmo tradicijos dalys perėjo ir į krikščionybę. 
Pav., Povilas sako, kad Mozės įstaiymas buvo duotas angelams 
tarpininkaujant (Gal. 3.19, žiūr. Hebr. 2.2, Apd. 7.38). Judo laiškas 
mini „angelus“ kurie neviešpatavo ir paliko savo buveinę. Todėl 
Dievas surišo juos amžinais raiščiais ir paliko tamsybėje iki di- 
džiojo teismo dienos (6); iš vienos apokryfiškos knygos (Asump- 
tio Mosis) cituoja (9) mitą apie Mikaelį arkangalą, kuris varžėsi 
su velniu (šetonu) dėl Mozės kūno. 

Sinoptikai dažnai mini Jėzaus susitikimą su piktomis dva- 
siomis (gr. daimonia, daimones) ir su jų apsėstais. Šitie demo- 
nai duoda žmogui ypatingą regėjimo galią, kad jis greit pažįsta 
Kristų (Mk. 1.54, 3.11, 5.7, Lk. 8.28, Mat. 8.29) arba suserga įvai- 
riomis ligomis, —aklumu ir nebylyste (Mat. 12.22, Lk. 11.14), epi- 
lepsija (Lk. 9.42) ir įvairiomis dvasios ligomis (Mk. 5.2, 7.25). 
Jėzus tokius ligonius pagydydavo. Evangelistai tai vadina dvasių 
išvarymu (Mk. 1.59, egzorcizmas). Jo įsakymu demonai išeina 
(Lk. 4.s6, Mat. 8.32, Mk. 9.26), jiems tai yra kančia (Mk. 5.7). 

Iš to matyti, kad apsėstajame žmoguje buvo piktoji dvasia, 
gyveno jame, jį valdė, darė su juo, ką tik norėjo, ir kalbėjo per 
ii, kad jo žodžiai nesiskyrė nuo apsėstojo žodžių (Mat. 8.29.51). 
Kai kada žmoguje tokių demonų buvo daug (Mk. 16.9, septyni, 
Lk. 11.26 aštuoni, Mk. 5.9, legionas). 

Jėzaus amžininkai nesusidėjo su tokiais žmonėmis. Jėzus 
turėjo tokią nepaprastą įtaką tiems ligoniams, kad savo paprastu 
žodžiu, savo atsilankymu, juos pagydydavo. Jėzus tą valdžią ant 
nešvarių dvasių davė ir savo mokiniams (Mat. 10.14, Lk. 10.17.20), 
Kai kada tai pasisekdavo ir pariziejams (Mat. 12.27). 

Naujojo Testamento demonologija atrodo šitaip: Demonai 
"yra organizuoti savo imperijoj, karalystėj (Mk. 3.25-27) su savo 
kunigaikščiu (gr. archon. Mk. 3.2). Kai kada šetonas minimas, 
kaip šio pasaulio kunigaikštis. Jis gali pažadėti Kristui visas pa- 
saulio valstybes. Pagonių religija -— tai tarnavimas šetonui. 
Dažnai ir kiti demonai vadinasi šetonais (gr. satanas, Mk. 3.25, 
12.26). Setonas reiškia priešą, apkalbinėtoją, naikintoją. Jis yra 
gundytojas (Mk. 118, Mat. 410, I Kor. 7.5, I Petr. 5.4) Jis su- 

kelia ligas (Lk. 13.16, II Kor. 12.7), netikėjimą (Mk. 4.15), jis pikto 
principas ir blogo tėvas (Jono 8.44, Lk. 23.3, Apd. 53, I Jono 
3.80), jis ir žudytojas (I Kor. 10.40). Graikiškai jis vadinasi 
diabolos — apkalbinėtojas. 

Naujajame Testamente minimas Beelzebul arba Beelzebub 
(Mk. 3.22, Mat. 12.24, 10.25, Lk. 11416) ir Belial (II Kor. 6.45), kaip 
demonų valdovai. Pirmas buvo Ekrono dievas (žydų degraduo- 
tas į demoną, II Kard. 1.4). Beelzebub kitaip reiškia — musių 
viešpats, arba Beelzebul: trąšų  Baalas, viešpats (paniekinimo 
vardas). Belialo vardas niekur neišaiškintas; gal būt, kaip Kris- 
taus priešas, jis pragaro viešpats. Šetonas gali imti sau ir švie- 
sybės angelo išvaizdą (II Kor. 11.14), ir demonai vadinami ange- 
lais (Mat. 25.41). 

Prieš demonų imperiją stovi angelų imperija. Ji neturi 
atskiro kunigaikščio. Jos viešpats yra pats Dievas. Joje vieš- 
patauja hierarchija. 

Angelai ininimi ir Senajame Testamente, ypač vėlesniuose 
raštuose (Ozea, Zakarja). Po Babilono nelaisvės perėjo daug. 
naujų idėjų apie angelus į liaudies religiją. Daugelis nenorėjo jų 
priimti (Saddukiejai, Mk. 12.18, Apd. 23.s). 

Pirmieji angelų vardai atsiranda Danieliaus knygoj: Gabriel 
(Dan. 8.46, Lk. 1.11-16) ir Mikaėl (Dan. 10.21, Jud. 9, Apr. 12.71). 
Gabriel, —Dievo didvyris, stovėjo tarp arkangelų ir kerubinų. Tarp 
kito jis buvo dieviškas vertėjas, kalbėtojas. Mikael: „kas yra lyg 
Dievas?“ stovėjo septynių arkangelų priešakyje; jam buvo pa- 
vesta saugoti Izraelio tautą (Dan. 1241). Jis buvo vyriausias. 
Mozės įstatymo tarpininkas. Kaip Izraelio patronas turėjo var- 
žytis su šetonu dėl Mozės kūno, kad piktos galybės jo nepa- 
grobtų. Jis buvo vadinamas ir dangaus vyr. kunigu, kuris tei- 
siųjų sielas lydėjo į rojų. Jis saugojo dangiškus raštus. Pasaulio 
pabaigoj jis duos trimitu ženklą paskutiniam teismui (I Tes. 4.16). 
Iš septynių arkangelų minimi dar Rafael ir Uriel arba Fanuel. 

Senasis Testamentas nedaro dar skirtumo tarp angelų, kaip 
Naujasis Testamentas. Tai buvo įvesta judaizmo laikais persų 
ir babiloniečių religijos įtakoje. Septyni arkangelai atsako septy- 
nioms babiloniečių planetoms ir jų dievybėms, arba septyniems. 
persų kunigaikščiams (Ester. 1.14). Apokaliptikas Jonas matė 
septynias žvaigždes (1.20, 3.1), septynius angelus prieš Dievą (8.2, 
151), septynias dvasias ties įo sostu esančias (1.4, 4.5). 

Aukščiau arkangelų stovėjo dar keturios aukštesnės būtybės. 
Tai buvo keturi gyvūnai prie sosto aplink Avinėlį (Apr. 4.e, 5.6, 6.1.). 
Pirmas gyvūnas buvo panašus į liūtą, antras į veršį, trečias turėjo 
veidą lyg žmogus ir ketvirtas buvo panašus į skrendantį erelį 
(Apr. 4.7). Gal būt, tai buvo serafai, kuriuos Jezaja aprašinėjo 
(61-s) ties Dievo sostu; tai būtybės su šešiais sparnais, veidu, 
kojomis, rankomis, galintys skristi (sparnuoti ugniniai angelai, 

sarai--degti, plur. serafiim; Babilonijos astrologijoj tai atsako 
keturioms pasaulio pusėms, arba personifikuotiems vėjams ketu- 
riuose pasaulio kampuose). 

Tik vieną sykį Naujajame Testamente minimi kerubinai 
(hebr. cherubim), apsiaučiantys permaldavimo vietą (Žyd. 9.6). 
Kerubinas saugojo kelią į nustotąjį rojų (Gen. 3.24, Ezek. 28.18-16). 
Žydų bažnyčioj buvo du kerubinai iš gryno aukso prie abiejų 
galų malonės krėslo (vienintelė žydų statula), sparnais apdengė 
krėslą, jų abiejų veidai žiūrėjo į malonės krėslą, kur tarp dviejų 
kerubinų sėdėjo Dievas (Exod. 25.18 22. I Karal. 6.25, Ezek. 41.18); 
jie buvo ir Dievo nešikai, ant jų Dievas sėdėdavo ir skrisdavo 
(I Sam. 4.4, II Sam. 22.41, Ps. 1811, 80.2, 99.14, astrologijoj tai 
debesų personifikacija Ps. 80.2. 991 „sėdi ant kerubinų“ 1045. 
„tu važiuoji ant debesų kaip ant vežimo“). 

Angelai taip pat buvo antžmogiškos būtybės. Jų svar- 
biausias uždavinys buvo tarpininkauti tarp Dievo ir žmonių. 
„Jie buvo pasiuntiniai, kaip tai liudyja hebraiškas pavadinimas 
„maleach“, arba skelbėjai, pranešėjai, kaip tai rodo graikiškas 
aa nos „angelos“. Jie buvo „tarnaujančios dvasios“ (Hebr. 
1.14). 

Judaizme jų svarbiausias uždavinys garbinti Dievą, nunešti 
Dievui žmonių maldas. Jie Dievo atstovai ir tautų valdovai, 
kai kada ir žmonių globėjai. 

Jie panašūs į žmones, bet stovi aukščiau žmonių, skirtingi 
nuo jų prigimtimi: jie nevalgo, nemiega, nemirtingi ir todėl 
nesidaugina lytišku gimdymu, neveda (Mk. 12.25), bet ne visai 
laisvi nuo kūniškų geidulių (I Kor. 11.10, moteriškės turi sau 
apdengti galvą „dėl angelų“). Jie dvasios, bet gali ' priimti 
žmogaus pavidalą (vyrišką, Dan. 815, 1016). Buvo apvilkti baltu 
drabužiu iš drobės (Dan. 10.5, Mk. 16.5, Apd. 1.0). 

Angelų skaičius tikrai nežinomas. Pagal Danielių — tūks- 
PAN tūkstančiai ir dešimts tūkstančių kartų dešimt tūkstančių 
1.10). 

Angelų kilmė ne visai aiški. Vieną sykį rodos, kad tai 
personifikacija gamtos jėgų — vėjo, ugnies, saulės, tamsos ir 
šviesos dvasios (Apr. 71. „keturi angelai laikantieji keturius 
žemės vėjus“, 1418. „angelas, kuris turėjo valdžią ant ugnies“, 
19.17, „angelas stovintis saulėje“). Kitą sykį rodos, kad teisiųjų 
dvasios, perėjusios per mirtį į amžinybę ir džiaugsmą, tapo 
angelais (Dan. 12.5. „tie, kurie žmonių daugumą pamokė teisiai 
elgtis, žibės kaip žvaigždės nepaliaujamai ir amžinai“, (Mat. 13.48, 
Lk. 20.36 „būsit lygūs angelams“, Apd. 12.15). 

Daugelis tų idėjų atsiranda ir Naujajame Testamente. 
Angelai Dievo valios ir įstatymo tarpininkai (Žyd. 2.3, Gal. 3.19), 
saugoja žmones (Mat. 1810, Apd. 12.71), saugoja ir tvarko 
krikščionių bažnyčias, yra jų valdytojai (Apr. 1.20). Jie neveda 

(Mat. 22.53, Mk. 12.25, Lk. 20.55), esti apvilkti baltais rūbais | 
(Mk. 16.5, Mat. 28.s, Jono 2012, Apr. 19.14), jie Dievo pasiuntiniai 
(Mat. 1.2, Lk. 1.26, 29, Apd. 10.3, 12.23), pasirodo žmonėms 
sapne (Mat. 1.20, 2415), tarnauja Jėzui (Mat. 4.41. Mk. 148), 

teisme bus jo palydovai (Mat. 25.35, Mk. 13.27, Mt. 13.41, 24.21. 
“II Tes. 1.7), numirusiųjų sielas neša į dangų (Lk. 16.22), stovi 
aplink Dievą (Lk. 12.89, 1510, I Tim. 346), jie žino daugiau 
negu žmonės, bet mažiau negu Dievo sūnus (Mk. 13.22, Mat. 24.26), 
kuris stovi aukščiau jų (Žyd. 1.4.6). Krikščionys teis angelus 
(I Kor. 6.2, gal būt. tik piktus). — Povilas primena, kad šetono 
angelas jį kankina liga (Il Kor. 12.7), vieną sykį šetonas sutrukdė 
jį kelionėj (I Tes. 2418); arkangelui davus ženklą (I Tes. 4.16. 
I Kor. 15.51) mirusieji atsikels, ir Kristus nužengs su savo 
angelais (Il Tes. 1.7); visa angelų ir demonų jėga yra menka, 
sulyginant su Kristaus jėga (Rom. 8.s8-s9, II Tes. 2.8-14), pagaliau 
viskas priklausys Kristui (I Kor. 15.42). Vietoj angelų Povilas 
dažnai vartoja kitus pavadinimus, pav., valdžia, įėga, galia, 
viešpatija, sostai. Tai yra angelų įvairios klasės. Pagal slavų 
Henochą buvo devynios klasės: 1. kerubinai, 2. seratai, 
3. ofanai, 4. valdžios (gr. archai), 5. viešpatijos (gr. kyriotetės), 
6. arkangelai, 7. jėgos (gr. dynameis), 8. sostai (gr. thronoi)j 
ir 9. galios (gr. eksusiai). 


Krikščionybė angelų santykiai su Kristumi yra originalūs. 
Jis preegzistavo, jis jų visų kūrėjas (Kol. 1.1) ir galva (Kol. 2.10 
Ef. 1.1.2>); šetono valdžia tik laikina. Dualizmas čionai labal 
susilpnintas; šetonas nėra lygus Dievui; jis viešpatauja tik laikinai 
ir apribotai, kol Dievas jam leis (I Kor. 5.5, Rom. 16.:0); po to 
jis taip pat bus teisiamas (Jono ev. 12.21. 16.11). 


Atskira būtybė yra Dievo dvasia (šv. Dvasia). Šita idėja 
atsiranda jau Izraelio religijoj ir pranašuose. Dievo dvasia 
nužengia arba būna išliejama ir pasilieka ant žmogaus (Ezek. 
115. Jez. 112. 3245, Joėl. 2.28). Šita dvasia yra ypatinga, 
paslaptinga įėga, kuri duoda žmogui nepaprastas ypatybes, 
progas. Pav., prazašauti Saului (I Sam. 10410) ir 70 vyrams 
(Num. 11.24-25). Ji duoda ir regėjimo dovanų (Ezek. 11.24), 
išmintingumą, įėgą ir Dievo baimę, kaip religijos pagrindą (Jez. 
11.2), ji permaino žmogaus širdį, kad šitas prisiverčia pas Dievą 
(Ezek. 11.41). — Judaizme šita dvasia pradedama perso- 
nifikuoti. 

Iš Dievo privalumų buvo personitikuojama išmintis (grai- 
kiškai sofia). Patarlių knygoj išmintis šaukia (81), moko, ragina, 
net pastatė sau ir namą (91), turi savo šeimą, buvo Dievo pa- 
guoda ir visados žaidė jo akivaizdoje (8.0). Išmintis čionai 
įsivaizduojama kaip mielas Dievo vaikas, kuris egzistavo anksčiau, 
negu Dievo sutvėrimai. 

Judaizmo literatūroj apie išmintį daugiausia kalba dvi kny- 
gos: Jėzus Sirach ir Sapientia. Pagal Siracho knygą išmintis 
išeina iš Dievo burnos, perima viską: ir žino viską; savo sostą 
turi aukštybėse, bet gyvena Jeruzalėj tarp Izraelio. Įstatymas 
jos dovana. Kas ją turi, gali apsisaugoti nuo nuodėmės (24). — 
Pagal Sapientią (6—9) išmintis — viso kūrėja, Dievo atspindis, jo 
tobulas atvaizdas; kaip dieviška jėga, ji įeina į šventųjų sielas ir 
daro iš jų pranašus ir Dievo mylimuosius. 

Įdomiausia yra Filono spekuliacija. Jis įsivaizduoja greta 
Dievo — Tėvo išmintį — motiną, kaip viso pasaulio motiną. Per 
ją viskas buvo sukurta. Išmintis, kaip paveldėjimas nuo motinos, 
daro žmogų tikrąjį Dievo vaiką; kas netenka išminties, tampa 
geidulių tarnu, atsižada Dievo ir gyvenimo. Nuo išminties ski- 
riasi Dievo Logosas, Dievo žodis, mintis, per kurią pasaulis bu- 
vo sukurtas. Logosas yra Dievo atvaizdas. 

1. Eschatologija (mokslas apie paskutinius dalykus). Vė- 
lesni žydai ir krikščionybės pradžia turi eschatologišką charakterį. 
Sunkiausiais laikais žmonės ieškojo paguodos ateityje.  Jezajas 
matė, kad paskutinėse dienose Izraelis taps religijos tarpininku 
visoms tautoms, ir įo bažnyčia — viso pasaulio šventykla (2.2..). 
Amos kalba apie Viešpaties dieną su teismu visoms tautoms, 
bet gale bus vėl atnaujinta Dovydo karalystė su pastovia laime 
(518.911413.-16). Jeremijas irgi laukia, kad ateis karalius iš Dovy- 
do giminės ir viešpataus teisingai ištikimai tautai (33.15). Danie- 
lius irgi kalba apie Mesijo karalystę, kuri nugalės visas kitas 
karalystes (2.44). Judaizmo eschatologiškas laukimas dažnai labai 
materialistiškas. Ateis laikas, kai Dievas Jokūbo sėklai duos visą 
žemę ir ji viešpataus ant visų tautų. Izraelio priešai bus išnai- 
kinti kardu. Mesijas viską nugalės ir atsisės ant savo sosto. 
Bet kai kada sakoma, kad tik teisūs galės pasilikti žemėj. 

Mesijas aprašomas labai įvairiai. Jis ateis iš rytų, bet turi 
išeiti iš dangaus. Jis turi padaryti galą visiems karams žemėje. 
Kitą sykį jis vaizduojamas, kaip Dievo išrinktas karalius, kuris 
atsisės ant savo sosto tarp tautų, kad jas teistų ir atnaujintų 
žemę ir dangų. Jo vardas nuo pasaulio pradžios yra „Patepta- 
sis“ arba „žmogaus Sūnus“. Jis vadinasi ir „Dovydo sūnum“, 
kuris turi vėl paimti Dovydo sostą. Kitur sakoma, kad jis vieš- 
pataus tik laikinai: 400 metų prieš pasaulio galą, kada žydai 
gyvens tikroj laimėj. Mesijas nugalės visus jų priešus ir paskui 
savo valdžią atiduos Dievui. Mesijo karalystė turi prasidėti, kada 
žydų padėtis bus sunkiausia, bus įvairios katastrofos žemėje ir 
danguje. Bet Mesijas viską nugalės. Paskui bus atsikėlimas ir teis- 
mas. Žmonių darbai bus skaitomi arba sveriami. 

Krikščionių eschatologija dažnai panaši į žydų eschatologiją. 
Pavadinimai: Mesijas, Pateptasis, Dovydo Sūnus, žmogaus Sūnus, 
Išrinktasis perėjo ir į krikščionybę. Kristus iš jų labiausiai nau- 

dodavosi pavadinimu „žmogaus Sūnus“. Iš idėjų apie teismą 
Naujajame Testamente paminėta: vėtyklė atskirti kviečius nuo 
pelų (Mat. 3.12, Jėz. 30.24), kirvis, pridėtas prie medžio šaknies 
(Mat. 3.10), sostas (Lk. 22.30), krėslas (Mat. 19.18, 25.31), 1užmo- 
kestis (Mat. 5.12), bausmė — prakeikimas (Mat. 25.41), amžinas 
gyvenimas (Mk. 10.39, Mat. 19.29) ir amžinoji ugnis (Mat. 18.s, 
Mk. 9.45). 

Ne visuomet aišku, kaip ilgai užtruks Mesijo karalystė. 
Vėliau buvo nustatyta 1000 metų (Apr. 20.2.-5), bet vieną sykį 
sakoma, kad šita karalystė priklauso dar „šitam amžiui“ (eonui), 
o kitą sykį, kad „būsimam amžiui“, amžinybei. Povilas irgi 
daro skirtumą tarp dviejų amžių, arba pasaulių (Gal. 14, II Kor. 
44, I Kor. T.s1, 1011, Rom. 841s). Bet jo ir Jėzaus būsimasis 
pasaulis visai sudvasintas (spiritualizuotas). Tai nauja krikš- 
čionybėj. 

Zemė ir dangus dabartiniame pavidale turi išnykti, praeiti 
(Apr. 214), arba žūti ugnyje (Sibyl. 3.15, II Petr. 3.7). Jų vietą 
užims nauja žemė ir naujas dangus. Šitas persimainymas turi 
įvykti staiga, katastrofos keliu. Su šituo persimainymu sujung- 
tas ir žmogaus persimainymas. Žmogui reikalingas teisumas. 
Žmogus dorybės atžvilgiu turi persimainyti, bet tai reikalauja ir 
kūno permainymo. Jei siela nusidėjo, tai dalyvavo ir kūnas kaip 
nuodėmės buveinė. Taigi sielos permainymas negalimas be kū- 
no permainymo. „Kūnas ir kraujas negali paveldėti Dievo ka- 
ralystės“ (I Kor. 15.50). „Jei kas neatgims iš naujo, tas negalės 
matyti Dievo karalystės“ (Jono 3.3). 

Judaizmas ir krikščionybė, kaip sąlyga būsimam gyvenimui 
atgauti, reikalauja žmogaus visiško permainymo. Žmonės bus 
panašūs į būtybes, kurios gyvena kitame pasaulyje, į angelus 
(Mk. 12.15), jie bus apvilkti garbe (gr. doksa I Kor. 15.41), turės 
dvasišką kūną (I Kor. 15.44), kaip Kristus (I Kor. 1549. Rom. 
8.29. I Kor. 15.52); naujas kūnas yra iš Dievo, ne ranka padarytas, 
bet amžinas (Il Kor. 541). Iš kitos pusės judaizmo eschatologija 
labai materialistiška, būsimąjį gyvenimą įsivaizduoja sau visai 
materialistiškai, žmonės atsikels visai taip, kaip jie dabar yra ir 
taip gyvens toliau. Visi žydai prisikels Palestinoj. Kurie buvo 
palaidoti kituose kraštuose, po žeme keliaus į Palestiną. 


ų Būsimajam amžiui judaizme priklauso ir naujoji Jeruzalė. 
Zydas be Jeruzalės negalėjo sau įsivaizduoti pasaulio. Jeruzalė— 
tai žydų pasaulis. Naujasis amžius irgi negali būti be Jeruzalės. 
"Naujoji Jeruzalė bus ne tik išorėje graži, bet bus ir šventybės ir 
dorovinio skaistumo miestas. Dievas pats yra jo statytojas, 
žemiškoji Jeruzalė — tik jo atvaizdas, originalas liko danguje. 
Naujoji dangiškoji Jeruzalė yra tobulumo įsikūnijimas, ji pavaduos 
ir gražų rojų, kurio žmonės neteko. 

Povilas irgi kalba apie dabartinę Jeruzalę ir apie aną 
aukštybėse (Gal. 4.25.26). Pirmoji yra tarnavimo, žemiškumo 
žymė, antroji yra laisva ir visų motina (ne tik žydų). Jono 
apokalipsė kalba apie naująją Jeruzalę, kuri nužengia iš dangaus 
nuo Dievo (312, 2140) prisirengusi kaip sužiedotinė, papuošta 
savo sužiedotiniui (212) Dievo Avinėliui (21.9). Jonas ją vaizduoja 
gražiausiomis spalvomis; ji susideda iš brangiausių akmenų, perlų, 
krištolų ir aukso (2.14). Bet Jono apokalipsė ir skiriasi nuo 
judaizmo, kai primena, kad naujame mieste nebus vietos bažnyčiai 
(21.>), nes krikščionių Dievas ir Avinėlis pavaduos bažnyčią, 
šviesą, saulę; taigi miestas turės dvasišką charakterį (21 >, 22.5), 
bus visų tautų centras (21.24-26). Kad čionai yra minčių mišinys 
tai rodo ir tas, kad per miesią teka gyvojo vandens upė, kurios 
abiejose pusėse yra gyvybės medis (221). Š'tas vaizdas paimtas 
iš rojaus, kuris buvo žmonių troškimo objektas ir tobulumo 
vaizdas. Žmonių istorija“ prasidėjo rojumi ir baigsis rojumi. 
Išganytieji gražiame sode bus penimi saldžia dangiška duona 
(Sibyl. 2.48, Apr. 224). Rojus, išvarius Adomą, nebuvo panai- 
kintas, tik uždarytas ir priruoštas teisiesiems pasaulio gale. Ne- 
aišku, ar jie eis į rojų greit po mirties (Lk. 23.45) ar tik po 
paskutinio teismo. 

Judaizmo literatūra labai uoliai užsiėmė eschatologija, ji 
turi apokalipsės žymę (apokaliptika). VFantastišku būdu nori. 
išaiškinti visą pasaulio istoriją, visas paslaptis. 

Kada Jėzus pradėjo veikti, mesianizmo viltis buvo labai 
gyva, Dievo karalystės laukimas stiprus. Jėzus visai pakeitė 
Dievo karalystės idėją, pašalino viską, kas buvo mechaniška, 
materialu, perdaug žmogiška, politiška, tautiška ir tautiškai apri- 
bota. Jo karalystė visai dvasiška, tai Dievo teisybės karalystė 
(Mat. 6.85), prieinama ne tik žydams, bet visoms tautoms (Lk. 13.2s) 
ir nusidėjėliams, kurie atsiverčia (Mat. 21.a), jo karalystė neateis 
regimai, ji jau yra tarp tų laikų žmonių (Lk. 17.a0-21). 

Pomirtinis gyvenimas. — Miręs žmogus grįžta pas savo 
tėvus. Žydai turėjo požemio idėją („šeol“). 

Ar yra po mirties gyvenimas? Į šitą klausimą Senasis 
Testamentas neduoda mums vienodo atsakymo. Jobo knyga 
vieną sykį sako, kad žmogus po mirties nieko nežino (14.21), 
kitą sykį kalba apie gyvenimą po mirties kūne (19.a5->7). Pagal 
Jezajo knygą mirusieji pragare turi eiti sutikti naujojo gyventojo 
(14.9). Pamokslininkas klausia, ar yra skirtumo tarp žmogaus 
ir gyvulio likimo? (3.15-1). Judaizmas į šitą klausimą atsako, kad 
tik žmogaus kūnas eina po mirties į požemį (šeolą), dvasia gi 
žengia į dangų, pamaldieji po mirties gyvena su tėvais Abraomu, 
Izoku, Jokūbu danguje, prie Dievo sosto (Lk. 16. Abraomo 
prieglobstyje), bedieviai yra pragare. Judaizme atsirado įvairios 
srovės. — Vieni sakė, kad mirusiųjų visai nėra, kiti sakė, kad 

žmonės kai miršta, tik miega ir pagaliau pabus (Dan. 12.>), vieni 
amžinajam gyvenimui, kiti amžinajai bausmei; kai kurie sakė, 


„kad žmogus po mirties toliau gyvena savo gyvenimą sąmoningai. 


— Labiausiai paplito idėjos apie miegą ir sąmonę. 

Naujasis Testamentas irgi primena, kad gyvenimas po mir- 
ties trunka ir paskui eis atsikėlimas (Lk. 16.2>-21, Jono ev. 5.25-39, 
I Kor. 15, I Tes. 415). Apokalipsė primena pragaro (Hades) ir 
mirties raktus (1.18); pragaras turi vartus (Mat. 1615). Kristaus 
nužengimas į pragarą panašus į Išminties atsilankymą požemyje 
(I Petr. 31520. 4.6, Sirach. 24.s>)— Apskritai, krikščionybė sudva- 
sino žydų idėjas. 

Judaizmo eschatologija aiškiai kalba apie atlyginimą ir 
bausmę. Bedieviai neatsikels gyvenimui, bet bus amžinai kanki- 
nami (Lk. 13. verksmas ir dantų griežimas), jų kančios bus tuo 
didesnės, kad jie turės žiūrėti į išrinktųjų laimę. (Krikščionybė 
šitos minties nepriėmė). Sitas likimas nepakeičiamas; bausmė 
už nuodėmę yra amžina (Lk. 16.26, Mk. 9.4>-jų kirminas nemiršta 
ir ugnis negęsta). Bausmė dažnai įsivaizduojama kaip ugnis, 
kančių priemonė (Mk. 9.474s, Mat. 5.22, 3412, Lk. 3417). Kitur 
minima iamsybė (Mat. 842) giliai (Lk. 8.5) po žeme (Hades, 
gehenna, Mat. 11.2, Mk. 948). Jie dega ugnyje, ir vis dėlto jiems 
šalta (Henoch, 103.8). p 

Dangų yra daug 7 arba 34-7. Zemesniuosius žmogus gali 
matyti ekstazėj (II Kor. 1245). Kai kurie išrinktieji ir be mirties 
gali įeiti į dangų ir iš ten grįžti atgal (Henoch, Elija, Mk. O.1-18, 
615, Elija ir Mozė, Mk. 9.4). Po mirties išrinktieji ir teisieji gaus 
atlyginimą danguje. 

